ދިމާވި އާދަޔާ ޚިލާފް ޒުވާނާ (ވިހި ވަނަ ބައި) – Esfiya\nދިމާވި އާދަޔާ ޚިލާފް ޒުވާނާ (ވިހި ވަނަ ބައި)\nރޭގަނޑު ދުވާ މެޝިނަށް އަރާ ނައިޝާ ދުވަން ސިޓިންރޫމްގައި ހުއްޓާ ސައިފް އައިސް ގެއަށް ވަނެވެ. “ހަހަހަ…ތިއަށް ކިތަންމެ ވަރަކަށް އަރާ ދުވިޔަސް ހުންނާނީ ބެޓެރިއެއްހެނޭ އަޅޭ” މަލާމާތުގެ ހިނިގަނޑެއް ޖަހާލަމުން ސައިފް ނައިޝާ އަށް ބުންޏެވެ. ސައިފް ކޮޓަރިއަށް ވަނުމުން ނައިޝާ ރޯންފެށިއެވެ.ކުރިއާ ޚިލާފަށް މިފަހަރު ނައިޝާ ރުޅި އައެވެ.\nދުވާ މެޝިން ނިއްވާލުމަށްފަހު ރޮމުން ކޮޓަރިއަށް ނައިޝާ ވަނެވެ.ސައިފްގެ މަލާމާތަށް އިތުރަށް ކެތްނުކުރެވުމުގެ ސަބަބުން ހިކެން ނައިޝާ ކުރި ހިތްވަރާއި އަޒުމް މުޅިން ކެނޑުނެވެ.\nމިހާރު ނައިޝާގެ ކަމަކީ އަބަދު ހިތާމަކުރުމެވެ.ސައިފްގެ މަލާމާތް ކުރިއަށް ދިޔަވަރަކަށް ނައިޝާ ޑިޕްރެޝަން ވާން ފެށިއެވެ. ވަޒީފާއަށް ދާހިތްނުވުމުގެ ސަބަބުން ނައިޝާ އުޅުނު ކުލިނިކުން ކެނޑުނެވެ. ނައިޝާ ގިނަވަގުތު ހޭދަކުރަނީ ކޮޓަރީގައެވެ.ކަންކަން ކުރަން ނައިޝާ މުޅިން ފޫހިވިއެވެ. އެހެންނަމަވެސް ސައިފަށް ކާންހެދުމާއި ސައިފަށް ކޮށްދޭންޖެހޭ ކަންކަން ނައިޝާ ހުއްޓައެއް ނުލައެވެ.\nނައިޝާގެ މައިންބަފައިން ނައިޝާ ކައިވެނި ކުރި ފަހުން ކުރިން ގުޅާހާ ވަރަކަށް ނުގުޅައެވެ.ނައިޝާގެ ދޮންތައާއި އޭނާގެ ތުއްތަ އެމީހުންގެ ފިރިންގެ ރަށަށް ބޮޑުޗުއްޓީއަށް ގޮސްފައި ވުމުން ނައިޝާގެ ހާލުބަލާލަން ވަންނާނެ މީހަކު ނުވިއެވެ.އެހެންކަމުން އެކަނިވެރިކަމަށް ނައިޝާ ލޯބިކުރެވެން ފެށިއެވެ.ކަރުނައާއި ކާނާ އަކީ އޭނާގެ އެކުވެރިން ކަމުގައި ވިއެވެ.\nހަމައެކަނި ނައިޝާ އަށް ހިތްހަމަ ޖެހުން ގެނެސްދޭ ކަމަކީ ކެއުން ކަމުގައި ވާތީ ނައިޝާ ގެ ބަރުދަން ކުރިއަށް ވުރެ ދެގުނަ އިތުރު ވިއެވެ.\nހަފްތާއެއް ފަހުން ނައިޝާގެ ބަފައިބެގެ އެދުމުގެ މަތިން ޗުއްޓީ ހޭދަކޮށްލަން ސައިފްގެ އުފަންރަށަށް އައުމުގެ ދައުވަތު ނައިޝާމެނަށް ލިބުނެވެ.ނައިޝާ އަަބަދުވެސް ސައިފްގެ ރަށަށް ދާން ބޭނުންވެއެވެ.ނަމަވެސް ސައިފް ނައިޝާ ގެންދާކަށް ބޭނުންނުވީއެވެ.މިފަހަރު ބަފައިބެ ކުރުނުކޮށް ކިޔަންފެށުމުންނާއި ނައިޝާވެސް ރަށަށް ދާން އެއްބަސްވުމުން ސައިފް ނައިޝާ އާއި އެކު ރަށަށް ދާން ނިންމިއެވެ.\nސައިފް ނައިޝާގެ ކޮޓަރި ދޮރުގައި ޓަކި ޖެހިއެވެ. “ފުރަން ދެދުވަހަށް ވެފަވާތީ ފުރަންވާއިރަށް އެއްޗެހިކޮޅެއް ގަނެލަންދާން ހިނގާ” ނައިޝާ ކޮޓަރި ދޮރުހުޅުވުމުން ސައިފް މަޑުމައިތިރި ކަމާއި އެކު ބުންޏެވެ.\nކުރިއާ ޚިލާފަށް ސައިފް ވާހަކަދެއްކިލެއް ރަނގަޅު ކަމުން ނައިޝާ ވަރަށް ބޮޑަށް ހިތްހަމަޖެހުނެވެ.ރަށަށް ދިޔުމުން ސައިފްގެ އޯގާތެރިކަން ކުރިއާ އެއްގޮތަށް ލިބިދާނެ ކަމަށް ނައިޝާއަށް ހީކުރެވުނެވެ.\nސައިފާ ނައިޝާ ސައިކަލުގައި ފިހާރަތަކަށް ދުއްވިއެވެ.” ހިނގާބަ ފޮތި ފިހާރައަކަށް ދާން މަންމަ ގުޅާފަ ބުނި ރަށު ކުއްޖަކު ކައިވެނި ކުރާތީ ފޮތި ގަނެފަ ފަހާދޭށޯ އޭނަ މިން ފޮނުވާފަ އެބަހުރި ހެދުންފަހާ ޑިޒައިނާއެއްކޮށް….ރުފިޔާ ދޭން އުޅެން ފެށީމަ މަންމަ ނުހިފި…އެގޭ މީހުންވެސް ވަރަށް ރަނގަޅުވާނެ އެހެންވެ….ނައި އަކަށްނު އިނގޭނީ ރީތި ފޮއްޗާއެއްޗެހި ގަންނަން ” ސައިފް ނައިޝާއަށް ބުންޏެވެ.\n“އެހެންތަ….އެހެންވީމަ ނައިގެ ވެޑިން ޑްރެސް ފެހިތަނަށް ދޯ ލާނީ…ރީތިވާނެ ފަހާލެެއް އަނެއްކާ އަވަސްވާނެ ނިންމާލެއްވެސް” ހިތްހަމަ ޖެހިފައި ހުރެ ނައިޝާ ބުންޏެވެ.\nފޮތި ފިހާރައަކަށް ވަދެ ވެޑިން ޑްރެސް ފަހާ ކަހަލަ ހުދު ލޭސް ފޮއްޗާއި އަޑިންލާ ހުދު ފޮތި ނައިޝާމެން ގަތެވެ. “މި ބޮލުގަ އަޅާ ތާޖުވެސް ގަންނަންވާނެ” ހުދު އެހުން ޖަރީކޮށްފައިވާ ތާޖެއް ނަގަމުން ސައިފް ބުންޏެވެ.\nފޮތިގަނެ ސައިފްގެ ފޯނުން ޑިޒައިންދެއްކުމަށްފަހު ފަހާތަނަށް ފޮތިގަނޑު ފަހަން ލިއެވެ. “ހިނގާބަ މޭކަޕް ސާމާނު ކޮޅެއް ގަނެލަން” ސައިފް ނައިޝާ ގާތު ބުންޏެވެ.\n“ނައި މެން އަންހެންކުދިންނަކަށްނު އިނގޭނީ މޭކަޕް ސާމާނު…. މޭކަޕްކުރަން ބޭނުންވާނެ ހުރިހާ އެއްޗެއް ފުލް ކިޓް ގަންނައްޗެ” ސައިފް ނައިޝާ އަށް ބުންޏެވެ. “ކީއްކުރާ މޭކަޕް ވާ ސާމާނެއް” ނައިޝާ ސައިފާ ސުވާލު ކޮށްލިއެވެ. “އެއީ ސަނާ ކޮއްކޮއަށް” ސައިފް ނައިޝާ އަށް ބުންޏެވެ. “އެކަމް ސަނާކޮއްކޮ އަށް ނައި ހުންނާނެ ހުސްނުވާ ވަރަށް މޭކަޕް ސާމާނު ގަނެދީފަ” ނައިޝާ އިތުރަށް ބުނެލި އެވެ. ” ދެން މިހާ ދުވަސްކޮށްފަ ރަށަށް ދާއިރު އެއްޗެއް ގެންދަން ވާނެއެއްނު…ގެންދަންޏާ ގެންދަންވާނީ ރަނގަޅަށް” ސައިފް ބުންޏެވެ.\nމޭކަޕް ކުރުމަށް ބޭނުންވާނެ ބުރުސް ސެޓާ ފައުންޑޭޝަން ގެ އިތުރުން މޭކަޕް ކިޓެއްގައި ހިމެނޭ ހުރިހާ އެއްޗެއް ނައިޝާ ގަތެވެ. “މީ ނައިގެ ފަރާތުން ކޮއްކޮއަށް ދޭ ހަދިޔާ އެއް” ބިއްލޫރި ސެންޓު ފުޅިއެއް ނަގަމުން ނައިޝާ ސައިފަށް ބުންޏެވެ.\n“މިއެއްޗެހި ޕާރުސަލް ކޮށްލާ” މޭކަޕް ވާ ސާމާނުގެ އިތުރުން އަތުގައި އަޅާ ކެވެއްޔާ ކަންފަތުގައި ލައްވާ އެއްޗިއްސާ ކަރުގައި އަޅާފަށާއި އަނގޮޓި ތަކުގެ އިތުރުން، އިތުރު ގަހަނާތަކެއް ޕާރުސަލް ކުރުމަށް ކައުންޓަރުގައި އިން ކުއްޖާއަށް ސައިފް ބުންޏެވެ. “މި ސެންޓު ފުޅި ވެސް ލާ” ނައިޝާ ބުންޏެވެ. “އުހުނ…ތި ބާއްވާ…ތީ ނައިޝާ ސަނާއަށް ދޭ އެއްޗެއް…މީ ސައިފް ސަނާއަށް ދޭ އެއްޗެހި” ސެންޓު ފުޅި ވެސް ޕެކްކުރުމަށް އެދުމުން ސައިފް ބުންޏެވެ.\n“ކޮންކުލައެއްގެ ކަރުދާހަކުން ޕާރުސަލް ކުރަންވީ؟” ހިތްހެޔޮ ކަމާއި އެކު ކައުންޓަރުގައި ހުރި އަންހެން ކުއްޖާ ސުވާލު ކޮށްލިއެވެ. “ރަތް ކުލައިން… ކަރުދާސް ވެސް ރިބަންވެސް” ސައިފް ޖަވާބުގައި ބުންޏެވެ.\n“އެކަމް ކޮއްކޮގެ ފޭވްރިޓަކީ ޕިންކެއްނު” ނައިޝާ ސައިފަށް ބުންޏެވެ. “ކޮންމެ ކުލައެއްވެސް ރަނގަޅުވާނެއެއްނު….ކަރުދާސް ހަމަ އެއްލާލާނީ ވިއްޔަ” ސައިފް ބުންޏެވެ.ނައިޝާ އޭނާގެ ކާޑު ނަގައި ގަތް ހުރިހާ އެއްޗިއްސަށް ރުފިޔާ ދެއްކުމަށް ފަހު އެފިހާރައިން ނިކުތެވެ.\n“ހިނގާބަ މި އަންނައުނު ފިހާރައަށް” ދުއްވަމުން ދަނިކޮށް އަންނައުނު ވިއްކާ ފިހާރައެއް ފެނިގެން ސައިފް ބުންޏެވެ. “މި މަތިކޮޅު ވަރަށް ރީތިދޯ؟މީ މީޑިއަމް ސައިޒުތަ؟” ފިހާރައިގެ ސޭޓު ކައިރި ސައިފް އަހާލިއެވެ. މީޑިއަމް ސައިޒުގެ ފަސް މަތިކޮޅާއި ޖިންސު ކޮޅެއްގެ އިތުރުން އެކި ކުލައިގެ ފަސް ޝޯލްވެސް ސައިފް ނެގިއެވެ.\n“ސަނާކޮއްކޮއަށް ތަ މީ؟” ނައިޝާ ސައިފް ގާތު އަހާލުމުން ސައިފް ބޯޖަހާލިއެވެ. “އެކަމް ސަނާކޮއްކޮ ލަނީ ސުމޯލް އެއްނު….މި ޖިންސު ތައްވެސް ތަންކޮޅެއް ބޮޑުވާނެ” ނައިޝާ ބުންޏެވެ. “އޭނަ ދެން ވާނީ ބޮޑެއްނު އެހެންވީމަ ރަނގަޅުވާނެ” ސައިފް ބުންޏެވެ.\nތި ލޮއިއްބަށް އެދިއެދި ވަމެވެ


March 14, 2017 79\nސައުދީ ރަސްގެފާނުގެ ހާއްސަ ޔޮޓްކޮޅު ރާއްޖެެއަށް\nސައުދީ އަރަބިއްޔާގެ ރަސްގެފާނު ސަލްމާން ބިން އަބްދުލް އަޒީޒް އަންނަ ހޮނިހިރު ދުވަހު ރާއްޖެ ވަޑައިގަންނަވާތީ އެ މަނިކުފާނުގެ ހާއްސަ ޔޮޓްކޮޅު ރާއްޖެ އަތުވެއްޖެ އެވެ.\nMarch 14, 2017 11\nސިވިލް ކޯޓުގެ ހުކުމް އިސްތިއުނާފު ކުރާނަން: ހިލްޓަން\nނ. އިރުފުށި ރިސޯޓްގެ އެއްބަސްވުން އުވާލި މައްސަލާގައި ހިލްޓަން އިންޓަނޭޝަނަލް އިން ސަން ޓްރެވަލް އެންޑް ޓްއާސް އަށް 16.6 މިލިއަން ޑޮލަރު ދެއްކުމަށް ސިވިލް ކޯޓުން ކުރި ހުކުމް...\nMarch 10, 2017 25\nދިގަލި ރިސޯޓުގެ ވަޒީފާތަކަށް 300 މީހުން ހޯދަނީ\nMarch 09, 2017 26\nއިރުފުށި މައްސަލާގައި ހިލްޓަން ގޮތް ހުސްވެފައި\nނ.އިރުފުށި ރިސޯޓް ހިންގަން، ދުނިޔޭގެ އެންމެ ބޮޑު އެއް ހޮޓެލް ކުންފުނި ކަމަށްވާ "ހިލްޓަން ވޯލްޑް ވައިޑް" އާ އެކު ހެދި އެއްބަސްވުން ސަން ޓްރެވަލް އެންޑް ޓްއާސް އިން އުވާލުމުން ހިލްޓަންއަށް 26 މިލިއަން ޑޮލަރު ދޭން އާބިޓްރޭޝަނުން ކޮށްފައިވާ އަމުރު ތަންފީޒު ނުކުރެވި ދިވެހި ސަރުކާރަށް ހިލްޓަން އިން އާދޭސްކުރަމުން އަންނަތާ މިހާރު...\nMarch 08, 2017 21\nފިރިހެނުންތަކެއްގެ ތެރޭގައި ފިސާރި އަންހެނެއް!\nއެމްއެންޑީއެފަށް އޭނާ ވަނީ ވަންނަ ހިތަކުން ނޫނެވެ؛ މާލޭގެ ސްކޫލުތައް ނިންމާ ބައެއް ކުދިން އެމްއެންޑީއެފްގެ ވަޒީފާތަކަށް ގެންދިޔައިރު، 2000 ވަނަ އަހަރު ޒިޔާނާ އަބްދުލްމަޖީދު ވެސް ހިމެނުނީ އެވެ. އެމްއެންޑީއެފުން ޒިޔާނާ އަށް ދިނީ މެރިޓައިމް ތަަމްރީނެވެ. ވަންނަން ޖެހުނީ ކޯސްޓްގާޑަށެވެ. އޭނާއާ އެކު އެހެން އަންހެނަކު ނެތެވެ. ވަށައިގެން...\nޑަބްލިއުއެލްޓީއަށް 112 މިލިއަން ޑޮލަރު ދޭކަށްނުޖެހުނު\nޖުމްހޫރީ ޕާޓީގެ ލީޑަރު ގާސިމް އިބްރާހިމްގެ އާއިލީ މަސްލަހަތު އޮންނަ ވޯލްޑް ލިންކް ޓްރެވަލްސް (ޑަބްލިއުއެލްޓީ) އަށް ތިން ރަށެއް ދޭން ނިންމުމަށް ފަހު އެ ރަށްތައް ހަވާލު ނުކުރި މައްސަލާގައި ގެއްލުމުގެ ބަދަލުގެ ގޮތުގައި ހޯދަން އެ ކުންފުނިން ދައުވާކުރި 112 މިލިއަން ޑޮލަރު (1.7 ބިލިއަން ރުފިޔާ) ދައުލަތުން ދައްކަން ނުޖެހޭނެ ކަމަށް ހައި...\nރާއްޖެ އަންނަ ބިދޭސީންނަށް ކާޑު ބޭނުންކޮށްގެން އަމިއްލަ ގައުމުގެ ފައިސާ އިން ވިޔަފާރި ކުރެވޭނެ މުޅިން އާ ހިދުމަތެއް ބޭންކް އޮފް މޯލްޑިވްސް (ބީއެމްއެލް) އިން މިއަދު ތައާރަފްކޮށްފި އެވެ.\nފަތުރުވެރިކަމުގެ ކުދި ވިޔަފާރިއޭ އަޅުގަނޑު މިދަންނަވަނީ ފަތުރުވެރިކަމުގެ ބޮޑު ޞިނާޢަތަށް ބަލާއިރު ނިސްބަތުން ކުދި ވިޔަފާރީގެ ވާހަކަ އެވެ. މިޒަމާނުގައި ފަތުރުވެރިކަމަށް ރަށެއް...\nFebruary 19, 2017 14\nކިހާދުއްފަރު ހިންގާ ކުންފުނި އެތަނުން ފައިބަން ޖެހިއްޖެ\nބ. ކިހާދުއްފަރު އައިލެންޑް ރިސޯޓް މިހާރު ހިންގާ ކުންފުނި އެ ރިސޯޓުން ފޭބުމަށާއި އެ ތަނުގެ ކުއްޔާއި ޖޫރިމަނާގެ ގޮތުގައި 1.4 މިލިއަން ޑޮލަރު (21 މިލިއަން ރުފިޔާ) އެ ތަނުގެ އަސްލު ވެރި ފަރާތަށް ދައްކަން ސިވިލް ކޯޓުން ހުކުމްކޮށްފި އެވެ.\nFebruary 09, 2017 10\nރިސޯޓުތަކުގައި ކައިވެނި ބޭއްވުން މަޓީން ދެކޮޅު\nބޭރު މީހުންގެ ކައިވެނި ރިސޯޓްތަކުގައި ބޭއްވުމަކީ ދެކޮޅު ޖެހޭނެ ކަމެއް ނޫން ކަމަށް މޯލްޑިވްސް އެސޯސިއޭޝަން އޮފް ޓޫރިޒަމް އިންޑަސްޓްރީ (މަޓީ)ން ބުނެފި އެވެ.\nFebruary 09, 2017 12\nރިސޯޓުތަކުން ބޭރު ފައިސާ ވިއްކުން މަނާކުރަން ދެކޮޅު!\nރިސޯޓްތަކަށް ހަމައެކަނި ބޭރު ފައިސާ ގަނެވޭގޮތަށް މޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން ބޭރު ފައިސާގެ ގަވައިދު އިސްލާހުކުރަން ނިންމައި މޯލްޑިވްސް އެސޯސިއޭޝަން އޮފް...\nއަލިދޫގެ ކުއްޔާއި ޖޫރިމަނާ ހުއްޓުވަން އަމުރެއް ނުދިން\nހއ. އަލިދޫ ރިސޯޓް ބަންދުކޮށްފައިވާތީ އެ މުއްދަތުގައި އެ ރިސޯޓްގެ ކުއްޔާއި ޖޫރިމަނާ ނުހިނގާނެ ކަމަށް ކަނޑައަޅަން ވަގުތީ އަމުރެއް ނެރެދެވެން ނެތް ކަމަށް ސިވިލް ކޯޓުން މިއަދު ނިންމައިފި އެވެ.\nJanuary 31, 2017 82\n"ހުރަވަޅި" އަކީ ބޭއަދަބީ ބަހެއް: އެކަޑަމީ\n"ހުރަވަޅި" އަކީ ދިވެހި ބަހުގައި ބޭއަދަބީ މާނައެއް ދޭހަވާ ބަހެއް ކަމަށާއި އެފަދަ ނަންތައް ރިސޯޓްތަކަށާއި އެހެން ވެސް ބޭނުންތަކުގައި ކިޔައިގެން ނުވާނެ ކަމަށް ދިވެހި ބަހުގެ އެކަޑަމީން މިއަދު ބުނެފި އެވެ.\nނަގާފައިވާ ލޯނު ނުދެއްކިއްޖެ ނަމަ ކ. އެރިޔަދޫ އައިލެންޑް ރިސޯޓާއި އިތުރު ތަނެއް ވިއްކާލުމުގެ ހުއްދަ ސްޓޭޓް ބޭންކް އޮފް އިންޑިއާ (އެސްބީއައި) އަށް ދީ، ސިވިލް ކޯޓުން ކުރި ހުކުމް ހައި...\nއެމެރިކާގެ ކުންފުންޏަކުން ރާއްޖޭގައި ދެ ރިސޯޓް ހަދަނީ\nރައީސް އަބްދުﷲ ޔާމީންގެ ޅިޔަން ބޭފުޅެއް ކަމަށްވާ މުހައްމަދު މަނިކު (އެއްލައިދޫ މަނިކު)އާ ގުޅިގެން، ރާއްޖޭގައި ދެ ރިސޯޓް ތަރައްގީ ކުރަން އެމެރިކާގެ ޑްރީމް ހޮޓެލް ގްރޫޕުން ނިންމައިފި...\nޑަބްލިއުއަށް 16 މިލިއަން ޑޮލަރު ދޭކަށް ނުޖެހޭނެ\nޖުމްހޫރީ ޕާޓީގެ ލީޑަރު ގާސިމް އިބްރާހިމްގެ އާއިލީ މަސްލަހަތު އޮންނަ ވޯލްޑް ލިންކް ޓްރެވަލްސް (ޑަބްލިއު އެލްޓީ) ކުންފުންޏަށް ދައުލަތުން ދައްކަން ޖެހިފައިވާ 16.9 މިލިއަން ޑޮލަރު (206...\nޓްރެވެލާސް ޗޮއިސްގައި ރާއްޖޭގެ ރިސޯޓްތަކެއް ހިމެނިއްޖެ\nމަޝްހޫރު ޓްރެވަލް ވެބްސައިޓް، ޓްރިޕްއެޑްވައިޒާ އިން ހޮވާ ދުނިޔޭގެ އެންމެ ރަނގަޅު ޓޫރިސްޓް ހޮޓާ އަދި ރިސޯޓްތަކުގެ ތެރޭގައި ރާއްޖޭގެ ރިސޯޓްތަކެއް ހިމެނިއްޖެ އެވެ.\nJanuary 24, 2017 9\nއެންމެ ބޮޑު ސަމާލުކަމެއް ދެނީ ޓޫރިސްޓުންގެ ސަލާމަތަށް\nސަރުކާރާއި ޓޫރިޒަމް ސިނާއަތުން ވެސް އެންމެ ބޮޑަށް ސަމާލުކަން ދެނީ ޓޫރިސްޓުންނަށް ރައްކާތެރިކަން ކަށަވަރު ކުރުމަށް ކަމަށް ޓޫރިޒަމް މިނިސްޓަރު މޫސާ ޒަމީރު މިއަދު ވިދާޅުވެއްޖެ އެވެ.\nމުނިފޫހިފިލުވުމުގެ ބޭނުމުގައި ރާއްޖެއަށް ޒިޔާރަތްކުރާ ފަތުރުވެރިންގެ ރައްކާތެރިކަމާ މެދު މިހާރު ސުއާލު އުފެދެން ފަށައިފިއެވެ. ރާއްޖެ އަށް ޒިޔާރަތްކުރާ ފަތުރުވެރިންނާ ކުރިމަތިވާ...\nރާއްޖޭގައި ކަނޑަށް ޖައްސާ މަތިންދާބޯޓުގެ ހިދުމަތް އެންމެ ފުޅާކޮށް ދޭ، ޓްރާންސް މޯލްޑިވިއަން އެއާވޭސް (ޓީއެމްއޭ)ގެ ޑިރެކްޓަރުންގެ ބޯޑުގެ ބައްދަލުވުމެއް ފުރަތަމަ ފަހަރަށް ކަނޑު...\nJanuary 23, 2017 13\nJanuary 14, 2017 14\nއަލަށް ހުޅުވާ ދ. ކަނޑިންމަ ރިސޯޓުން 250 ވަޒީފާ އަށް ހުޅުވައިލުމަށް ނިންމައިފި އެވެ.


Congress gai baiverivumuge furusathu mimahuge6gai bandhuvaane: JP - vNews.mv\nޖޭޕީގެ ކޮންގްރެސްގައި ބައިވެރިވުމުގެ ފުރުސަތު މިމަހުގެ6ގެ ނިޔަލަށް ހުޅުވާލައިފި\nމަރްޔަމް ޝަނީޒާ 03 June 2018, 13:01\nޖުމްހޫރީ ޕާޓީގެ ކޮންގްރެސްގައި ބައިވެރިވާން ބޭނުންވާ ފަރާތްތަކަށާއި، ގޮފިތައް ހެދުމަށް ބޭނުންވާ ފަރާތްތަކުން ބައިވެރިވުމަށް އެދި ހުށަހެޅުމުގެ ފުރުސަތު މިމަހުގެ6ވަނަ ދުވަހުގެ ނިޔަލަށް ހަމަވާނެ ކަމަށް އެ ޕާޓީން ބުނެފިއެވެ.\nޖޭޕީގެ ތަރުޖަމާނު އަލީ ސޯހިލް ވިދާޅުވީ މިމަހުގެ 21 އަދި 22 ގައި ޕެރަޑައިސް އައިލެންޑް ރިސޯޓްގައި ބާއްވަން ނިންމާފައިވާ ކަމަށެވެ. އަދި ޕާޓީގެ ކޮންގްރެސްގެ ޖުމްލަ ބައިވެރިންގެ އަދަދު ކަނޑައެޅުމުގެ ހުރިހާ ކަމެއްވެސް ނިމުމަކާއި ގާތްވެފައިވާ ކަމަށެވެ.\nއެހެންނަމަވެސް ވީހާވެސް ގިނަ ބައިވެރިންނަށް ފުރުސަތު ދިނުމަށާއި، ކޮންގްރެސްގައި ބައިވެރިވާން އެދޭ ފަރާތެއް އުނި ނުކޮށް ބައިވެރިކުރުމުގެ ގޮތުން އަދިވެސް ބައިވެރިވުމުގެ ފުރުސަތު ބަންދު ނުވާ ކަމަށެވެ. ކޮންގްރެސްގައި ބައިވެރިވާން އެދޭ ފަރާތްތަކަށް އެކަމަށް އެދި ހުށަހެޅުމަށް ބާކީ ތިން ދުވަސް އޮތްނަމަވެސް ކޮންގްރެސްގެ ބައިވެރިންނާ ގުޅޭ ގޮތުން މިހާރު ކުރިޔަށް ދަނީ އެންމެ ފަހުގެ ތައްޔާރީތައް ކަމށްވެސް އަލީ ސޯލިހް ވިދާޅުވިއެވެ.\nޖޭޕީގެ ކޮންގްރެސްއަށްފަހު ޕާޓީގެ އަސާސީ ގަވާއިދަށް ބަދަލުތަކެއް އަންނާނެ ކަމަށާއި، އޭތެރޭގެ އިންތިހާބުތައްވެސް ހިންގާނެ ކަމަށް އަލީ ސޯލިހް ވިދާޅުވިއެވެ. އެހެންނަމަވެސް ކޮންގްރެސް ބޭއްވުމަށް މާލެއިން ތަނެއް ލިބިފައި ނުވާތީ ތަފާތު ތަދިތަކާއި ކުރިމަތިވެފައިވާ ކަމަށްވެސް އޭނާ ވިދާޅުވިއެވެ. އަލީ ސޯލިހް ވިދާޅުވީ ޖޭޕީގެ އަސާސީ ގަވާއިދާއި، ސިޔާސީ ޕާޓީތަކުގެ ގަވާއިދާ އެއްގޮތަށް ޖޭޕީން ބާއްވާ ކޮންގްރެސް އަށް މާލެއިން ތަނެއް ހަމަޖެހިފައިނުވާއިރު އިލެކްޝަންސް ކޮމިޝަނުން އަންނަނީ ސިޔާސީ ޕާޓީތަކަށް ޖެއްސުން ކުރަމުން ކަމަށެވެ.\nޖުމްހޫރީ ޕާޓީ އަކީ އެހެން ޕާޓީތަކާއި ހިލާފަށް އަސާސީ ގަވާއިދުގައި ބުނާ ގޮތަށް ކޮންގްރެސްތައް ބާއްވަމުން އަންނަ ޖަލްސާއެއް ކަމަށް ފާހަގަ ކުރައްވަމުން އަލީ ސޯލިހް ވިދާޅުވީ މިވަގުތު ޕާޓީއަށް ދިމާވެފައިވާ ގޮންޖެހުންތަކުގެ ތެރޭގައި ޕާޓީގެ ލޯގޯ އާއި ދިދަ ބޭނުން ކުރެވޭ ގޮތް ނުވުން ހިމެނޭ ކަމަށެވެ. ޖޭޕީގެ ދިދަ އާއި ލޯގޯ ބޭނުން ކުރުމުގެ ހުއްދަ ދެއްވުމަށް އެދި ޝަރުއީ ކޯޓުތަކަށްވެސް ހުށަހަޅާފާ ކަމަށްވެސް އަލީ ސޯލިހު ވިދާޅުވިއެވެ.\nޖޭޕީގެ ތިންވަނަ ކޮންގްރެސް ބޭއްވުމަށް ކުރިން ހަމަޖެހިފައި އޮތީ މިމަހުގެ 28 އަދި 29 ގައެވެ. އެހެންނަމަވެސް ޖޭޕީން ވަނީ އެޕާޓީގެ ހިންގާ ކޮމިޓީގެ ނިންމުމާއި އެއްގޮތަށް ކޮންގްރެސް ބާއްވާ ތާރީހް މިމަހުގެ 21 އަދި 22 ވަނަ ދުވަހަށް އަވަސް ކޮށްފައެވެ.


Ronaldo Penalty Naakaamiyaabu Kolli Namaves, Juventus Ah Faseyha Molheh - Vaguthu\nޕޯޗުގަލްގެ ތަރި ކްރިސްޓިއާނޯ ރޮނާލްޑޯ ޕެނެލްޓީ ނާކާމިޔާބު ކޮށްލި މެޗުގައި ޔުވެންޓަސްއިން ފަސޭހަ ކަމާއެކު ޗީވޯ ބަލިކޮށްފިއެވެ.\nޔުވެންޓަސްގެ އަމިއްލަ ދަނޑުގައި ރޭ ކުޅުނު މެޗު އެޓީމުން ކާމިޔާބުކުރީ 3-0ގެ ނަތީޖާއަކުންނެވެ. ރޭގެ މެޗުން މޮޅުވެ، ޔުވެންޓަސް ލީގު ތާވަލުގެ އެއްވަނައިގައި އޮތީ ނުވަ ޕޮއިންޓްގެ ލީޑެއްގައެވެ. ދެވަނައިގައި އޮތީ ނަޕޯލީއެވެ.\nރޭގެ މެޗުވެސް ޑޮމިނޭޓްކޮށް، ގިނަ ހަމާލާތައް އުފެއްދީ ޔުވެންޓަސްއިންނެވެ. ހާއްސަކޮށް އެޓީމުން މެޗު ފެށީ ވަރުގަދަ ކޮށެވެ. މެޗުގެ 13 މިނެޓުގައި ޑަގްލަސް ކޯސްޓާ ދުރުން ފޮނުވާލި ބާރު ހަމަލާއާއެކު އެޓީމުން ލީޑު ނެގިއެވެ. އަދި ހާފް ނިމުމުގެ ކުރިން އެޓީމުން ލީޑު ފުޅާވެސް ކުރިއެވެ.\nޕައުލޯ ޑީބާލާގެ މޮޅު ހުނަރާއެކު އޭނާ ދުއްވާލި ބޯޅައިގައި ބޭނުން ހިފާ، އެމްރޭ ޗޭން އޭނާ ޔުވެންޓަސްއަށް ޖަހައިދިން ފުރަތަމަ ގޯލާއެކު ލީޑު ފުޅާކުރިއެވެ.\nދެވަނަ ހާފްގެ ކުރީކޮޅުގައި ޔުވެންޓަސްއަށް ލީޑު އިތުރަށް ފުޅާކުރާނެ ފުރުސަތެއް ލިބިގެން ދިޔައެވެ. 53 ވަނަ މިނެޓުގައި ޔުވެންޓަސްއަށް ލިބުނު ޕެނެލްޓީއާއެކު އެޓީމުން ލީޑު އިތުރަށް ފުޅާކުރާނެ ކަމަށް ބެލެވުނު ނަމަވެސް، ރޮނާލްޑޯގެ ޕެނެލްޓީ މަތަކުރީ ޗީވޯގެ ގޯލްކީޕަރެވެ.\nރޭޕް މައްސަލައިގެ އިތުރުން ޓެކްސް މައްސަލަތަކާ ހުރެވެސް އެތަކެއް ގޮތަކުން އުނދަގޫ ދުވަސްތަކެއް ހޭދަކުރާ ރޮނާލްޑޯ މިރޭގެ މެޗުގައި ލިބުނު އިތުރު ޗާންސްތަކެއްވެސް ވަނީ އޭނާ ބޭކާރު ކޮށްލާފައެވެ.\nޔުވެންޓަސްގެ ތިންވަނަ ގޯލް މެޗުގެ 84 މިނެޓުގައި ޖަހައިދިނީ ޑެނިއަލް ރުގާނީއެވެ.


SunOnline: VIDEO - Faruvaa kudakoh nulaa, Covid-19 ge nurahkaa filaa nudhey!\nފަރުވާ ކުޑަކޮށް ނުލާ، ކޮވިޑް-19ގެ ނުރައްކާ ފިލާ ނުދޭ\nނަޖާހު މަސްއޫދު 25 Jun 2020, 09:54\nމާލޭގެ އެތައް ހާސް ކުދިކުދި ކޮށިތަކުގެ ތެރޭގައި ތާށިވެފައި ތިބި މީހުންނަށް ދެ މަސް ފަހުން ރަށުތެރެއަށް ނުކުމެ، އުޅެލާނެ ފުރުސަތު ލިބުނީ މި މަހުގެ 15 ވަނަ ދުވަހު ވަކި ގަޑިތަކަކަށް މާލެ ހުޅުވާލުމުންނެވެ. މިއީ ގޮތް ހުސްވެ ބިއްޖެހިފައި ތިބި އެތައް ބަޔަކަށް ހަމަ ނޭވާއެއްލާ އަލުން އާންމުދަނީ ހޯދުމުގެ މަސައްކަތައިގެން ކުރިއަށްދާން ލިބުނު ފުރުސަތެކެވެ.\nމާލެ ހުޅުވާލުމުން އެތައް ދުވަސްތަކެއް ވަންދެން ފަޅުވެފައި އޮތް މާލޭގެ މަގުތަކަށް ދިރުމެއް ލިބިއްޖެ އެވެ. އެއީ ހިތްގައިމު މަންޒަރު ތަކެކެވެ.\nފުރަތަމަ ދުވަހު އިރު އަރާ މަންޒަރު ބަލާލަން އެއް ބަޔަކު ބޮޑު ފަތިހާ ދެތުވެ މާލޭގެ އިރުމައްޗަށް ދިޔަ އިރު އަނެއް ބަޔަކު އުޅުނީ ދުވެ ކަސްރަތު ކުރުމުގަ އެވެ. ރާޅާ އަޅާ މީހުން އެކަމުގައި އުޅުނު މަންޒަރު ފެނުނެވެ. ކުޑަކުދިން ހަވީރުގެ ފިނީގައި ދުވެ މަޖާކޮށް އުޅުނު މަންޒަރު ފެނުނެވެ.\nމި ހިތްގައިމު މަންޒަރުތަކާއެކު އެކީހެން، ފެންނަމުން ދަނީ ދެކެން ބޭނުން ނުވާ މަންޒަރު ތަކެކެވެ. މާލެ އަލުން ހުޅުވާލުމާއެކު ޒަރޫރީ ބޭނުމެއް ނެތި ބޭރަށް ނުކުންނަ މީހުން ގިނަވެއްޖެ އެވެ. ޓްރެފިކް ބޯވެ މަގުތައް އަނެއްކާވެސް ފުރި ބާރުވެއްޖެ އެވެ. ގައިދުރުކަން ބެހެއްޓުމުގައި ފަރުވާކުޑަވާކަން ފާހަގަކުރެވޭއިރު، މަގުމަތީގައި މާސްކު ނާޅަައި އުޅޭ މީހުން ފެންނަލެއް ގިނަވެއްޖެ އެވެ.\nހިތައް އަރަނީ، މި ލުއިތަކާއެޖު ސިއްހީ މާހިރުން ދިން އިރުޝާދުތަކާއި އިންޒާރު ހަނދާނުގައި އެބަ ހުރިބާވެ އެވެ؟\nމާލެ ހުޅުވާލުމުގެ ކުރިން ނޫސްވެރިންނާ ބައްދަލުކުރައްވައި ހެލްތު މިނިސްޓްރީގެ ޑެޕިއުޓީ ޑިރެކްޓަރު ޝައިނާ އަބްދުﷲ ވިދާޅުވީ، މި ލުއިތަކަކީ ޒަރޫރީ ބޭނުންތައް ފުއްދުމަށް ބޭރަށް ނުކުމެ އުޅެން ދިން ލުއިތަކެއް ކަމަށެވެ. އަދިވެސް، ވައިރަސްގެ ނުރައްކާ އޮތްކަން އޭނާ އެ ދުވަހު ހަނދާންކޮށްދެއްވި އެވެ.\n"އާންމުކޮށް، ހުޅުވާލެވިގެން އުސޫލެއްގެ ދަށުން ހުއްދަ ނުލާ ބޭރުގައި އުޅެން ހުއްދަ އޮތަސް އަޅުގަނޑުމެންގެ އެދުމަކީ ޒަރޫރީ ބޭނުންތައް ފިޔަވައި ބޭރު ތެރޭގައި އުޅޭ އުޅުން މަދު ކުރައްވާށޭ،" ޝައިނާ ވިދާޅުވި އެވެ.\n"ލުއިތަކެއް ލިބިގެން 15 ވަނަ ދުވަހު ހުޅުވިގެންދާއިރުގަ ވިސްނަވައްޗޭ އަދިވެސް ހަމަ ވައިރަސް އެބަ އުޅޭކަން،"\nމިއީ އާއިލާ އަދި ރަހުމަތްތެރީންގެ ގޭގެއަށް ގޮސް ހަދަންވީ ވަގުތެއް ނޫނެވެ. ޝައިނާވެސް ވިދާޅުވީ އެހެންނެވެ. ބަލީގެ ނުރައްކާ އެންމެ ބޮޑީ އުމުރުން ދުވަސްވީ މީހުންނަށެވެ. ގޭގައަށް ދާން ފަށައިފި ނަމަ އެއީ އެ މީހުން ނުރައްކަލަށް ހުށަހެޅުމެވެ.\n"އެއްވެ އުޅުމާއި، ހަފްލާ ބޭއްވުމާއި، އާއިލާގެ ވަރަށް ގިނަ ބޭފުޅުންނަށް ވަރަށް ގިނަ ދުވަސްވެދާނެ ބައްދަލު ނުވާތާ ފިޒިކަލީ. އެހެން ނަމަވެސް، މިއީއެއް ނޫނޭ އެ ފުރުސަތަކީ އާއިލާ މީހުން ބައްދަލުވެ ޕާޓީ ބާއްވައި، ދިމާވެ، އިޖްތިމާއީ ގޮތުން ގައިދުރުކަން ނުބެހެއްޓޭނެ ފަދަ ހާލަތްތަކުގައި ބައްދަލުވާން،" ޝައިނާ ވިދާޅުވި އެވެ.\nމިއީ ކަމެއް ނެތިގެން ފިނިބުރު ޖަހަން ނުކުމެ އުޅެންވީ ވަގުތެއްވެސް ނޫނެވެ. ފުރަބަންދަށް ލިބުނީ ލުއިތަކެކެވެ. ހަނދާނުގައި ބަހައްޓަންވީ، މިއީ ޒަރޫރީ ބޭނުންތައް ފުއްދުމަށް ދިން ފަސޭހަތަކެއްކަމެވެ. މާލެ ހުޅުވާލުމުގެ ކުރިން މިކަން ނުނިމޭކަންވެސް ޑރ. ނަޒްލާ ހަނދާންކޮށްދެއްވި އެވެ.\n"ވަރަށް ގިނަ ބޭފުޅުންނަށް އެބަ ހީވޭ، ފުރަބަންދު 15 ޖޫންއިން ފެށިގެން އުވާލީއޭ. އެއްގޮތަކަށްވެސް އެހެންނެއް ނޫން. ފުރަބަންދަށް އިތުރު ލުއިތަކެއް އަޅުގަނޑުމެން 15 ޖޫންއިން ފެށިގެން ދެނީ،" ޑރ. ނަޒްލާ ވިދާޅުވި އެވެ.\nމި ލުއިތަކާ ގުޅިގެން ޕޮޒިޓިވް ކޭސްތައް އިތުރުވާނެކަމަށް ޑޮކްޓަރުން ލަފާ ކުރެ އެވެ. އެކަން އަދި ފެންނާނީ ހަފްތާތަކަކަށް ފަހު އެވެ. އެހެންވެ، ތިމާއަކީ ބޭރަށް ނުކުމެ ބަލި ހިފައިގެން ގެއަށް ދާ މީހަކަށް ނުވާން ސަމާލުވާށެވެ. ކޮންމެ މީހަކުވެސް ފަރުދީ ޒިންމާ އަދާކޮށް، ތިމާ އާއި ތިމާގެ ވަށައިގެން ދިރިއުޅޭ މީހުންގެ ސަލާމަތާއި ރައްކާތެރިކަމަށް ވިސްނައިގެން އުޅުމަކީ ބައްޔަށް މިވަގުތު އޮތް ފަރުވާ އެވެ.\n"މި ކަންކަމަށް ސަމާލުކަން ދޭއްވަންވީ ފުލުހުންގެ ފަރާތުން ބޭފުޅަކު ބަލަހައްޓައިގެން ހުންނާނެތީ ނޫނީ ފުލުހުން ފިޔަވަޅު އަޅުއްވާނެތީއެއް ނޫނޭ. އެއީ އަޅުގަނޑުމެންގެ އަމިއްލަ ރައްކާތެރިކަމަށާއި އާއިލާގެ ރައްކާތެރިކަމަށް އަދި ގައުމުގެ އެންމެންގެވެސް ރައްކާތެރި ސަލާމަތާއި ރައްކާތެރި ކަމަށް އަޅަން ޖެހޭ ފިޔަވަޅެއް ކަމުން ހުރިހާ ބޭފުޅުންވެސް މި ކަންކަމަށް ސަމާލުކަން ދެއްވާނެ ކަމަށް އަޅުގަނޑުމެން ވަރަށް ބޮޑަށް އުންމީދު ކުރަން،" ޑރ. ނަޒްލާ ވިދާޅުވެފައިވެ އެވެ.\nމިއަދު ކަންކަން މާ ފަސޭހަކޮށްލެވިއްޖެ ނަމަ މާދަމާ އެންމެން އުފުލަންޖެހޭ ބުރަ ބޮޑުވެދާނެ އެވެ. ކޮވިޑް-19 ފެރުތިގަތުމުގެ ނުރައްކާ އަދިވެސް އެބަ އޮތެވެ. ފަރުދީ ޒިންމާ އަދާނުކޮށްފި ނަމަ، ފުރާނަތައް އިތުރަށް ނުރައްކަލަށް ހުށަހެޅިގެންދާނެ އެވެ. އެއާއެކު އަނެއްކާ ވެސް ގޭ ބަންދަށް ދާން ޖެހިދާނެ އެވެ.\nޑރ. ނަޒްލާވެސް މީގެ ކުރިން ވިދާޅުވެފައި ވަނީ، އަނެއްކާވެސް ކޭސްތައް އިތުރުވެއްޖެ ނަމަ ބަލ ކޮންޓްރޯލު ކުރަން ފުރަބަންދަކަށް ދާން ޖެހިދާނެ ކަމަށެވެ. މިކަމުންވެސް އެނގެނީ ކޮވިޑް-19ގެ ނުރައްކާ ނެތިގެން ނުދާ ކަމެވެ. ހުށިޔާރުވެ ސަމާލުވެ ތިއްބަވާށެވެ. ކޮވިޑް-19ގެ ނުރައްކާ ފިލާދާން އަދި ގާތްވެސް ނުވެ އެވެ.


Iyaz Vazeefaa In Vakikuri Massala Tribunal Ah Husha Alhanee - Vaguthu\nގައުމީ ޔުނިވާސިޓީގެ ވަޒީފާއިން ދީނީ އިލްމުވެރިޔާ ޑރ. މުހައްމަދު އިޔާޒް ވަކި ކުރި މައްސަލަ ވަޒީފާއާ ބެހޭ ޓްރައިބިއުނަލްއަށް ހުށަހެޅުއްވުމުގެ މަސައްކަތް ކުރައްވަމުން ގެންދަވާ ކަމަށް އޭނާ ވިދާޅުވެއްޖެއެވެ.\nއެ ޔުނިވާސިޓީގެ އެސިސްޓަންޓް ޕްރޮފެސަރުގެ މަގާމުގައި ހުންނެވި އިޔާޒު ވަޒީފާއިން ވަކިކުރި ކަމުގެ އެންގުން ފޮނުވީ މިދިޔަ ބުރާސްފަތި ދުވަހުގައެވެ. އެއީ މީސްމިޑީއާގައި ކުރާ ބައެއް ޕޯސްޓްތަކާ ގުޅިގެން އޭނާއަށް އެ ކަން ނުކުރަން ތަކުރާރުކޮށް ނަސޭހަތް ދިނުމަށް ފަހުގައެވެ.\nއިޔާޒް "ވަގުތު" އަށް ވިދާޅުވީ އޭނާ މަގާމުން ވަކިކުރީ ޒިންމާ އަދާ ނުކޮށްގެން ނޫން ކަމަށާއި ސިޔާސީ ގޮތުން ދެބަސްވެގެން ކަމަށެވެ. އެހެންކަމުން އެއީ ބޭއިންސާފުން ހިންގާފައިވާ ކަމެއް ކަމަށް އޭނާ ވިދާޅުވިއެވެ.\nއިޔާޒް ވިދާޅުވި ގޮތުގައި، އިންސާފު ހޯދުމަށް ޓަކައި ޓްރައިބިއުނަލްއަށް އެ މައްސަލަ ހުށަހަޅުއްވާނެ ކަމަށެވެ.\n"އަޅުގަނޑު މަސައްކަތް މި ކުރަނީ ވަކީލަކާ ވާހަކަ ދައްކައިގެން މައްސަލަ [ޓްރައިބިއުނަލްއަށް] ހުށަހަޅަން، އިންޝާﷲ،" އިޔާޒް ވިދާޅުވިއެވެ.\nޚިޔާލު ފާޅުކޮށްގެން އިޔާޒް ވަޒީފާއިން ވަކިކުރަން ޔުނިވާސިޓީން ނިންމި ނިންމުން މުރާޖާ ކުރަން ހޯމް މިނިސްޓަރު އިމްރާން އަބްދުﷲ ވެސް ވަނީ ގޮވާލައްވައިފައެވެ.\nއިމްރާނަކީ ވެރިކަން ކުރާ ކޯލިޝަންގައި ހިމެނޭ އަދާލަތު ޕާޓީގެ ރައީސްއެވެ. އިޔާޒަކީ އެ ޕާޓީގެ އިލްމުވެރިންގެ މަޖިލީހުގެ ނައިބު ރައީސްއެވެ.\nޔުނިވާސިޓީގެ ވަޒީފާއިން އިޔާޒް ވަކިކޮށްފައި މިވަނީ، އަންހެނުން ޚިތާނު ކުރުމަކީ ދީނުގައި ހުއްދަ ކަމެއް ކަމަށް ވިދާޅުވެ އޭނާ ކުރައްވަމުން ގެންދެވި ޓްވީޓްތަކަށް ބައެއް އާންމުންނާއި އެމްޑީޕީގެ އިސް ބޭފުޅުންގެ ނުރުހުން އޭނައަށް ވަރަށް ބޮޑަށް އަމާޒުވެފައިވަނިކޮށެވެ.\nމިކަމާ ގުޅިގެން އިޔާޒް ވިދާޅުވީ އޭނާ މަސައްކަތް ކުރެއްވީ ހަގީގަތް ހާމަކޮށްދެއްވުމަށް ކަމަށެވެ. އަންހެނުން ހިތާނު ކުރުން ދީނުގައި ހުއްދަކޮށްފައިވާ ކަމަށް އޭނާ ވިދާޅުވިއެވެ. އެކަމަކު އެ ކަމަކީ އޭނާ ތާއީދު ކުރައްވާ ކަމެއް ނޫން ކަމަށާއި، އޭގެ ސަބަބުން ބަޔަކަށް ނުރަނގަޅު ތަސައްވުރެއް ލިބިފައިވާނަމަ މައާފަށް އެދިވަޑައިގަންނަވާ ކަމަށް އޭނާ ވިދާޅުވިއެވެ.\nޖުލައި 4, 2021 10:07\nއަޅެފަހެ އަދިވެސް މީނާ މި އުޅެނީ މަޤާމް ނުލިބިގެން ކީކޭ ބުނާނީ؟ ތީ ޑރ އެކޭ ކިޔަނީ އެނޫން ފަޒީފާ އެއް ނުލިބެނީތޯ؟ ވަޒީފާ އެއްފަރާތް ކޮށްލާފަ މި ޤައުމާ އިސްލާމް ދީން ސަލާމަތް ކުރަން ނިކުމެބަލަ؟ މި ޤައުމާ ދީން އޮވެގެން ދޯ ވަޒީފާ އެއް ލިބޭނީ؟\nޖުލައި 5, 2021 00:53\nދީނުގަ ހުއްދަ ކޮށްފަ ހުންނަ ކަންކަމަށް ތާއީދެއް ނުކުރަމޯ އަޖައިބެއްނުވާނެ މަ ތާއީދެއް ނުކުރަން ފިރިހެނުން ހިތާނުކުރާކަށްވެސް


އަލް އަޚް މުޙައްމަދު ނިހާދު ޖަމާލު – DhiSalafiyyah\nއަލް އަޚް މުޙައްމަދު ނިހާދު ޖަމާލު\nبرزخ ގެ ޢާލަމުގެ ބުއްދީގެ ދަލީލު.\nމަރަކީ ޙަޔާތުގެ ނިމުމެވެ. އަދި ކިއެއްތޯއެވެ؟ މަރަކީ ޙަޔާތެއްގެ ފެށުންވެސްމެއެވެ. ދުނިޔަވީ ޙަޔާތުން އަލްވަދާޢު ކިޔައި އުޚުރަވީ ޙަޔާތުގެ ނަވަށް އަރަންޖެހޭ ވަގުތަކީ ތިމާގެ މަރު އައިސް ބައްދަލުކުރާ ވަގުތެވެ.\n19/08/2012 ޢަޤީދާއާއި ފިރުޤާތައް, މުހިއްމު ލިޔުންތައް, ދީންއަލް އަޚް މުޙައްމަދު ނިހާދު ޖަމާލު\nއަހަރެންނާއި އެކީ ދަތުރެއް ކޮށްލަން ތިޔަ ކިޔުންތެރިޔާއަށް ދަޢުވަތު އަރުވަމެވެ. މުޅި ދަތުރު އަހަރެމެން ހުއްޓައިނުލައި ކުރިޔަށް ދާނީ، އަލި ދަތުރުކުރާ ހަލުވި ބާރު މިނުގައެވެ. އެއީ ސިކުންތަކު 299,792,458 (29.9 މިލިއަން) މީޓަރު ބާރު މިނުގައެވެ. ނުވަތަ ގަޑިއަކު 1,079,252,484 (1.08 ބިލިއަން) ކިލޯމީޓަރު ބާރުމިނުގައެވެ. ދަތުރު ފެށުމަށް ހަމަޖެހިފައި ވަނީ ދުނިޔެއަކުންނޫނެވެ. އިރުންނެވެ. އަހަރެމެންގެ ދަތުރު އިރުން ފެށުމަށް ހަމަޖެހިފައިވާތީ އާއި ދަތުރަކީ ދުނިޔެއިން ބޭރުގައި ކުރެވޭ ދަތުރަކަށްވާތީއާއި އަދި ދަތުރު މިކުރަނީ މިހާރު…\nކުޑަ ކުދީންގެ އެންމެ ތުއްތު ޢުމުރަކީ އެކުދީންނަށް ކޮންމެ ކަމެއްގައިވެސް ބޮޑު މީހެއްގެ އަޅާލުމާއި އޯގާތެރިކަން ބޭނުން ވާނެ ޢުމުރެވެ. މިގޮތުން ކުއްޖާ ބޮޑުވެ ތަސައްރަފު ފުދިގެން އަންނަ ދުވަސްވަރުގައި އެކުދީންނާއި އެކު ވީހާވެސް ގިނަ ވަގުތު ހޭދަ ކުރެވެން ޖެހެއެވެ. ކުޅޭ އިރުގައްޔާއި ކާއިރު އަދި ކިޔަވާއިރުގައްޔާއި ނިދާ އިރުވެސް ބޮޑު މީހަކު އެކުދީންނަށް އިރުޝާދުދޭން ހުރުމަކީ އެކުދީންނަށް ނުހަނު ބޭނުންތެރިކަމެކެވެ. އެހެނީ އެ ޢުމުރަކީ ކުޑަކުއްޖާ އެންމެ އުނގެނި ދަސްކުރަމުންދާ ޢުމުރުކަމުން އެ ޢުމުރުގައި…\n18/10/2011 އަދަބާއި އަޚްލާޤު, ތަރުބިއްޔަތުއަލް އަޚް މުޙައްމަދު ނިހާދު ޖަމާލު\nޙަލާލު ގޮތުގައި ރިޒުޤު ހޯދާށެވެ.\nއަޅުގަނޑުމެންގެ ޙަޔާތްބައަޓަން ކުރަން ޖެހޭނީ މާތްﷲ އަންގަވާފައިވާ ގޮތަށެވެ. އެއްވެސް ޙާލެއްގައި އުރެދުމަކަށް އަރައިގަނެ މާތްﷲ ޢަމުރު ކުރައްވާފައިވާ ކަންތަކާއި ދުރުހެލިވުމުގައި އަޅުގަނޑުމެން ޙަޔާތް ވޭތު ކޮށްގެން ނުވާނެއެވެ. އިރު އަރާ އޮއްސޭ ކޮންމެ ދުވަހަކީވެސް ތިމާގެ ޙަޔާތުން ދުވަހެއްކަމުން، އެފަދަ ކޮންމެ ދެވަހެއްގައިވެސް މާތްﷲ ރުހި ވޮޑިގަންނަވާ ގޮތަށް އުޅެން މައްސަކަތްކުރަންވާނެއެވެ. މަޤްސަދަކީ އަޅުގަނޑުމެންގެ ޢަމަލުތައް މާތްﷲ ޤަބޫލު ކުރައްވައި އާޚިރުގައި ނިމިގެންދާއިރު ސުވަރުގެ ވަންތަ ވެރިއެއްކަމުގައި ވުމެވެ. ޙަޔާތުން ކުރެވޭ ކޮންމެ ކަމެއް ބިނާ…\n17/10/2011 ޢާންމު ލިޔުންއަލް އަޚް މުޙައްމަދު ނިހާދު ޖަމާލު\nޚިލާފުވުމަކީ މިކައުނުގައި އިންސާނީ ޠަބީޢަތުގައި މާތްﷲ ލައްވާފައިވާ ކެމެކެވެ. މިކަމަށް އިޝާރާތްކުރައްވާ މާތްﷲ ވަޙީ ކުރައްވަނީ. وَلَوْ شَاءَ رَ‌بُّكَ لَجَعَلَ النَّاسَ أُمَّةً وَاحِدَةً ۖ وَلَا يَزَالُونَ مُخْتَلِفِينَ ﴿١١٨﴾ سورة هود މާނައީ: ” ކަލޭގެފާނުގެ ވެރިރަސްކަލާނގެ އިރާދަކުރެއްވިނަމަ، މީސްތަކުން އެއް أمّة އެއް ކަމުގައި ލައްވައިފީސްކަން ކަށަވަރެވެ. ނަމަވެސް خلاف ވުމުގައި އެއުރެން ފިލައިނުދެތެވެ. “ ޚިލާފުވުމަށް ބަލާއިރު އާދަމުގެފާނުންގެ ދަރިކަލުން ކަމުގައިވާ ޤާބީލު އާއި ހާބީލު އާ ދެމީހުންގެ މެދުގައި ޚިލާފު…\nސުވަރުގެއާއި ނަރަކައާއި މާތްﷲ ގެ މަޚްލޫޤުން ކަމުގައިވާ މަލާއިކަތުންނާއި، ޖިންނި ޝައިޠާނުންނާއި އަދި މި ނޫނަސް ރޫޙާނީ ތަންތަނާއި އެއްޗިއްސަކީ ޙައްޤު ކަން ކޮންމެ މުސްލިމަކުމެ ޤަބޫލު ކުރަންޖެހެއެވެ. ހަމަ އެކަނި ތަފާތަކީ މިތަކެތި ލޮލަށް ނުފެންނަ ކަމެވެ. މާތްﷲ ވަނީ އަޅުގަނޑުމެން މުސްލިމުންނަށް އެކަން ބަޔާނޮކޮށްދެއްވާފައެވެ. ވީއިރު ލޮލަށް ނުފެންނަ އެއްޗެއްކަމުގައިވިޔަސް އެއީ ޙައްޤުކަމުގައިވާނަމަ އެއަކަށް އީމާންވުމީ ލާޒިމް ވެގެންވާ ކަމެކެވެ. މިތަކެއްޗަށް އީމާންވުން ލާޒިމްވެގެންވަނީ ހަމައެކަނި މުސްލިމުންނަކަށް ނޫނެވެ. މުސްލިމު ނޫން މީސްތަކުންނަށްވެސް މާތްﷲވަނީ…\nއިސްލާމީ ޝަރީޢަތުގެ ޙުކުމްތަކަކީ މީސްތަކުންގެ މަޞްލަޙަތުތައް ރައްކާތެރިކޮށް ދިނުމެވެ. އެހެނީ މިދީން އައުމުގެ ކުރީން މުލްޚިދުންވަނީ އެމީހުންގެ ކަންތައްތަކުގައި އެއްވެސް ގޮތެއްފޮތެއް ނެތިފައެވެ. އިމާމް ޢަޒާލީ ވިދާޅުވަނީ ޝަރީޢަތުގެ މަޤްސަދުތައް ފަސް ބަޔަކަށް ބެހިގެންވެއެވެ. މި ފަސް ކަމަކީ ސަމާވީ ހުރިހާ ދީންތައް ގޮވާލެއްވި ފަސްކަމެވެ. އަދި ހުރިހާ ނަބިއްޔުންނާއި ރަސޫލުން ( އާދަމް ޢަލައިހިއްސަލާމް އިން ފެށިގެން މުޙައްމަދު ޞައްލަﷲ ޢަލައިހި ވަސައްލަމްއާއިހަމައަށް ) އެ ފަސްކަން ރައްކާތެރިކުރުމަށް ގޮވާލައްވާފައިވެއެވެ. މި ފަސް މަޤްސަދަށް ރައްކާތެރިވުމަކީ…


Twitter ge edit button masahkaiy kuraa goiy dhakkaalaifi | Mihaaru\n04 މެއި 2022 - 09:26\nޓްވިޓާ އަށް ތައާރަފުކުރަން އުޅޭ އެޑިޓް ބަޓަން ފީޗާ މަސައްކަތް ކުރާ ގޮތް ދައްކާލައިފި އެވެ.\nއެ ފީޗާ މަސައްކަތް ކުރާނެ ގޮތް އާންމުންނަށް ދައްކާލީ، އެކި ކުންފުނިތަކުގެ ސިއްރު ފީޗާތައް އާންމުންނާ ހަމަ އަށް ތިލަކޮށްދިނުމުގައި އުޅޭ މީހެއް ކަމަށްވާ ޖޭން މެޝުން ވޮންގް އެވެ. އޭނާ ބުނި ގޮތުގައި އެއީ ވަރަށް ސިމްޕަލް ފީޗާއެކެވެ.\nކުރާ ޓްވީޓެއްގެ އޮޕަޝަން މެނޫ އަށް ދިއުމުން އެޑިޓް ބަޓަން ފެނެ އެވެ. އޭނާ ފާހަގަކުރ އެހެން ކަންކަމަކީ؛\n- ޓްވީޓެއް އެޑިޓް ކުރެވެނީ އެ ޓްވީޓްކުރި ފަހުން 30 މިނެޓް ވަންދެން.\n- އެ ބަޓަނަށް ފިތުމުން އާ ވިންޑޯއެއް ހުޅުވި، ޓްވީޓް އެޑިޓްކުރަން ތަފާތު އޮޕަޝަންތައް ލިބޭ.\n- ޓްވީޓްގައި ހުރި ޓެކްސްޓް، ފޮޓޯ، ޖިފްސް އަދި ވީޑިއޯ ވެސް ބަދަލުކުރެވޭ.\n- ޓްވީޓް އެޑިޓްކުރިކަން އެނގެން އިންނާނެ.\n- އެ ޓްވީޓްގެ އެޑިޓިން ހިސްޓްރީ ވެސް ފެންނާނެ.\nއެޑިޓް ބަޓަނެއްގެ މަސައްކަތް ކުރަމުން އަންނަކަން ޓްވިޓާއިން ރަސްމީކޮށް އިއުލާންކުރީ މިދިޔަ މަހު އެވެ.\nޓުވިޓާ ބޭނުންކުރާ މީހުން، އެޑިޓް ބަޓަންއެއް ދިނުމަށް އެދޭތާ މިހާރު ކިތައްމެ އަހަރެއްވެއްޖެ އެވެ. އެއީ ކޮންމެ ދުވަހަކުހެން ދެކެވޭ ވާހަކައެކެވެ.\nޓުވިޓާއިން ބުނި ގޮތުގައި ވަރަށް އަވަހަށް އެ ފީޗާ ޓެސްޓްކުރަން ފަށާނެ އެވެ. އެންމެ ފުރަތަމަ އެ ފީޗާ ބޭނުންކުރެވޭ ގޮތް ހަދާނީ، މަހު ފީ ދައްކާ ގޮތަށް ޓްވިޓާ އަށް ސަބްސްކްރައިބް ކުރާ ފަރާތްތަކަށް އެކަންޏެވެ.\nޓްވިޓާ ސޯޝަލް މީޑިއާ މޮބައިލް އެޕްލިކޭޝަންސް


Putin Ah Dhathikoffi Nama America Aai Oiy Huriha Gulhumeh Kadanan: Russia\nދަތިކުރުމުގެ ފިޔަވަޅު އަޅައިފިނަމަ އެމެރިކާ އާއި އޮތް ގުޅުންތައް ކަނޑާނަން: ރަޝިޔާ\n15 ޖެނުއަރީ 2022 - 08:30:50\nރަޝިޔާގެ ރައީސް ލަޑިމިއާ ޕުޓިންއަށް ދަތިކުރުމުގެ ފިޔަވަޅު އަޅައިފިނަމަ އެމެރިކާ އާ އެކު އޮތް ހުރިހާ ގުޅުމެއް ކަނޑާލާނެކަމުގެ އިންޒާރު އެގައުމުން ދީފި އެވެ.\nބުރާސްފަތި ދުވަހު ރަޝިޔާގެ ރިޔާސީ ގަނޑުވަރު ކްރެމްލިން އިން ނެރުނު ބަޔާނެއްގައި ވަނީ ޔޫކްރެއިން މައްސަލައިގައި ރައީސް ޕުޓިން އަށް އެމެރިކާއިން ދަތިކުރުމުގެ ފިޔަވަޅު އެޅުމަކީ ބަލައިގަނެވޭނެ ކަމެއް ނޫން ކަމަށެވެ.\n“އަނެއްކާވެސް ބުނެލާނަން. ރަޝިޔާގެ އެންމެ އިސްވެރިއަކަށް ހުންނަ މީހާއަށް ދަތިކުރުމުގެ ފިޔަވަޅު އެޅުމަކީ އެއްގޮތަަކަށް ވެސް ބަލައިގަނެވޭނެ ކަމެއް ނޫން. އެއީ ހުރިހާ ގުޅުމެއް ކަނޑާލަން ޖެހޭނެ ވަރުގެ ކަމެއް.” ކްރެމްލިންގެ ތަރުޖަމާނު ޑިމްޓްރީ ޕެސްކޮވް ވިދާޅުވި އެވެ.\nރަޝިޔާއިން މިފަދަ އިންޒާރެއް ދީފައި މިވަނީ އެގައުމުން ޔޫކްރެއިން އަށް އަރައިފި ނަމަ އަޅާނެ ދަތި ކުރުމުގެ ފިޔަވަޅުތަކުގެ ބިލް އެމެރިކާގެ ސެނެޓުން އާންމުކޮށްފައިވާ ދަނޑިވަޅެއްގައެވެ.\nބިލް ތައްޔާރުކުރުމުގައި އިސްކޮށް ހުންނެވި ފޮރިން ރިލޭޝަަންސް ކޮމިޓީގެ ޗެއާމަން ބޮބް މެނެންޑެޒް ވިދާޅުވީ، ޔޫކްރެއިން އަށް އަރައިގެންފި ނަމަ އެމެރިކާގެ ސެނެޓުން މަޑުން ނޯންނާނެކަން އެ ބިލުން ވަރަށް ރަނގަޅަށް ސާފުވާނެ ކަމަށެވެ.\nރައީސް ޕުޓިން އާއި ރަޝިޔާގެ އިސް އޮފިޝަލުންނަށް ދަތިކުރުމުގެ ފިޔަވަޅު އަޅާ ގޮތަށް އޮތް ބިލަށް އެމެރިިކާގެ ރިޔާސީ ގަނޑުވަރު ވައިޓްހައުސް އިން ވެސް ތާއީދުކުރެއެވެ.\nސަރުކާރުގެ ގިނަ ވެބްސައިޓް ތަކެއް ހެކް ކޮށްފި\nރަޝިޔާގެ އެންމެ ސެކްސީ މީހަކަށް ޕޫޓިން\nވީނަސް އަކީ ރަޝިއާގެ ޕްލެނެޓެއް ކަމަށް ބުނެފި\nރަޝިއާގެ އިދިކޮޅު ލީޑަރަށް ދީފައި ވަނީ ނޮވިޗޮކް\nދަރިންގެ ހަރަދަށް 31 މިލިއަން ރުފިޔާ ނަގައި ދީފި\n2399 މީހުން ކައިވެނި ކުރިއިރު 1000ވުރެ ގިނަ ވަރި!\nދެވަނަ ފޭސްގައި ސާމްޕަލް ނަގާ ސެންޓަރެއް


މާލެއިން ބޭރުން ފުރަތަމަ ފަހަރަށް އުކުޅުވަޅު ހުޅު ބަދަލުކުރުމުގެ އޮޕަރޭޝަނެއް ކޮށްފި މާލެއިން ބޭރުން ފުރަތަމަ ފަހަރަށް އުކުޅުވަޅު ހުޅު ބަދަލުކުރުމުގެ އޮޕަރޭޝަނެއް ކޮށްފި\nމާލެއިން ބޭރުން ފުރަތަމަ ފަހަރަށް އުކުޅުވަޅު ހުޅު ބަދަލުކުރުމުގެ އޮޕަރޭޝަނެއް ކޮށްފި\nޑޮކްޓަރުންގެ ޓީމް- ފޮޓޯ: ޕީއެސްއެމް ނިއުސް\nއަތޮޅުތެރޭގެ ރަށެއްގައި އުކުޅުވަޅު ހުޅު ބަދަލުކުރުމުގެ އޮޕަރޭޝަނެއް ކާމިޔާބު ކަމާއި އެކުގައިކޮށް ނިންމާލައިފިއެވެ. ދިވެހި ޑޮކްޓަރުންގެ ޓީމަކުން ކުރި މި އޮޕަރޭޝަނަކީ މާލެއިން ބޭރުން، ރާއްޖޭގެ ރަށެއްގައި ފުރަތަމަ ފަހަރަށް ކުރި އޮޕަރޭޝަނެކެވެ. މި އޮޕަރޭޝަން ކޮށްފައިވަނީ އައްޑޫ ސިޓީ ހިތަދޫ ރީޖަނަލް ހޮސްޕިޓަލުގައެވެ.\nއައްޑޫ ސިޓީ ރީޖަނަލް ހޮސްޕިޓަލް (އެޗްއާރްއެޗް)އަކީ މީގެކުރިންވެސް ކަށީގެ ބޮޑެތި އޮޕަރޭޝަންތަކެއް ކޮށްފައިވާ ހޮސްޕިޓަލެކެވެ. އަތޮޅު ތެރޭގައި ފުރަތަމަ ފަހަރަށް ކުރެވުނު ހުޅު ބަދަލުކުރުމުގެ އޮޕަރޭޝަންވެސް ކޮށްފައިވަނީ މި ހޮސްޕިޓަލުގައެވެ. އެ އޮޕަރޭޝަން ކުރެވިފައިވަނީ 2018 ވަނަ އަހަރުގެ އޮކްޓޫބަރު މަހުގެ 29 ވަނަ ދުވަހުއެވެ. އެ އޮަޕަރޭޝަންވެސް ކޮށްފައިވަނީ އިއްޔެ އުކުޅުވަޅު ހުޅު ބަދަލުކުރުމުގެ އޮޕަރޭޝަން ކޮށްފައިވާ ޑރ. ޢަލީ މުޒުނީއެވެ.\nމި އޮޕަރޭޝަންގެ އިތުރުންވެސް މިދިޔަ ބުރާސްފަތި ދުވަހަކީވެސް އެޗްއާރްއެޗަށް ވަރަށް ތާރީޚީ ދުވަހެކެވެ. އެގޮތުން އެ ހޮސްޕިޓަލުގައި ދެ މީހެއްގެ ކަކުލުހުޅު ބަދަލުކުރުމުގެ އޮޕަރޭޝަންތަކެއް ވަނީ ކާމިޔާބުކަމާއި އެކުގައި ކޮށްފައެވެ. އަދި އިއްޔެވެސް ވަނީ އެކެއްގެ ކަކުލުހުޅު ބަދަލުކުރުމުގެ އޮޕަރޭޝަން ކޮށްފައެވެ. އެޗްއާރްއެޗުން މަޢުލޫމާތު ދެއްވާ ގޮތުގައި ކުރިއަށް އޮތް ދެ ދުވަހެއްގެ ތެރޭގައި އިތުރު ދެ މީހެއްގެ ކަކުލުހުޅު ބަދަލު ކުރުމުގެ އޮޕަރޭޝަންތަކެއް ކުރުމަށް ވަނީ ނިންމާފައެވެ.\nއަތޮޅުތެރޭގެ ހޮސްޕިޓަލެއްގައި ފުރަތަމަ ފަހަރަށް ކުރި އުކުޅުވަޅު ހުޅު ބަދަލުކުރި އޮޕަރޭޝަން ކޮށްފައިވަނީ އައްޑޫ ސިޓީއަށް ނިސްބަތްވާ މީހެކެވެ. އުމުރުން 51 އަހަރުގެ މި ފިރިހެން މީހާއަކީ މީގެ ފަސްއަހަރު ކުރިން މަތިން ވެއްޓި އުކުޅުވަޅަށް ގެއްލުންތަކެއް ލިބި އެކަން ރަނގަޅު ކުރުމަށް އޮޕަރޭޝަނެއްވެސް ކޮށްފައިވާ މީހެކެވެ. ނަމަވެސް އެ އޮޕަރޭޝަން ކޮށްގެންވެސް އޭނާގެ އުކުޅުވަޅު ހުޅު ރަނގަޅުވެފައެއްނުވެއެވެ. އެޗްއާރްއެޗުގައި މި މީހާގެ އުކުޅުވަޅު ހުޅު ބަދަލު ކުރުމުގެ އޮޕަރޭޝަން ކޮށްފައި މިވަނީ ކުރިން ކޮށްފައިވާ އޮޕަރޭޝަނަށް ތިން އަހަރުވެފައިވީ ފަހުންނެވެ.\nމި އޮޕަރޭޝަން ކުރުމުގައި އެންމެ އިސްކޮށް އުޅުއްވި ޑރ. މުޒްނީ ޕީއެސްއެމް ނިއުސްއަށް މަޢުލޫމާތު ދެއްވަމުން ވިދާޅުވީ ކުރު މުއްދަތެއްގެ ތެރޭގައި ކުރެވިގެން ދިޔައީ ވަރަށް ގިނަ އޮޕަރޭޝަންތަކެއް ކަމަށެވެ. އަދި މިއީ ސަރުކާރުގެ މައި ހޮސްޕިޓަލު އައިޖީއެމްއެޗުގައިވެސް ކުރު މުއްދަތެއްގައި ނުކުރާ ވަރުގެ އޮޕަރޭޝަންތަކެއް ކަމަށް އޭނާ ވިދާޅުވިއެވެ. ޑރ. މުޒްނީ ވިދާޅުވީ އައްޑޫ ސިޓީގެ އެޗްއާރްއެޗުން ފެށި ކަކުލުހުޅު ބަދަލު ކުރުމުގެ އޮޕަރޭޝަންތައް އައްޑޫ ސިޓީގެ އިތުރުން ރާއްޖޭގެ އިތުރު ދެ ރަށެއްގައިވެސް ކޮށްފައިވާ ކަމަށެވެ. އެއީ ގދ. ތިނަދޫއާ ހދ. ކުޅުދުއްފުއްޓެވެ. މި ތަންތަނުގައި ކުރި ހުރިހާ އޮޕަރޭޝަންތަކެއްވެސް ވަރަށް ކާމިޔާބު ކަމަށް ޑރ. މުޒުނީ ވިދާޅުވިއެވެ.\n"ވަރަށް ބައިވަރު ޕޭޝަންޓުން އެބަތިބި ކުރަން ބޭނުންވެފައި ރަށްރަށުގައި އޮޕަރޭޝަން ކުރަން ބޭނުންވެފައި ތިބި. އަޅުގަނޑުމެން އިރާދަކުރެއްވިއްޔާ ހުއްޓައެއް ނުލާނަން. އަޅުގަނޑުމެން މިކަން މިކުރަނީ ވަރަށް ދަތިތަކާއި އެކުވެސްމެ. އަޅުގަނޑުމެންގެ ޕްލާންޓްސްތައް ލައްވާ ހުޅުތައް ގެންނަ ބޭފުޅުންގެ އެހީތެރިކަމާއި އެއްކޮށް، ހުރިހާ އެއްޗެއް ގެނެސްގެން ވަރަށް އިންތިޒާމް ކޮށްެގެން ވަރަށް ބައިވަރު ކަންކަން ފުރިހަމަ ވެގެން ކުރެވޭ އޮޕަރޭޝަންތަކެއް މިއީ،" ޑރ. މުޒްނީ ވިދާޅުވިއެވެ.\nއައިޖީއެމްއެޗުގައިވެސް މިފަދަ އޮޕަރޭޝަންތައް އެންމެ ގިނައިން ކޮށް އުޅުއްވާ ޑރ. މުޒްނީ ވިދާޅުވީ އަތޮޅު ތެރޭގައި މިފަދަ އޮޕަރޭޝަންތައް ހުއްޓާ ނުލައި ކުރިއަށް ގެންދަން މަޖުބޫރު ވެފައިވާ ކަމަށެވެ. އެގޮތުން އޭނާ ވިދާޅުވީ އައިޖީއެމްއެޗުގައި މިފަދަ އޮޕަރޭޝަންތައް ކުރުމަށް ގިނަ މީހުން ތިބުމުން ވަރަށް ދިގު ވެއިޓިން ލިސްޓެއް އޮންނަ ކަމަށެވެ. އެ ވެއިޓިން ލިސްޓަކީ ދެއަހަރު ދުވަހުގެ ވެއިޓިން ލިސްޓެއް ކަމަށް ޑރ.މުޒްނީ ވިދާޅުވިއެވެ.\n"އެހެންވީމަ ރައްޔިތުންނަށްޓަކައި މިކަން ކޮށްދެވޭނެ ހަމައެކަނި ގޮތަކީ އަތޮޅު ތެރޭގައި މިކަން ކޮށްގެން. އެހެންވީމަ ޚިދުމަތެއްގެ ގޮތުގައި ވަރަށް ބޮޑަށް މިކަމަށް ބޭނުންވެފައި ތިބި މީހުން ރޯލަ ރޯލާ ނުހިނގިފައި ތިބި މީހުން ވަރަށް ބައިވަރު އެބަތިބި. އެހެންވީމަ މިކަން ކުރެވޭނެ ގޮތަކީ މިއީ ކަމަށްވީމަ މިކަން ކުރަނީ އަޅުގަނޑުމެން ކަމަށްވީމާ އަޅުގަނޑުމެން މިތިބީ މިކަން ހުއްޓާނުލައި ކުރިއަށް ގެންދަން،" ޑރ. މުޒްނީ ވިދާޅުވިއެވެ.\nމިފަދަ އޮޕަރޭޝަންތައް ކުރަމުން ގެންދަނީ ޑރ. މުޒްނީއާ އަދި އެބޭފުޅާގެ ޓީމުގައި ބައިވެރިވެވަޑައިގަންނަވާ ބޭފުޅުންނާއި އެކުގައެވެ. އަދި މި އޮޕަރޭޝަންތައް އަތޮޅު ތެރޭގައި ކުރުމުގައި ސަރުކާރާއި އަމިއްލަ ބައެއް ފަރާތްތަކުގެ އެހީތެރިކަން ވަރަށް ބޮޑަށް ލިބެމުން އަންނަކަން ޑރ. މުޒްނީ ފާހަގަކުރެއްވިއެވެ. ނަމަވެސް ވިދާޅުވީ މިފަދަ ކަންކަމުގައި މިހާރަށްވުރެ ބޮޑަށް ސަރުކާރުތަކުން އެއްބާރުލުން ދެއްވާނަމަ މިކަން ކުރުމުގައި ދިމާވާ ދަތިތަކާއި ގޮންޖެހުންތަކަށް ޙައްްލެއް ލިބިގެންދާނެ ކަމަށެވެ.\nއުކުޅުވަޅު ހުޅު ބަދަލުކުރުމުގެ އޮޕަރޭޝަން ކާމިޔާބު ކަމާއި އެކުގައި ނިންމާލުމާއި ގުޅިގެން އެޗްއާރްއެޗުން ވިދާޅުވީ އެ ހޮސްޕިޓަލުން ކުރިއެރުންތަކެއް ހޯދުމަށް މަސައްކަތް ކުރަމުންދާ ކަމަށެވެ. އެގޮތުން ތާރީޚުގެ ތެރެއަށް އެ ހޮސްޕިޓަލު ވަދެގެން ދިއުމަކީ ހޮސްޕިޓަލަށް ލިބިގެންދިޔަ ކުރިއެރުމެއް ކަމަށް އެޗްއާރްއެޗުން ވިދާޅުވެއެވެ. ނަމަވެސް ވިދާޅުވީ އެފަދަ މަސައްކަތް ކުރުމަށް ބޭނުންވާ ތަކެތީގެ ދަތިކަމާއި އެކު އެ މަސައްކަތް ކުރަނީ ވަރަށް ބޮޑު ޗެލެންޖަކާއި އެކުގައި ކަމަށެވެ.


ހާމަ ކުރީމާ ލޯބިމަވާކަން 12 – Esfiya\nލޯބިވާކަން ހާމަ ކުރަން ނިންމި ކަމުގައިވިޔަސް އަދިވެސް ޒެވިޔަން ޖެހިލުންވެއެވެ. އެލައިޝާ ނޫނެކޭ ބުނެފިނަމަ ދެމީހުންގެ ދުވަސްވީ އެކުވެރިކަމަށް ބުރޫއަޅައިފާނެތީއެވެ. އެންމެ ގާތް އެކުވެރިޔާ ގެއްލޭކަށް އޭނާ ނޭދެއެވެ. ނަމަވެސް ލޯބިވާކަން ނުބުނެ އިންދައި އެލައިޝާ އެހެން މީހަކާއި ގުޅިދާނެ ކަމުގެ ބިރުވެސް ހިތުގައި އޮތެެވެ. ލޯބިވާކަން ހާމަ ކުރާނެ ފުރުސަތެއްވެސް އެހެންވެއްޖިއްޔާ ނުލިބޭނެއެވެ. އޭރުން ޒެވިޔަން މާ ދެރަވާނެއެވެ. މިހާރުވެސް މާގިނަ ދުވަހު ހިތުގައި އެކަން ބާއްވައިގެން އުޅެވިއްޖެއެވެ. އިތުރަށް ދެން ސިއްރު ކުރާކަށް އޭނާ ބޭނުމެއް ނުވެއެވެ.\nކައިވެނީގެ ވަގުތު ކައިރިވަމުންދާ ވަރަކަށް އަޒެލްގެ ނުތަނަވަސްކަން ދިޔައީ އިތުރުވަމުންނެވެ. އެލައިޝާއަށް އެތައްްް މެސެޖެއް ކުރަމުން ދިޔައީ ގުޅުމުން ފޯނު ނުނަގާތީއެވެ. އޭނާގެ މީހަކަށް އެލައިޝާ ހަދަން އޭނާ ބޭނުންވާތީއެވެ. މެހެކްއާއި ކައިވެނި ކުރާކަށް އޭނާ އެއްގޮތަކަށްވެސް ބޭނުމެއް ނުވެއެވެ. މެހެކްއާއި އިންނަން ކިއީ ހަމަ އެކަނި އެލައިޝާއަށް ބިރުދައްކާށެވެ. ކޮންމެހެން އޭނާ މެހެކްއާއި އިންނާކަށް ނޫނެވެ. އަލައިޝާ ނޫން މީހަކާއި އިންނާކަށް އޭނާ ބޭނުމެއްނުވެއެވެ.\n“އަޒެލް އަދިވެސް ތައްޔާރު ނުވެވޭ.. ދެން ނެތޭ މާގިނަ ވަގުތެއްވެސް..އަވަހަށް ރެޑީ ވެގެން ތިރިއަށް އާދޭ..” އެލައިޝާއަށް މެސެޖްކުރަން އިން އަޒެލް ސިހުނީ އޭނާގެ ބައްޕަ ކޮޓަރީ ދޮރުމައްޗަށް އެރުމުންނެވެ. ފޫހިގޮތަކަށް މިދަނީއޭ ބުނުމަށްފަހު އޭނާވަނީ ފާހާނައަށެވެ.\nމެހެކް ރީތި ކުރަން އެލައިޝާގެ އިތުރުން މެހެކްގެ ތިން ފަހަރިންވެސް އުޅުނެވެ. ހުދުކުލައިގެ އެބޮޑު ކައިވެނީގެ ހެދުން މެހެކްއާއި ވަރަށް ގުޅެއެވެ.\n“މާ ޝާ ﷲ.. އަޒެލް މެހެކް ފެނުމުން މޮޔަ ވެދާނެ.. ތިހާ ރީތި ބްރައިޑެއް އަހަރެން އަދި ނުދެކެން..” މޭކަޕްކޮއް ނިންމާލައިފައި މަލްދާންގެ އަންހެނުން އަންޖަލް ބުނެލިއެވެ. ދެން ތިބި ދެފަހަރިންވެސް މެހެކްއަށް ތައުރީފު ކުރިއެވެ.\n” ދެން އަހަރުމެން ދަނީ އިނގޭ ރެޑީވާން..ލައިވެސް އަވަހަށް ރެޑީވެގެން އާދޭ..” އަންޖުމް އެހެން ބުނުމަށްފަހު އޭނާގެ ދައްތަ އަންޖަލްއާއި ތާނިޔާގެ އަތުގައި ހިފައި އެތަނުން ނިކުތެވެ.\n“ހައު ޑޫ އައި ލުކް ލައި..” އެމީހުން ދިޔުމުން މެހެކް އެލައިޝާ ކައިރީގައި އަހައިލިއެވެ. ” ވަރަށް ރީތި.. އެންމެ އެއްޗެެއް ނެތީ.. މެހެކްގެ ހިނިތުންވުން.. އެހެންނޫންނަމަ ވަރަށް ފުރިހަމަވީސް..” އެލައިޝާ އެހެން ބުނުމުން މެހެކް ލޯގަނޑުން އަމިއްލަ ސޫރައަށް ބަލައިލައި ހިނިތުންވެލިއެވެ. ” ފޭކް ހިނިތުންވުމެއް.. މެހެމާނުންނަށް ދައްކަން ރަގަނޅުވާނެ.. އަދިވެސް ވަގުތު އެބެެއް އިނގޭ.. މެހެކް ބޭނުމިއްޔާ އައި ވިލް ހެލްޕް ޔޫ ގެއިން ބޭރަށް ނިކުންނަން.. އާމްއަށްވެސް ގުޅައިފާނަން..”\n” މެހެކްގެ ހިނިތުންވުން ފޭކް ވެދާނެ..އެކަމް ޑޭޑްމެންގެ ހިނިތުންވުން އަސްލެއްނު.. ކޮންމެވެސް ދުވަހަކުން މެހެކްވެސް ހުންނާނީ އުފަލުގައޭ..ދޭ ބަލަ ދެން ރެޑީވަން.. އެހެންނޫނީ ކައިވެނި ކުރާ ގަޑީވެސް އަހަރެންގެ ބެސްޓީއަށް ނުހުރެވިދާނެ.. އޭރުން ގައިމުވެސް ފޭކް ހިނިތުންވުމެއްވެސް މިމޫނު މައްޗަކުން ނުފެންނާނެ..” މެހެކް ބުނެލިއެވެ.\nވިލުނޫ ކުލައިގެ މެކްސީއެއް ގޮތަށް ފަހައިފައިވާ ހެދުމަކާއި އެކު ލުއި މޭކަޕެއް ކޮއްލައިގެން އެލައިޝާ ތައްޔާރުވެލިއެވެ. ހައި ހީލްސްއަކަށް އަރައިގެން ތިރިއަށް ފޭބިއިރު މެހެކްގެ އާއިލާގެ އިތުރުން އަޒެލްގެ ތިމާގެ މީހުންނާއި ގިނަ އަދަދެއްގެ މެހެމާނުން އައިސް ތިއްބެވެ. ރީހާން ފޯނުން މީހަކަށް ގުޅަމުން ދިޔައިރު މޫނުމަތިން ނުތަނަވަސްކަން ފާޅުވާން ހުއްޓެވެ. މެހެމާނުން ސިއްރު ވާހަކަ ދައްކަމުން ދިޔައިރު ރޭނާގެ ދެލޯވަނީ ފެންކަޅިވެފައެވެ.\n“ކިހިނެއް ވެގެން މިއުޅެނީ..” ޒެވިޔަންއާއި އިބާން ކައިރިއަށް ޖެހިލަމުން އެލައިޝާ އަހައިލިއެވެ.\n“އަޒެލްގެ ހަބަރެއް ނުވެގެން.. އޭނަ ބައްޕައަށްވެސް ނޭންގެޔޯ ވީ ތަނެއް.. މީހުން އެބަ ކިޔާ ކައިވެނި ނުކުރަންވެގެން ފިލީޔޭ.. އަހަންނަށްވެސް ހީވަނީ އެހެން.. އޭނަ ބޭނުންވީ ލައިއާއި އިންނަން ވިއްޔަ..” ޒެވިޔަން ވެގެން އުޅޭ ގޮތް އެލައިޝާއަށް ކިޔައިދިނެވެ.\n“ގުރޭޓް.. ދެން މެހެކްވެސް ނުޖެހޭނެއެއްނު އޭނައާއި އިންނާކަށް.. ރަގަނޅު އަމިއްލައަށް ކައިވެނި ކެންސަލްކުރިކަން..”\n“ލައި ކުޑަކޮއް މޮޔަތަ.. ކައިވެނި ކެންސަލް ކުރީކީ ނޫން.. ކައިވެނި ނުކުރަންވެގެން ފިލީއޭ ކިޔާނީ.. މީގެ ސަބަބުން މެހެކްއަށް މީހުންގެ މަލާމާތާއި ކުރިމަތިލާން ޖެހޭނެ.. މިހާރު އެބަ އިނގޭތަ ވެގެން އުޅޭގޮތް..” އިބާން އެހެން ބުނުމުން އެލައިޝާއަށް އަނގަމަތީ އަތްއަޅައިލެވުނީ އެއީ ތެދު ވާހަކައަކަށް ވާތީއެވެ. އިންޑިޔާފަދަ ގައުމުތަކުގައި އެއީ ވަރަށް ގިނައިން ވާކަމެކެވެ. އެގޮތަށް އަންހެން ކުއްޖެއްގެ ކައިވެނި ހަމަޖެހި ފަހުވަގުތު ފިރިހެން ކުއްޖާ ކައިވެނި ނުކޮއްފިނަމަ އަންހެން ކުއްޖާއަށް މީހުން ފާޑުކިޔައި ހަދައެވެ.\n“ލައި.. އެނގޭތަ އަޒެލް ވީތަނެއް.. ބުނީމެއްނު ކުރީގެ ރައްޓެހިންނޭ.. ޕްލީޒް އޭނަ ވީތަނެއް ބަލާލަ ދީބަލަ.. ކޯޓުން މީހުން އައިސް ތިބޭތާވެސް އިރުކޮޅެއް ވެއްޖެ މިހާރު.. އާލޯކްއަށްވެސް ވީތަނެއް ނޭންގެޔޯ.. އޭނައަށް ކަމެއްވީތަ އަނެއްކާ..” ރީހާން އެލައިޝާ ކައިރިއަށް އައިސް ބުނެލިއެވެ. އެއަޑުގައި އެހެންނާ ހުންނަ ހަރުކަށިކަމެއް މިއަދަކު ފާޅުވާކަށް ނެތެވެ. އަޒެލް ވީތަނެއް އަދި ދާނެ ހެން ހީވާ އެއްވެސް ތަނެއް ނޭންގޭ ކަމަށް އެލައިޝާ ބުނުމުން އެމޫނުމަތި މުޅިން މިލައިގެން ދިޔަތަން އޭނާއަށް ރީތިކޮއް ފެނުނެވެ.\nއެލައިޝާމެން ބަލައި އަންނާނެ އިރެއްގެ އިންތިޒާރުގައި އިން މެހެކް ފޯނުގައިވާ އޭނާއާއި އަމަލްގެ ފޮޓޯތައް ޑިލީޓް ކުރަމުން ދިޔައީ ދިރިއުޅުމުގެ މިފެށެން އުޅޭ އާ ހަޔާތަށް އޭނާ ހުރީ ފުރިހަމައަށް ތައްޔާރުވެގެންކަން އަމިއްލަ ނަފްސަށް ވިސްނައިދެމުންނެވެ. ފޮޓޯތަށް ފަސޭހަކޮއް ޑިލީޓް ކޮއްލެވުނު ނަމަވެސް ހިތުގައި ރައްކާކުރެވިފައިވާ ހަނދާންތައް ފުހެނުލެވޭނެކަން އޭނާއަށް އެނގެއެވެ. މެހެކްއަކީ ސެލްފީ ނެގުމަށް ފޯރިހުންނަ ކުއްޖެއް ކަމުން ދެމީހުން ނަގައިފައިވާ އެތަށް ފޮޓޯއެއް ހުއްޓެވެ. ފޮޓޯ ޑިލީޓް ކުރަމުންދާ ވަރަކަށް އެތަށް ދުވަހެއްގެ ހަނދާންތައް އާވަމުން ދިޔައެވެ. ދެލޯ ފެންކަޅިވުމުން ފޯނު ފާރާއި ދިމާއަށް ހޫރާލީ އިތުރަށް\nއެއައް ބަލަން ކެތްނުވެގެންނެވެ.\nހިތް ކުދިކުދި ވަމުން ދާއިރުވެސް މެހެކް ލޮލުގައި ގިނަވަމުން ދިޔަ ކަރުނަތައް ހިފަހައްޓައިލައިގެން ހުރީ މޭކަޕް ހަޑިވެދާނެ ކަމަށް އަމިއްލަ މީހާއަަށް ވިސްނައިދެމުންނެވެ. ކޮޅަށް ތެދުވެ ލޯގަނޑުން އޭނާގެ ސޫރައަށް ބަލައިލައި ފުން ނޭވާއެއް ދޫކޮއްލައި ކުޑަކޮއް ހަމަޖެހީލައި ގަޑިއަށް ބަލައިލިއެވެ. ގަޑިން 8:30 ވީއެވެ. ކައިވެނި ކުރަން ހަމަޖެހިފައިވާ ވަގުތު ފާއިތުވިއިރުވެސް އޭނާ ބަލައި މީހަކު ނައީ ކީއްވެހެއްޔޭ ހިތަށް އެރި ނަމަވެސް އަޅައިނުލައި މެހެކް ގޮސް އެނދުގައި އިށީނެވެ. ކައިވެނި ކުރަން ވީމަ ބަލައި އަންނާނެ ނޫންހޭ ހިތުން ކިޔަމުންނެވެ.\nމާޔޫސްކަމާއިއެކު އަތުގައި އޮތް ކައިވެނީގެ ދައުވަތު ކާޑަށް ބަލަން އިން އަމަލް ސިހުނީ ފަހަތުން މީހަކު އައިސް އޭނާގެ ކޮނޑުގައި އަތް ބާއްވާލުމުންނެވެ. ފަހަތުގައި ހުރީ އޭނާގެ ބައްޕައެވެ.\n“ނުދާނަންތަ މެހެކްގެ ކައިވެންޏަކަށް..” ދަރިފުޅު ކައިރީގައި އިށީންދެލަމުން ވިކާތު އަހައިއެވެ.\n” އެންމެ ލޯބިވާ މީހާ އެހެން މީހެއްގެ ހައްގަކަށް ވާތަން ބަލަން ޑޭޑްއަށް ކެތްވާނެ ތަ..” އަމަލްގެ އެޖަވާބުން އޭނާ ދެރަވެފައިހުރިވަރު ވިކާތުއަށް ހާމަވެގެން ދިޔައެވެ. އަމަލްގެ ގައިގައި ބައްދައިލީ ދަރިފުޅުގެ ހިތާމައިގައި އޭނާ ބައިވެރިވަމޭ ބުނަމުންނެވެ. އަދި ކެތްތެރި ވުމަށް އަމަލްއަށް ނަސޭހަތް ދިނެވެ.\nރީހާން އަމަލްއަށް އެކައިވެންޏަށް ދައުވަތު ދިނީ އޭނާއަށް މަލާމާތްކުރުމުގެ ގޮތުންކަމަށްވެސް ވިކާތު އަމަލް ގާތުގައި ބުންޏެވެ. އަމަލް އެއްޗެކޭ ނުބުނުމުން އޭނާއަށް ފެންނަނީ އެތަނަށް ދިޔުމަށް ކަމުގައި ބުނެލިއެވެ. މިފަހަރުވެސް އަމަލް އެއްޗެކޭ ނުބުނުމުން ވިކާތު އެތަނުން ނިކުމެގެން ދިޔައީއެވެ.\nގަޑިން9އެއް ޖެހިއިރުވެސް އެއްވެސް މީހަކު މެހެކް ބަލައި ނައުމުން އޭނާ ކޮޓަރިން ނިކުތީ ވެގެން އުޅޭ ގޮތެއް ބަލައިލުމަށެވެ.ކައިވެނި އޮތީ ގޭގެ ޓެރަހުގައި ކަމުން ތިރީގައި މީހަކު ފެންނާކަށް ނެތެވެ.\nއެލައިޝާވެސް އަޒެލްއަށް ގުޅޭތޯ މަސައްކަތް ކުރަން ފެށިއެވެ. ރީހާން ދެކޮޅަށް ހިނގަ ހިނގާ ހުރިއިރު ރޭނާ އިނީ ގޮނޑިއެއްގައި އިށީންދެގެންނެވެ. އޭނާގެ ތިން ދަބިދަރިން ކައިރީގައި ތިއްބެވެ.\nއިސާހިތަކު ތުންތުން މަތިން އެވާހަކަ ދެކެވެން ފެށުނެވެ. މެހެކް އިންނަން އުޅުނު ކުއްޖާ ކައިވެނި ކުރަން ބޭނުން ނުވެގެން ފިލީއެވެ. އެކުގައި ކޮލެޖްގައި އުޅުނު ކުދިންނަށާއި ރީހާންގެ އެކި އޮފީސްތަކުގައި އުޅޭ މުވައްޒަފުންނަށް އެހަބަރު ވެގެން ދިޔައީ ހޫނު ހަބަރަކަށެވެ. އެކި ސަބަބުތަކާއި ހެދި އެތަނަށް ނާދެވުނު މީހުންނަށް ގުޅައިފައި އެހަބަރު ދިން އިރު ހީވަނީ އުފަލެއް ލިބިގެން އުޅޭ ބައެއްހެންނެވެ.\nއެވަގުތު އެތަނެއް ވަދެގެން އައި މެހެކްއަށް ގިނަ މީހުން ބަލައިލީ މަލާމާތުގެ ނަޒަރަކުންނެވެ. ބައެއް މީހުން އޭނާއާއި ދިމާއަށް އިނގިލި ދިއްކޮއްގެން ހުރެވެސް ކައިރީގައި ތިބި މީހުން ކައިރީގައި ސިއްރު ވާހަކަ ދައްކަމުން ދިޔައެވެ. ވެގެން އުޅޭ ގޮތް ނޭންގުނަސް މެހެކް ލަދުގަންނަގޮތް ވިއެވެ. މިނޫނީ އަދި އޭނާއާއި ދިމާއަށް އެއްވެސް މީހަކު އެފަދަ ނަޒަރަކުން ދެކެފައެއް ނުވެއެވެ. ވީއިރު މިއަދު މީހުން އެގޮތަށް އެބަލާ ސަބަބެއް އޭނާއަކަށް ނުވިސްނުނެވެ. އެކުގައި ކިޔަވަން އުޅުނު ކުދިންވެސް ބަލަނީ އެކަހަލަ ގޮތަކަށެވެ. އެއީ އަބަދުވެސް މެހެކްއާއި މެދު ހިތުގައި ހަސަދަވެރިކަން ވާ ބައެއްކަން އޭނާއަށް އެނގެއެވެ. މެހެކް ހީކުރީ މިއަދުވެސް އެމީހުންނަށް ވާނީ އެހެން ކަމަށެވެ. މެހެކް ފަދަ މުއްސަދި ކުއްޖަކު އިންނަންވެސް އެއުޅެނީ މުއްސަދި އަދި އެހާމެ ކާމިޔާބު ރީތި ޒުވާނަކާއެވެ.\n“ވަޓްސް ގޮއިން އޮން..” ފަހަތުން އިވިގެންދިޔަ މެހެކްގެ އަޑަށް ރީހާން ދިޔައީ ސިއްސައިގެންނެވެ. މަޑުމަޑުން ފަހަތަށް އެނބުރުނީ އެސުވާލުގެ ޖަވާބު ދޭނެހާ ހިތްވަރު ނެތީމައެވެ. ހުދު ކުލައިގެ ވިދާ ކުދި ކުދި އެސްތަކުން ޖަރީކޮއްފައިވާ ބޮޑު ކައިވެނީގެ ހެދުމުގައި ދެއަތުން ހިފައިގެން އިންއިރު މެހެކްގެ މޫނުމަތިން ކަންބޮޑުވުން ފާޅުވާން ހުއްޓެވެ. ” ޑޭޑް..ކީއްވެތަ އެއްޗެކޭ ނުބުނެ ތިއިންނަނީ.. ކީއްވެތަ އެންމެން އެގޮތަށް އަހަންނާއި ދިމާއަށް އެބަލަނީ.. ހީވަނީ މަލާމާތްކޮއްފަ ސިއްރު ވާހަކަ ދައްކާހެން އެބަ.. އެކަމް ކޮން ކަމަކާ އެމީހުން އަހަންނަށް މަލާމާތް ކުރަންވީކީ.. އަހަރެންގެ ކައިވެންޏަށް އައިސް އެގޮތަށް އަހަންނަށް މަލާމާތް ކުރަން ޖެހޭތަ..އަހަރެންގެ ކައިވެނި..ޑޭޑް ކައިވެނި ކުރަން ހަމަޖެހިފައި އޮތް ވަގުތުވެސް މިހާރު ހިނގައްޖެއެއްނު.. އަދިވެސް ކޯޓުން މީހުން ނާންނަނީތަ..” ދެންވެސް ރީހާން އަނގައިން ނުބުނެ އިސްޖަހައިގެން ހުރީއެވެ. ކުއްވެރިއެއް ފަދައިންނެވެ.\nރީހާން އެއްޗެކޭ ނުބުނުމުން މެހެކް ދެފަހަރަކު އޭނާގެ ބައްޕައަށް ގޮވައިލިއެވެ. ރޭނާއާއި ދިމާއަށް ދާން ހިނގައިގަތް ތަނާ ކައިވެނި ކުރާ މޭޒު ކައިރީގައި ކޯޓުން އައި މީހުން ތިބިތަން ފެނުނުވެ. އެވަގުތު އެމީހުންވެސް ތިބީ މެހެކްއަށް ބަލަހައްޓައިގެން ކަމުން އެބެލުމުން މެހެކްއަށް ފެނުނު ހަމްދަރުދީއިން އޭނާއަށް ވެގެން އުޅޭގޮތް ކުޑަކޮށް އެނގުނެވެ. ވަށައި ހޯދަން ފެށީ އެއީ އޭނާއަށް ހީވި ހީވުމަކަށް ވެގެން ދިޔުމަށް ހިތާހިތުން ދުއާ ކުރަމުންނެވެ. ނަމަވެސް އެތަނުން އަޒެލް ފެންނަން ނެތުމުން އެކަން ޔަގީންވެގެން ދިޔައެވެ. އޭރުވެސް މެހެމާނުން ސިއްރު ވާހަކަ ދައްކަމުން ދިޔައެވެ. އެމީހުން އެދައްކަނީ އަޒެކް ފިލައިގެން ދިޔަ ވާހަކަކަން އެނގުމުން އެދެލޯ ފެންކަޅިވީ އެކަމާ ދެރަވެގެންނެއްނޫނެވެ. ލަދުގަތްވަރުންނެވެ. އިތުރަށް އެތަނުގައި އިންނަން ކެތްނުވެގެން ދުއްވައިގަތީ މީހުންގެ ބެލުންތަކުން\nމެހެކްގެ ފަހަތުން ދާން ބޭނުން ވިޔަސް ރީހާނަކަށް އެހިތްވަރެއް ނުލިބުނެވެ. މެހެކްއަށް މިހެން މިވީ އޭނާގެ ސަބަބުންކަން ގަބޫލު ކުރެވޭތީއެެވެ. އަޒެލްއަށް މާބޮޑަށް އިތުބާރުކުރެވި ރަނގަޅަށް އޭނާގެ ގޮތް ނުބަލައި ކައިވެނި ކުރުވަން ނިންމެވުނީއެވެ.\nއެލައިޝާ ގަބޫލުކުރާ ގޮތުގައި މިއީ އޭނާގެ ސަބަބުން މެހެކްއަށް ޖެހުނު ހާލެކެވެ. އަޒެލްއާއި އިންނަން އޭނާ އެއްބަސް ވިނަމަ މިގޮތަށް މެހެކް އެންމެންގެ ތެރޭ ފަލީހަތްވާކަށް ނުޖެހުނީސްއެވެ.މެހެކްގެ ފަހަތުން އޭނާ ދިޔައީ މާފައް އެދެން ބޭނުންވާތީއެވެ.\n“މެހެކް މަޑުކޮއްބަލަ..” މެހެކްގެ ފަހަތުން އައި އެލައިޝާ މެހެކްއަށް ގޮވަމުން ދިޔައެވެ. ނަމަވެސް އަޑު އިވޭކަމަށްވެސް ނަހަދައި މެހެކް ގޮސް ވަނީ އޭނާގެ ކޮޓަރިއަށެވެ. ދޮރު ލައްޕައި ތަޅުލީ މީހަކާއި ވާހަކަ ދައްކަން ބޭނުން ނުވާތީއެވެ.\n“މެހެކް ދޮރު ހުޅުވަބާ..” އެލައިޝާ ދޮރުގައި ތަޅަމުން ގޮވަމުން ދިޔައެވެ. “ލުކް އައި އޭމް ސޮރީ.. އަހަންނަށް އިނގޭ މީ އަހަންނާއި ހެދި ވީ ގޮތެއްކަން..” އެތައް ފަހަރަކު ގޮވުމުންވެސް މެހެކް ދޮރު ނުހުޅުވުމުން އެލައިޝާ ބުނެލިއެވެ.\n“ލައި ޕްލީޒް ލީވް މީ އެލޯން.. މީގަ ލައިގެ އެއްވެސް ކުށެއް ނެތް.. އަހަރެން ލައިދެކެ ރުޅިއެއް ނާދެއޭ.. އެކަމް މިގަޑީ މެހެކް ބޭނުންވަނީ އެކަނި ވެލަން.. ލައިއަށް ނުފެނޭތަ މީހުން މެހެކްއަށް ބެލި ވައްތަރެއް.. އެމީހުން ހާދަ މަލާމާތެއް އެބަ ކުރެޔޭ އަހަންނަށް.. މިހާ ލަދެއް އަހަރެން ދުވަހަކުވެސް ނުގަނޭ.. އެންމެންގެ ދުލު ކުރީ މިވަގުތު އޮންނާނީ އަހަރެންގެ ނަންކަން ޔަގީން..” މެހެކްގެ އަޑުގައިވި ރިހުން އެލައިޝާއަށް ސިއްރެއް ނުވިއެވެ. މެހެކް ރޮނީކަން އެނގުމުން އޭނާ އިތުރަށް ދެރަވިއެވެ. އަނެއްކާވެސް މައާފަށް އެދުނީ އެހެންވެއެވެ. މިފަހަރު މެހެކް އެއްޗެކޭ ނުބުނެއެވެ. އޭރު ކޮޓަރި ތެރޭން މެހެކްގެ މަޑު ގިސްލުމުގެ އަޑު އިވެމުން ދިޔައެވެ. ދޮރުގައި ލެނގިލައިގެން އިށީންދެގެން އިދެ ދެއެކުވެރިންވެސް ރޮމުން ގެންދިޔައެވެ.\nMe first dhw. Dhigu inthizaaru ge nimun vrh foni. Thnxx shaish. Luv ualot ??❤❤?\nWelcome Jazlee ?❤\nYeah Nuha ah second..next time first hoadhan vaane ingey ?\nHere is the 12th part of the story..thankolheh kuruvaane..Iraadhakurehvihyaa next part dhigukohkadheynan..mistakes thah buneladhehchey ingey ??\nYeyy…Shaish is back..btw stry varah reethi ? waiting for the next part ❤ ❤ ❤\nThank yuh Inoo ?❤\numm…shaish, kaiveni party ga koba aaloak…eyna bunneh nu azel kairy thayyaru vaashey….so mihaaru aaloak koba?eyna yah engeyne ehnu azael vy than…olhun eri ethan kolhun…shaish dear kiyai dheeba vy goi\nNext part in Aaloak v thaneh engigen dhaane ingey ?\nAbadhuvess mivaahaka kiyan…feshunynsure mivaahaka mee vrh reethi vaahaka eh…cox its kind related to my life… ekam busy v ma comment eh vess nukurevey…btw story is awsome❤…mihaaru kuriyah dhaa goi varah habeys igey❤❤… when next part …..\nAwwn Thank yuh Baby girl ❤ Dhn huri part thakun Baby girlge comment eh fennaane kamah mibalany ?..Next part liye nimunhaa avahakah up kohladheynan ❤❤\nMi vaahaka mijeheny alun kiyan..\nVarah dhuvas fahun dhw mi up kohdhevuny..sorry dear\nMi v kmh ge mahchah liyefa in vahaka eh tha… Its so touching…❤❤❤❤???????????\nIyye adhi mi vaahaka kiyaali.. its so amazing… Dhnn gavaadhun up kphdhehche… N mivaahaka up vaanii kn dhuvas thakeh gatha….❤????Lysm?❤?\nI mean hagygy haadhisaa ehge mahchah hey liyefa miothii\nMee v kamehge mahchah liyaa vaahaka eh noon ?\nWeek aku dhe dhuvahu up kohdheveythw balaanan ❤❤❤\nThank yuh Rash ?❤\nJanuary ga up kohlaafa eyge5month fahun myhun vaahaka up kureytha, dhn hadhaany knmex dogeh, alhugandhah knmex kameh dhimaa v eyyyy blahh blah blahh,, thivaru myhun vaahaka nuliyuniya rangalhu vaany.. Ingeyy mihen bunyyma yu may feel bad, Bt itx all true dear,\nI dnt feel bad at all..5 months fahun vaahaka up kuri iru ehvx excuse eh dhahkaafa eh noannaane..for your information5months ahvure fahunvx myhun vaahaka up kurey..and alhungandu vaahaka liyanvyma engeyny alhugandah ?\nDhnn kyhveeihnanii hageegee/ hithaama/loabi ehnn jahaafa.. aslu ehnn iniima i thought hageegee haadhisaa akah liyefa eyy…. ? Bt this story is one of my fav nw\nAlhey ehn dhw jehifa einy..aee olhygen jehifa in ehcheh..aslu innaany loabi, hithaama and ehenihen select kohfa ?\nLol, hajam eh nuvi dhw\nލޯ މެރޭ ހިނދު ހީވޭ ގާތުގާ ވާހެން (40)


ކަނޑުގެ ބިޔަ ރާޅުތަކުގެ ތެރެއަށް ގެއްލުނު ދެކުދިން – Faanooz\nކަނޑުގެ ބިޔަ ރާޅުތަކުގެ ތެރެއަށް ގެއްލުނު ދެކުދިން\nApril 23, 2018 | އީމާ ވަހީދު\nމިދިޔަ ހޮނިހިރު ދުވަހު މުޅި ދިވެހި ގައުމު ސިއްސުވާލީ ހިތަދޫގައި މޫދަށް އެރެން ގޮސް އުޅުނު ދެ ފިރެހެން ކުދިން ގެއްލުނު ޚަބަރުުންނެވެ. މުޅި ދިވެހި ގައުމުގެވެސް ދުއާއަކީ އަދި އުންމީދަކީ މި ދެކުދިން ސަލާމަތުން ފެނުމެވެ. މި ކަނޑު ގަދަ ދުވަސްވަރުގައި ކަނޑުގެ މާސިންގާ ބިޔަ ރާޅުތަކުގެ ތެރެއަށް ގެއްލިގެން ދިޔަ ހިތަދޫގެ ދެކުދިން ހޯދުމުގެ މަސައްކަތް ކުރިއަށް ދަނީ ވަރަށް ބާރު ސްޕީޑެއްގައެވެ. އެމް.އެން.ޑީ.އެފް އަދި އާންމުން މި ދެކުދިން ހޯދުމުގެ މަސައްކަތުގައި ހަރަކާތްތެރި ވަމުން ދަނީ ވަރުބަލި ކަމެއް ނެތިއެވެ.\nމި ދުވަސްވަރަކީ މުޅި ރާއްޖެއަށް ވެސް މޫސުން ވަރަށް ގޯސް އަދި އުދަ އަރާނެ ކުމުގެ އިންޒާރު ދީފައިވާ ދުވަސްވަރެކެވެ. މި ދެކުދިން ގެއްލުން ގަޑިއަކީ ހިތަދޫ ހިމެނޭ ސަރަހައްދަށް މޫސުން ގޯސްވެ ކަނޑުތައް ގަދަވާނެ ކަމަށް ލަފާކޮށް އެލާރޓުވެސް ނެރެފައިވާ ވަގުތެވެ.\nހިތަދޫއިން ގެއްލިފައިވަނީ އަލީ ފަހުމީ އަދި މަޔާމީން އަލީއެވެ. މަޔާމީންއަކީ މިއަހަރު ގުރޭޑް9އެއްގަ ކިޔަވަމުން އަންނަ ކުއްޖެކެވެ. އަދި ފަހުމީ އަކީ ގުރޭޑް 10 އެއްގަ ކިޔަވަމުން އަންނަ ކުއްޖެކެވެ. ފަހުމީ އާއި މަޔާމިން އެދުވަހު މޫދަށް ދިޔައީ އެދެކުދިންގެ އެކުވެރިއެއް ކަމަށްވާ ރާއިފުއާއިވެސް އެއްކޮށެވެ. ނަަމަވެސް އެސަރަހައްދުގައި ރާޅު ބޮޑުވެގެން އެކުދިން ބޭރަށް ދަމައިގަން ވަގުުތު އެސަރަހައްދުގައި އުޅުން މީހަކު ވަނީ ރާއިފް ސަލާމަތްކޮށްފައެވެ. ރާއިފް ސަލާމަތް ކުރި މީހާ ބުނިގޮތުގައި އެވަގުތު ރާޅު ބޮޑުވެ އާދަޔާއި ހިލާފަށް އޮޔަ ގަދަވުމުން ރާއިފްވެސް ސަލާމަތް ކުރެވުނީ ހަމަ ކިރިޔާ ކަމަށެވެ. އަދި އަނެއް ދެކުދިން އެވަގުތު ބޭރަށް ދަމައިގަތީ ކަމަށް އެމީހާ ބުންޏެވެ.\nމިދެކުދިން ގެއްލިން ޚަބަރު ރިޕޯޓުކުރުމާއެކު އެމް.އެން.ޑީ.އެފް އިންވަނީ ވައިގެ މަގުންނާއި ކަނޑު މަގުންނާއި އަދި ޑައިވް ކޮށްގެންވެސް ކުދިން ހޯދުމުގެ މަސައްކަތް ކުރަމުންނެވެ. އަދި ރޭގަނޑުވެސް ކުދިން ހޯދުމުގެ މަސައްކަތް ހުއްޓައިނުލައި ކުރުމަށް ނައިޓް ވިޝަން ޑިވައިސްތައް ވެސް ބޭނުންކުރިއެވެ. އެމް.އެން.ޑީ.އެފް ގެ މީޑިޔާ އޮފިޝަލް ވިދާޅުވި ގޮތުގައި މިދެކުދިން ހޯދުމުގެ މަސައްކަތުގެ ތެރެއިން މިހާތަނަށް ތިން ނޯޓިކަލް މޭލުގެ ކަނޑުގެ ސަރަހައްދު ބަލައިފާވަކަމަށެވެ.\nގެއްލުނު ދެކުދިން ހޯދުމުގެ މަސައްކަތް ޑައިވަރުން ކުރަނީ ފޮޓޯ: އައްޑޫ ލައިވް\nގެއްލުނު ދެކުދިންގެ ތެރޭން ކުއްޖެއްގެ ޓީޝާޓަކާއި ވައްތަރު ޓީޝާޓެއް ވަނީ ހޯދާފައެވެ. ނަމަވެސް މައުލޫމާތު ލިބޭ ގޮތުގައި ގެއްލުނު ދެކުދިން މޫދަށް އެރުނީ ޓީޝާޓު ނުލައި ހަމައެކަނި ސޯޓުލާގެންނެވެ. އަދި މިހާތަނަށް މި ދެކުދިން ހޯދުމަށް ކުރި މަސައްކަތް ކާމިޔާބު ވާގޮތެއް ނުވެއެވެ. މިދެކުދިން މޫދަށް ދިޔައީ ހެނދުނު އޮތް ފުޓުބޯޅަ ޕްރެކްޓިސް ނިންމާލާފައެވެ.\nގެއްލުނު ދެކުދިންގެ ތެރޭން ކުއްޖެއްގެ ޓީޝާޓް ކަމަށް ބުނާ ޓީޝާޓް\nގެއްލުނު ދެކުދިންގެ އާއިލާވެސް މިވަގުތު ވަނީ ވަރަށް ބޮޑު ޝޮކެއްގެ ތެރޭގައެވެ. ދެ އާއިލާގެވެސް އުންމީދަކީ ދެކުދިން ސަލާމަތުން ވީހާވެސް އަވަހަކަށް ފެނުމެވެ. މި ދެކުދިންނާއެކީ މޫދަށް ގޮސް އުޅެނިކޮށް ސަލާމަތް ކުރެވުނު ރާއިފް ހިތަދޫ ހޮސްޕިޓަލުގައި ފަރުވާ ދިނުމަށް ފަހު މިހާރު ރަނގަޅެވެ. ނަމަވެސް ރާއިފް ވެސް ހުރީ އޭނާގެ ދެ ރައްޓެހިން ގެއްލުމުން ފުން ހިތާމައެއްގައެވެ. ރާއިފްގެވެސް ދުއާއަކީ އޭނާގެ ދެއެކުވެރިން ވީހާވެސް އަވަހަކަށް ފެނުމެވެ.\nމި ހިތާމަވެރި ވަގުތުގައި މުޅި ދިވެހި ގައުމު ވަނީ މަޔާމިން އަދި ފަހުމީގެ އާއިލާއާއި އެކުއެވެ. ހުރިހާ އެންމެން ހިތުގެ ފުންމިނުން ކުރާ ދުއާއަކީ މިދެކުދިން ވިހާވެސް އަވަހަކަށް ސަލާމަތުން ފެނުމެވެ. އާމީން.


Ginain fen boan jeheny mihenve!\n2 މަސް,3ހަފްތާ,4ދުވަސް, 23 ގަޑި, 20 މިނެޓް, 59 ސިކުންތު ކުރިން 2150ފަތޯނާ ފާއިޒް\nގިނައިން ފެން ބުއިމަކީ ހަށިގަނޑަށް ގިނަ ފައިދާތަކެއް ލިއްބައިދޭނެ ކަމެކެވެ.\nއަދި ފެން ބުއިމުގައި ފަރުވާ ކުޑަ ކުރުމަކީ ސިއްހީ މައްސަލަތައް ދިމާވާނެ ކަމެކެވެ. އެކި މީހުންގެ ހަށިގަނޑަށް ފެން ބޭނުންވާނީ އެކި މިންވަރަށެވެ. ތިބާ އަކީ ޤަވައިދުން ކަސްރަތުކޮށް، ހަރަކާތްތެރިވެ އުޅޭ މީހެއް ނަމަ، ގިނައިން ފެން ބޭނުންވާނެއެވެ.\nފެން ބުއިމުން ލިބެނީ ކޮން ފައިދާތަކެއް؟\nބަރުދަން އެއްވަރެއްގައި ހިފަހައްޓަން އެހީވުން:\nކެއުމުގެ ކުރިން ފެން ބޯނަމަ، ކެވޭ މިންވަރު މަދުވެއެވެ. އެހެންކަމުން ގިނައިން ފެން ބުއިމަކީ މަދުން ކެވުި، ބަރުދަން އެއްވަރެއްގައި ހިފަހައްޓަން އެހީތެރިވެދޭ ކަމެއް ކަމަށް ސިއްހީ މާހިރުން ބުނެއެވެ. މާ ގިނައިން ކެވޭނަމަ، ކާން ފެށުމުގެ ކުރިން 1 ނުވަތަ2ތަށި ފެންބޯން އާދަކުރާށެވެ. މީގެ އިތުރުން، ގިނައިން ފެން ބުއިމަކީ ހަޖަމު ކުރުމުގެ ނިޒާމަށް ދިމާވާ އެކި މައްސަލަތަކުންވެސް ދުރުކޮށްދޭ ކަމެކެވެ. މިއީވެސް ބަރުދަން އެއްވަރެއްގައި ހިފަހައްޓަން އެހީތެރިވެދޭ ކަމެކެވެ.\nހަށިގަނޑުން ވިހަ މާއްދާތައް ބޭރު ކުރުން:\nގިނައިން ފެން ބުއިމުން، ގިނައިން ކުޑަކަމު ދެވި، ދާ ހިއްލުމަށް މެދުވެރިވެއެވެ. އެދެކަމުންވެސް ހަށިގަނޑުގައި ހުންނަ ޓޮކްސިންތައް ބޭރު ކޮށްދެއެވެ.\nގައިގެ ހަން ރީތި ކޮށްދިނުން:\nހަށިގަނޑުގެ 60% ހިއްސާ ކުރަނީ ފެނެވެ. އެހެންކަމުން ހަށިގަނޑުން ފެން މަދުވުން ނުވަތަ ޑީހައިޑްރޭޓް ވުމަކީ ގައިގެ ހަމަށް އެކަމުގެ ސަބަބުން ގެއްލުން ލިބޭނެ ކަމެކެވެ. ފެން މަދުވުމުން ގައިގެ ހަމަށް ލިބޭ ގެއްލުންތަކުގެ ތެރޭގައި ހަން ކުރަކި ވުން ހިމެނެއެވެ. ަދި ހަމުގެ ތާޒާކަން ގެއްލި، ރޫ ޖެހުމަށްވެސް މަގުފަހި ކޮށްދެއެވެ.\nބޮލުގެ ރިހުމުން ދުރުކޮށްދިނުން:\nހަށިގަނޑުން ފެން މަދުވުމަކީ، ބޮލުގައި ރިހުމަށް މަގުފަހިކޮށްދޭ ކަމެކެވެ. މެޑިކަލް ނިއުސް ޓުޑޭއިން ބުނީ، ހަށިގަނޑުން ފެން މަދުވުމުން ބޮލުގައި ރިހުމަށް މަގުފަހި ކުރުވަނީ ހަށިގަނޑު ރަނގަޅަށް މަސައްކަތް ކުރުމަށް ބޭނުންވާ މިންވަރަށް ވުރެ ދިޔާ އެއްޗެހި ހަށިގަނޑުން މަދުވުމުގެ ސަބަބުން ކަމަށެވެ.\nއަނގައިން ނުބައިވަސް ދުވުމުން ދުރުކޮށްދިނުން:\nއަނގައިން ނުބައި ވަސް ދުވުމަކީ ޑީހައިޑްރޭޝަން، ނުވަތަ ހަށިގަނޑުން ފެން މަދުވުމުގެ އަލާމާތެކެވެ. ގިނައިން ފެން ބޯނަމަ، އަނގައިގައި އުފެދޭ ބެކްޓީރިއާތައް ސާފު ކޮށްދެއެވެ. އެފަދަ ބެކްޓީރިއާ ތަކަކީ އަނގައިން ނުބައި ވަސް ދުވުމަށް މަގުފަހިކޮށްދޭ އެއްޗެކެވެ.\n2 މަސް ކުރިން 215 0


Viheumaai gulhigen libey6masdhuvahuge chuttee fandiyaarunnah libeygothah gaanoonu islaahu kuranee - One Online\nވިހެއުމާ ގުޅިގެންދޭ ހަ މަސްދުވަހުގެ ޗުއްޓީ ފަނޑިޔާރުންނަށް ލިބޭ ގޮތަށް ގާނޫނު އިސްލާހު ކުރަނީ\nވިހެއުމާ ގުޅިގެން އަންހެން ބޭފުޅުންނަށް ހަމަސް ދުވަހުގެ ޗުއްޓީ ދިނުމަށާއި އަނބިމީހާ ވިހެއުމާ ގުޅިގެން ފިރިހެން ބޭފުޅުންނަށް ދެވޭ އެއްމަސް ދުވަހުގެ ޗުއްޓީ ފަނޑިޔާރުންނަށް ވެސް ލިބޭ ގޮތަށް ފަނޑިޔާރުންގެ ގާނޫނު އިސްލާހު ގެނައުމުގެ ބިލުގެ ފުރަތަމަ ކިޔުން މަޖިލީހުގެ މިއަދުގެ ޖަލްސާގައި އިއްވައިފިއެވެ.\nމި ބިލަކީ ސަރުކާރުގެ ފަރާތުން ރައްޔިތުންގެ މަޖިލީހުގެ ކަނޑިތީމު ދާއިރާގެ މެންބަރު އަބުދުﷲ ޝަހީމް އަބްދުލް ހަކީމް މަޖިލީހަށް ހުށަހެޅުމަށް ހަމަޖެހިފައިވާ ބިލެކެވެ.\nމި ބިލުގައި ބުނެފައި ވަނީ، ސަރުކާރުން މި ބިލު ހުށަހެޅުމުގެ ބޭނުމަކީ، ވިހެއުމާ ގުޅިގެން ނުވަތަ ދަރިޔަކު ލިބުމާ ގުޅިގެން ފަނޑިޔާރުންނަށް ލިބިދެވޭ ޗުއްޓީއަކީ އެކށީގެންވާ މުއްދަތަކަށް ލިބިދެވޭ ޗުއްޓީއެއް ކަމުގައި ކަނޑައެޅުން ކަމަށެވެ. ވިހެއުމާ ގުޅިގެން ނުވަތަ ދަރިޔަކު ލިބުމާ ގުޅިގެން ދޭ ޗުއްޓީ ލިބުމުގެ ހައްގު ކޮންމެ ފަނޑިޔާރަކަށް ވެސް ލިބިގެންވާ ކަމަށް ބުނެފައިވެއެވެ.\nޗުއްޓީގެ ގޮތުގައި އަންހެން ފަނޑިޔާރުންނަށް ލިބިދެވޭނީ ހަ މަސްދުވަހުގެ ޗުއްޓީ ކަމަށާއި، ފިރިހެން ފަނޑިޔާރުންނަށް ލިބިދެވޭނީ އެއް މަސްދުވަހުގެ ޗުއްޓީ ކަމަަށްވެސް ބުނެފައިވެއެވެ.\nއެ ޗުއްޓީ ތަކަކީ މުސާރަ ލިބޭ ގޮތަށް ދެވޭ ޗުއްޓީތަކެއް ކަމަށްވެސް ބުނެފައިވެއެވެ.\nއެ ޗުއްޓީގެ އިތުރުން މާބަނޑު ވުމާ ގުޅިގެން ނުވަތަ ވިހެއުމާ ގުޅިގެން ވަޒީފާއާ ބެހޭ ގާނޫނުގެ ދަށުން ލިބިދޭ އެހެނިހެން ޗުއްޓީ ލިބުމުގެ ހައްގު ފަނޑިޔާރުންނަށް ލިބިގެންވާ ކަމަށްވެސް ބިލުގައި ބުނެފައިވެއެވެ.\nމި ގާނޫނަށް އަމަލުކުރަން ފަށާއިރު، ވިހެއުމާ ގުޅިގެން ނުވަތަ ދަރިއަކު ލިބުމާ ގުޅިގެން ދޭ ޗުއްޓީ ހައްގުވެފައިވާ ފަނޑިޔާރަކު ވާނަމަ، އެ ފަނޑިޔާރަކަށް ޗުއްޓީ ދިނުމުގައި އަމަލު ކުރާނީ މި ގާނޫނުގައި ކަނޑައަޅާ އުސޫލުގެ ދަށުން ކަމަށްވެސް ބިލުގައި ބުނެފައިވެއެވެ. ވިހެއުމާ ގުޅިގެން އަންހެން ބޭފުޅުންނަށް ހަމަސް ދުވަހުގެ ޗުއްޓީ ދިނުމާއި އަނބިމީހާ ވިހެއުމާ ގުޅިގެން ފިރިހެން ބޭފުޅުންނަށް އެއްމަސް ދުވަހުގެ ޗުއްޓީއެއް ދިނުމަކީ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހްގެ ރިޔާސީ ވައުދެކެވެ.\nރައީސްގެ ވައުދު ފުއްދެވުމުގެ ގޮތުން މިދިޔަ އަހަރުގެ މާޗް މަހުން ފެށިގެން ފަނޑިޔާރުން ފިޔަވައި އެހެން ފަރާތްތަކަށް ސަރުކާރުން ގެންދަނީ މި ޗުއްޓީ ހަމަޖައްސައިދެމުންނެވެ.\nގުޅޭ ޓެގު ރައްޔިތުންގެ މަޖިލިސް ޝަރުއީ ދާއިރާ ގާނޫނާއި ގަވައިދު\nސިވިލް ކޯޓުގެ ގާޒީ ކަމަށް 23 ބޭފުޅަކު ކުރިމަތިލައިފި\nރައީސް ނަޝީދު އަވަހާރަކޮށްލާނެ ކަމަށް އިންޒާރު ދިން ޔާފިސްގެ މައްސަލައިގެ އަޑުއެހުން ކެންސަލްކޮށްފި\nމަސްތުގެ ހާލުގައި ގެޔަކަށްވަދެ މީހަކު ރޭޕްކުރި މައްސަލައިގައި ބަންދުކުރި ޒައިން ދޫކޮށްލި އަމުރު ބާތިލުކޮށްފި\nކުޑަ ކުއްޖަކާއެކު ޖިންސީ އަމަލެއް ހިންގި އަމީން 10 އަހަރަށް ޖަލަށްލާން ކުރި ހުކުމް ބާތިލެއް ނުކޮށްދިން


29 މާޗް 2020 - 08:34 17 comments\nއެ ވަގުތު ވަރަށް ގަދަ އަޑުފަށްގަނޑެއް އިވުނެވެ. އަޑުއައި ދިމާއެއް އެކަކަށް ވެސް ނޭނގެއެވެ. ހީވަނީ ވަރަށް އުސް އިމާރާތަކުން ބިންމައްޗަށް ސިމެންތި ބަސްތާއެއް ކަހަލަ އެއްޗެއް ވެއްޓުނުހެންނެވެ. ހަދާ ގެތައް ބައިވަރެވެ. ކޮންމެ ތާކުން ވެސް އެ ފަދަ އަޑެއްއިވިދާނެއެވެ.\n"އޭ! ގަޔަށް ފެންނުޖަހާ!" ރުޅިއައިސްފައިވާ އަޑަކުން ހަނާ ބުންޏެވެ.\n"ކަލޭ ގަޔަށް މީހަކު އެބަ ފެންޖަހާތަ؟" އަނިލްގެ ރާގުގައި އެއްވެސް ހާސްކަމެއް ނެތެވެ. "ކަލޭ ތިއޮތީ އެނދުގަ. އަހަރެން ފެން މި ޖަހަނީ މުޅިން އެހެން ދިމާއަކަށްނު."\n"ހެވޭ! އަހަރެން ގަޔަށޭ ތި ފެންޖަހަނީ،" ކުރިޔަށް ވުރެ ރުޅިއައިސްފައި ހަނާ ބުންޏެވެ. "ތީ ކަލޭ ކީއްކުރަން ކުރާކަމެއް؟"\nޖިންނީންގެ ދުނިޔެއާއި އިންސާނުންގެ ދުނިޔެއަކީ ވަރަށް ތަފާތު ދެ ދުނިޔެއެކެވެ. އަނިލް ގާތުގައި ތިބި މީހުންނަށް ފެންނާނީ އަނިލް ތުންތަޅުވައިފައި ކޮށްލާ އިޝާރާތެކެވެ. ނުވަތަ ހަރަކާތެކެވެ. އޭގެ ސަބަބުން ޖިންނިސައިތާނުންގެ ގައިގައި ހިލިހިލާޖެހިދާނެއެވެ. އަނިލް އާޔަތެއް ކިޔަމުން އެނދުމަތީގައި ޝަހާދަތް އިނގިލި ހިންގައިލާ ގޮތަކުން ވަރުގަދަ މާރިދުންނާއި އިފުރީތުންގެ ގައިގައި ހިލިހިލާޖެހެއެވެ. އެއްވެސް އަތަކަށް ހިރިނުލެވޭ ވަރަށެވެ. އެއީ އަނިލްގެ ބާރެއް ނޫނެވެ. އަނިލްގެ މޮޅުކަމެއް ވެސް ނޫނެވެ.\n"ބަލަ މަ ކޮންމެ ކަމެއް ކުރިއްޔާ ކަލެއް ކީއް؟" އަނިލް ޖަވާބުދިނެވެ. "މަ ފެންޖެހިއެކޭ ކިޔާފަ ކަލެއަކަށް އެއްވެސް ކަމެއް ނުވެއެއްނު! ދެން ކޮން މައްސަލައެއް ތި ޖައްސަނީ؟ ބުނީމެއްނު ކަލޭއަކީ މާ ގަދަފަދަ، މާ މޮޅު އެއްޗެކޭ."\n"އާނއެކޭ!" ކަންބޮޑުނުވާކަމަށް ހެދެމުން ހަނާ ބުންޏެވެ. "މަށަކަށް ނުވޭ އެއްވެސް ކަމެއް. ދެން ހަމަ ބުނެލީ. ބޭކާރުކަމެއް ކުރާތީ."\nއެ ދަނޑިވަޅަކީ އެހެން މީހުންގެ ހިތުގައި ޝައްކު އުފެދުނު ވަގުތެކެވެ. އަނިލްއަކީ ރުޤްޔާކުރުމުގެ ހުނަރު ހުރި މީހެއް ހެއްޔެވެ؟ ކުރެވެނީ ކީއްކަން އަނިލްއަށް އެނގޭ ހެއްޔެވެ؟ ޖިންނިސައިތާނާގެ ބޭނުމަކީ އެއީއެވެ. ހިތްތަކުގައި ވަސްވާސް އުފެއްދުމެވެ. އިންސާނުންގެ ތެރެއިން އަޤީދާ ބަލިކަށި މީހުންގެ ސިކުނޑިޔާ ކުޅެލުމެވެ. އަދި ސައިތާނާ ބޭނުން ދިމާއަށް ލަންބައިލުމެވެ. އަނިލް އަޅައެއްނުލައެވެ. ސާބިތުކަންމަތީ ހުރެގެން ކިޔަވަމުން، ފެންޖަހަމުން ގެންދިޔައެވެ.\n"އޭ! ފެންނުޖަހާށޭ! އަނިޔާނުކުރޭ!" އެންމެ ފަހުން "ހަނާއަށް" ޖެހުނީ ހަގީގަތާ ކުރިމަތިލާށެވެ. "މީ ދެން ކިހާ ބޮޑުވެއްޖެ ކަމެއް. މަ ނުދެނަހުރިން އިންސާނުންނަކީ ތިހާ އަނިޔާކުރާ ބަޔެއްކަމަކަށް."\n"އަނިޔާ ކުރާނަން. ކޮށަން ވެސް ކޮށައިލާނަން،" އަނިލް ވަރުގަދަ އިންޒާރެއް ދިނެވެ. "ފެއްސިގެން ނުދިޔައިއްޔާ އަންދާ ވެސް ލާނަން."\n"އޭ ތިހެނެއް ނެހެދޭނެ!" ހިރިލަން މަސައްކަތްކުރަމުން ހަނާ ބުންޏެވެ.\nވިއްސާރަ ވިލާގަނޑެއް ނަގައިފައި ވައިގަދަވާން ފެށީމައި އިވޭ އަޑު ކަހަލަ އަޑެއް އިވޭހެން އެންމެނަށް ވެސް ހީވިއެވެ. އެކަމަކު ކޮންމެ މީހަކަށް ވެސް ހީވީ އެއީ އެ މީހަކަށް އެކަނި ހީވި ގޮތެއް ކަމަށެވެ. އެކި މީހުން ވަކިވަކިން ކުޑަދޮރަށް ބަލައިލިއެވެ. ބޭރުގައި ވައިގަދައެއް ނޫނެވެ. ގަސްތަކެއް ނުހެލެއެވެ. ރިޒްވާން ބަލައިލީ އަނިލްއަށެވެ. ހާސްނުވުމަށް، އަތުގެ އިޝާރާތުން އަނިލް އެންގިއެވެ. ޖިންނިސައިތާނުންގެ ކޮޅު ބަލިވާ ވަރަކަށް މީހުންގެ ސަމާލުކަން އަނބުރާލަން މަސައްކަތްކުރާނެކަން އަނިލްއަށް އެނގެއެވެ. ވަކި ހިސާބަކަށް ދިޔުމުން ތަނުގައި ދިއްލައިފައި ހުންނަ ބޮކި ނުވަތަ ބައްތީގެ އައްޔާ ވެސް ކުޅެން ފަށައެވެ. ދޮރުތައް ލެއްޕި ހުޅުވެން ފަށައެވެ. އެހެނަސް އެއީ، އިފުރީތުންގެ ތެރެއިން ވެސް އެންމެ ވަރުގަދަ މަޚުލޫގުންނަށް އެކަނި ކުރެވޭ ކަމެކެވެ.\n"އެއީ ކީއްވެ؟" އަނިލް އެހިއެވެ. "މިޔޮއް ހަދަނީނު! ކަލޭ ހީކުރަނީ ކަލެއަށް އެކަނި ކަމަށްތަ ކަންކަން ކުރެވޭނީ؟ ކަލޭމެން ނުޖެހޭ އަހަރުމެންނަށް ގޯނާކުރާކަށް. ތި ފާޑަށް އަހަރުމެންނަށް ޖެއްސުންކުރަންޏާ އަހަރުމެން ވެސް ބާރުގެ ބޭނުންކުރާނަން." "ތީ ހަމަ ކަލޭމެންގެ ވައްތަރު،" ޝަކުވާގެ ރާގަކަށް ހަނާ ބުނެލިއެވެ. "ނައީމު ވެސް ހަމަ ތިހެން ހަދަނީ."\nއަނިލް ބޭނުންވި މައުލޫމާތު ލިބެން ފެށީ އެ ހިސާބުންނެވެ. ހަނާއަށް ހެދި ސިހުރާއި، ސިހުރު ވަޅުލި ތަނަކާއި، އެއާ ހަވާލުވީ ކާކުކަން ހޯދަން އަނިލް ހުރީ ކެތްތެރިކަން ކުޑަވެފައެވެ. އެކަމަކު ކުރިއެރުން ލިބެމުންދިޔައީ މަޑުމަޑުންނެވެ.\n"ކާކާ ނައީމު ސިހުރު ހަވާލުކުރީ؟" އަނިލް ސުވާލުކުރިއެވެ. "ކަލޭ މަންމަޔާ؟ ބުނޭ ހަމަ މިހާރު."\n"ނުބުނާނަން!" ހަނާގެ އަޑު ބޭނުންކޮށްގެން ޖިންނި އިންކާރުކުރިއެވެ.\n"ކަލޭ އަމިއްލައަށްތަ ހަވާލުވެގެން ތި އުޅެނީ؟" އަނިލް އެހިއެވެ.\n"ނުބުނާނަމޭ!" ހަނާ ހަޅޭއްލަވައިގަތެވެ. "މި ބުނީނު ނުބުނާނަމޭ!"\nއަނިލް ދުލެއްނުކުރެއެވެ. ވާހަކަދެއްކި ރާގު އިތުރަށް ހަރުކަށިކުރިއެވެ. ޖަވާބު އަވަސްކުރިއެވެ. އަނިލް ކިރިޔާ ވެސް ބަލި ގަބޫލުކުރާހެން ހީވެއްޖެއްޔާ ޖިންނިސައިތާނާގެ ބޮޑާކަން އިންތިހާއަށް އިތުރުވާނެކަން އަނިލްއަށް އެނގެއެވެ. ތިލަފަތުގެ އެއްކޮޅުގައި ޖިންނީގެ ބާރު އޮތްއިރު އަނެއް ކޮޅުގައި އޮތީ އަނިލްގެ ތަޖުރިބާއާއި ޖެހިލުންކުޑަކަމެވެ.\n"ކަލޭ ނުބުންޏަސް އަހަންނަށް އެނގޭ އާއިލާ މީހުން އެއްކޮށް ގެނެސްގެންކަން ތި އުޅެނީ،" އަނިލްގެ ރާގުގައި ވަނީ ޔަގީންކަމެވެ. "އެހެންވެ ތި ވަރަށް ކަލޭ ތި ފުއްޕަނީ."\n"އާނއެކޭ!" ހަނާ އެއްބަސްވިއެވެ. "އަހަރުމެންނަކީ އެއްކޮށްއުޅޭ ބަޔެކޭ! ދާ ތާކަށް ދާނީ އެއްކޮށް."\n"މަށަށް އެނގެޔޭ ތިކަން،" އަނިލް އެހެން ބުނެލިއިރު ހީވަނީ އަނިލްއަށް ފެނިގެން ބުނިހެންނެވެ. "ދެން އަހަރެން ހަދާނެ ގޮތް އެނގޭތަ؟ ކަލެޔަކަށް އެއްވެސް އަނިޔާއެއް ނުކުރާނަން. އާއިލާއަށް އަނިޔާކުރާނީ. ކަލޭ ހުރޭ ބަލަން."\n"އޭ! އެހެން ނަހަދައްޗޭ!" އާދޭހުގެ ރާގެއްގައި ހަނާ ބުންޏެވެ.\nލިބުނު ދަނޑިވަޅުގެ ބޭނުން އަނިލް ހިފިއެވެ. ތަނުގެ އެތެރޭގައި ތިބިއްޔާ ތިބި ހުރިހާ ޖިންނީން ހައްޔަރުކޮށްލިއެވެ. ޤުރުއާނާއި ދުއާގެ ބާރުގައެވެ.\n"ތީ ކަލޭގެ ފެންވަރަކީ. ދެން ކީއްކުރަން ތި ގަދަފައި ވިއްދަނީ؟" އަނިލް އެހިއެވެ. "ބަލަ ދެންމެއެއްނު ބުނީ އާއިލާގެ މީހުންނަކަށް އެއްވެސް ކަމެއް ނުވާނޭ. ނުވެސް ގެނެވޭނޭ. ހީވޭ ކަމެއްހެން؟ ކޮން ބާރެއް ހުރެގެން ތި އުޅެނީ؟ އޭނ؟"\n"އެއްބަސް އެއްބަސް!" އެތައް ފަހަރަކު ހަނާ އެހެން ބުންޏެވެ. "ކަލެއަކީ މޮޅު މީހެއް. ކަލެއަށް ހުރިހާ ކަމެއް ވެސް ކުރެވޭނެ."\n"މީ އަހަރެންގެ މޮޅުކަމެއް ނޫން،" އަނިލް ގަބޫލެއް ނުކުރިއެވެ. "އަހަންނަކަށް ހުރިހާ ކަމެއް ނުވެސް ކުރެވޭނެ. ހުރިހާ ކަމެއް ކުރެވޭނީ ކަލެޔާ އަހަރެން ވެސް ހެއްދެވި ފަރާތަށް. އެ ފަރާތުން ކަލޭމެންނަށް ބާރުތަކެއް ދެއްވާފަ އަހަރުމެންނަށް ވެސް ބާރުތަކެއް ދެއްވީ. ކަލޭ ތި އުޅެނީ އޭގެ ބޭނުން ނަހަމަ ގޮތުގަ ހިފައިގެން. އަހަރުމެންނަށް ކަލޭމެން ނުފެންނަކަން އެކަނި. އަޅެ ބުނެބަލަ! އާއިލާގެ އެންމެން ބަނދެވިފަ ދޯ ތިބީ؟"\nހަނާ އެއްޗެއް ބުނަން އުޅެފައި ހުއްޓައިލިއެވެ. ހީވަނީ ހުއްޓުވީހެންނެވެ. ދެން ވާހަކަދެއްކީ އިރުކޮޅެއް ފަހުންނެވެ.\n"ނުބުނާނަން!" ހަނާ ޖަވާބުދިނެވެ.\n"ކަލޭ ނުބުންޏަސް އަހަންނަށް އެނގޭ!" އަނިލް އެންމެ ތަންކޮޅެއް ވެސް ދުލެއް ނުދެއެވެ.\nހަނާ އިރުކޮޅަކަށް ހަމަހިމޭންވިއެވެ. ވީ ގޮތް އަނިލްއަށް ވިސްނެއެވެ. ތަނުގެ އެތެރޭގައި ތިބި އެހެން ޖިންނީންނާ ދެމެދު ކޮންމެވެސް މަޝްވަރާއެއް ކުރެވުނީއެވެ.\n"ކިހިނެއް ކަލެއަށް އެނގެނީ؟" ޖެހިލުންކުޑަ ރާގަކަށް ހަނާ ބުންޏެވެ. "ދެންމެއެއްނު ތި ބުނީ ކަލެއަކަށް ނުފެނެޔޭ. ނުފެންނާނެ ކަލެޔަކަށް."\n"އެ ކަމާ ހާދަ ބޮޑައެކޭ ތިވަނީ!" އަނިލް ރުޅިއައިސްފައި ބުންޏެވެ. "ބަލަ ﷲ އަހަރުމެންނަށް އިލްމު ދެއްވިކަމެއް ކަލެޔަކަށް ނޭނގޭތަ؟ ކަލެޔަކަށް ނޭނގޭތަ އޭގެ ބާރުގަ ކަލޭ އަންދާ އަޅިޔަށް ހަދާލެވިދާނެކަމެއް. ހިރަފުސްކޮޅެއްހެން ވައިތެރެއަށް ބުރުވާލެވިދާނެކަމެއް."\nކުރީ ފަހަރަށް ވުރެ ގިނަ ވަގުތު ހަނާ އެއްޗެއް ނުބުނެ އޮތެވެ. ލޯމަރައިގެން އޮވެ ހަނާ އެކި ކޮޅުކޮޅަށް އެނބުރުނެވެ.\n"އޭ! އިލްމުގެ ބޭނުން ކަލޭ ނަހަމަ ގޮތުގަ ހިފައިގެން ނުވާނެ!" ޝަކުވާގެ ރާގެއްގައި ހަނާ ބުންޏެވެ. "ކަލޭ ތީ ހާދަ ނުބައި މީހެކޭ ދޯ!"\n"ކަލޭ ވަރަށް ރަނގަޅު؟" އަނިލް ސުވާލުކުރިއެވެ.\n"ތި އުޅެނީ އަހަރުމެންނަށް އަނިޔާކުރާކަށްނު! ބަލަ އަހަރެން އޭނަޔަކަށް އެއްވެސް އަނިޔާއެއް ނުކުރަމޭ!" ހަނާ ދެން ވެސް ކުރީ ޝަކުވާއެވެ. "އަހާބަލަ އޭނަ ކައިރީގަ އަނިޔާކުރިތޯ! ހުސް ރަނގަޅު ނަސޭހަތްދިނީ. ބާރު ހުއްޓަކަސް ކަލޭ ނުޖެހޭނެ އޭގެ ބޭނުންކުރާކަށް."\nއަނިލް ގާތަށް ކުޑަކޮށް ހިނިއައެވެ. އެހެންނަމަވެސް ކެތްކޮށްލައިގެން އިނީއެވެ. ބާރުގެ ބޭނުންކުރުމުގެ ބަދަލުގައި ސުލްހައިގައި އެއްބަސްވުމަކަށް އަންނަން އަބަދުވެސް އަނިލް އިސްކަންދެޔެވެ.\n"އަޖައިބެއް ކަހަލަ ކަމެއްނު!" ޗޮކެއްކަނޑައިފައި އަނިލް ބުންޏެވެ. "ކަލޭ ދޭބަލަ ކަލޭގެ އާއިލާޔާ ރައްޓެހިންނަށް ނަސޭހަތްދޭން. ކިހާ ވަރުގަދަ ކަމެއް. ރޮނގު ހުރަސްކޮށް ކީއްކުރަންތަ އިންސާނުންގެ ފަޅިޔަށް އައިސްގެން ތިއުޅެނީ. ތިއޭ މައްސަލައަކީ. އަހަރުމެން ދަންތަ ކަލޭމެންނަށް ނަސޭހަތްދޭން؟ އެ ބަޔަކަށް ކަނޑައަޅާފަ އޮންނަ ތަނެއްގަ އެ ބަޔަކު އުޅުނީމަ ނިމުނީނު. ކޮން ނަސޭހަތެއްތަ ނުދެވިގެން ކަލޭ ތިއުޅެނީ؟"\n"ނަމާދުކުރާށޭ، ޤުރުއާން ކިޔަވާށޭ، ފަޔަށް އިސްޓާކީނު ލައްވާށޭ. ހުސް ރަނގަޅު ނަސޭހަތް،" ހަނާ ކިޔައިދޭން ފެށިއެވެ. "އިސްރާފު ނުކުރާށޭ، ބުރުގާނާޅާ ހިލޭ ފިރިހެނުން ކުރިމައްޗަށް ނުނިކުންނާށޭ."\n"ދެން އެ ހިސާބުން ކަލޭ ރަނގަޅުވީ؟" އަނިލް ސުވާލުކުރިއެވެ.\n"އެހެންޏަ!" ހަނާ ބުންޏެވެ. "އެއީ މުޅީން ވެސް ރަނގަޅު ނަސޭހަތެއް ނޫންތަ؟"\nއަނިލް އަކަށް އެ ކަމަކާ އިންކާރުކުރެވޭކަށް ނެތެވެ. އެހެންނަމަވެސް އެ ކަމަށް ހިތްވަރުދެވޭކަށް ވެސް ނެތްމެއެވެ.\n"ތި ވާހަކަ ރަނގަޅޭ،" އަނިލް އެއްބަސްވިއެވެ. "އެކަމަކު އެހެނެކޭ ކިޔާފަ ކަލޭ ތި ކުރާ ކަންތައް ގަބޫލުކުރެވޭނީ ކިހިނެއް؟"\n"އޭ! ވަކި ހާލަތްތަކެއްގަ އަހަރުމެންނަށް މިހެން އުޅެވޭނެ! ނަސޭހަތް ވެސް ދެވޭނެ!" ހަނާ މަސައްކަތްކުރީ ބަހަނާއެއް ހޯދާށެވެ. "ދައުވަތުދިނުމަކީ އިސްލާމްދީނުގަ އޮންނަ ކަމެއްނު!"\n"އަހަންނަށް މިހާރު އެހެން ކަމެއް އެނގިއްޖެ!" ވިސްނައިލައިފައި އަނިލް ބުންޏެވެ. "ކަލޭ މި ނޫން އެހެން ވަރަށް ގިނަ ތަންތަނަށް ގޮއްސަ ތިހިރީ. ކަލޭ މި ކަމަކަށް އަލެއް ނޫން. އިސްލާމީ އެހެން ގައުމުތަކާ، ރާއްޖޭގެ ވެސް ސިހުރުގެ ކަންތައްގަނޑުގެ ތެރެއަށް ނިކަން ރަނގަޅަށް ކަލޭ ވަދެފަ ތިހިރީ. ރާއްޖެއިން ކޮންބައެއް އެންމެ ގިނައިން ސިހުރުހަދަނީ؟"\nއިތުރު ލިޔުންތައް ދިގު ވާހަކަ ބިންމާ އިބްރާހީމް ވަހީދު


PHOTO GALLERY: Raees Yameen Kulhudhuffuttah kurevvi dhathurufulhu | Mihaaru\nރައީސް ޔާމީން ކުޅުދުއްފުއްޓަށް ކުރެއްވި ދަތުރުފުޅު\n23 އޯގަސްޓް 2018\nހދ. ކުޅުދުއްފުށި: އޮގަސްޓް 22، 2018- ރައީސް އަބްދުﷲ ޔާމީން މި ރަށަށް ކުރެއްވި ދަތުރުފުޅުގައި ވަނީ މަގުތަކުގައި ތާރު އަޅައިގެން ރަނގަޅު ފެންވަރަކަށް ހެދުމުގެ މަޝްރޫއާއި ގޮނޑުދޮށް ހިމާޔަތް ކުރުމުގެ މަޝްރޫއުގެ ނިމުން ފާހަގަކޮށްދެއްވާފައި. އަދި ރައްޔިތުންނާ ބައްދަލުކުރައްވައި ވާހަކަފުޅު ދައްކަވަމުން ރައީސް ވިދާޅުވީ، އަންނަ މަހުގެ 23 ގައި ބާއްވާ މި އަހަރުގެ ރިޔާސީ އިންތިޚާބުގެ ކުރިން، ކުޅުދުއްފުށީ އެއާޕޯޓުގެ މަސައްކަތް ނިންމަން ސަރުކާރުން މަސައްކަތް ކުރަމުންދާ ކަމަށް.---ފޮޓޯތައް: ރައީސް އޮފީސް\nހދ. ކުޅުދުއްފުށި: އޮގަސްޓް 22، 2018- މި ރަށުގެ 16 ވަރަކަށް މަގުގައި ތާރުއަޅައިގެން ރަނގަޅު ފެންވަރަކަށް ހެދުމުގެ މަޝްރޫއާއި ގޮނޑުދޮށް ހިމާޔަތް ކުރުމުގެ މަޝްރޫއުގެ ނިމުން ފާހަގަކުރުމުގެ ހަފުލާގައި ރައީސް ޔާމީން ބައިވެރިވެވަޑައިގަންނަވަނީ.---ފޮޓޯ: ރައީސް އޮފީސް\nހދ. ކުޅުދުއްފުށި: އޮގަސްޓް 22، 2018- މި ރަށުގެ ގޮނޑުދޮށް ހިމާޔަތް ކުރުމުގެ މަޝްރޫއުގެ ނިމުން ރައީސް ޔާމީން ފާހަގަކޮށްދެއްވަނީ.---ފޮޓޯ: ރައީސް އޮފީސް\nހދ. ކުޅުދުއްފުށި: އޮގަސްޓް 22، 2018- މި ރަށުގެ 16 ވަރަކަށް މަގުގައި ތާރުއަޅައިގެން ރަނގަޅު ފެންވަރަކަށް ހެދުމުގެ މަޝްރޫއުގެ ނިމުން ރައީސް ޔާމީން ފާހަގަކޮށްދެއްވަނީ.---ފޮޓޯ: ރައީސް އޮފީސް\nހދ. ކުޅުދުއްފުށި: އޮގަސްޓް 22، 2018- ރައީސް އަބްދުﷲ ޔާމީން މި ރަށަށް ވަޑައިގަތުމުން އެމަނިކުފާނަށް މަރުހަބާ ކިޔަން ދިޔަ އަންހެނުންތަކެއް ދިވެހި ސަގާފީ ހެދުމުގައި: ވަރަށް ގިނަ ބަޔަކު ވަނީ ކުޅުދުއްފުށިން ރައީސަށް މަރުހަބާ ކިޔާފައި.---ފޮޓޯ: ރައީސް އޮފީސް\nހދ. ކުޅުދުއްފުށި: އޮގަސްޓް 22، 2018- ރައީސް އަބްދުﷲ ޔާމީން މި ރަށަށް ވަޑައިގަތުމުން ކުޅުދުއްފުށީ ދެކުނު ދާއިރާގެ މެމްބަރު ނަޝީދު މަރުހަބާ ދަންނަވަނީ: ވަރަށް ގިނަ ބަޔަކު ވަނީ ކުޅުދުއްފުށިން ރައީސަށް މަރުހަބާ ކިޔާފައި.---ފޮޓޯ: ރައީސް އޮފީސް\nހދ. ކުޅުދުއްފުށި: އޮގަސްޓް 22، 2018- ރައީސް އަބްދުﷲ ޔާމީން މި ރަށަށް ވަޑައިގަތުމުން އެމަނިކުފާނަށް މަރުހަބާ ކިޔަން ދިޔަ ކުޑަކުއްޖަކާ ސަލާމް ކުރައްވަނީ: ވަރަށް ގިނަ ބަޔަކު ވަނީ ކުޅުދުއްފުށިން ރައީސަށް މަރުހަބާ ކިޔާފައި.---ފޮޓޯ: ރައީސް އޮފީސް\nހދ. ކުޅުދުއްފުށި: އޮގަސްޓް 22، 2018- ރައީސް އަބްދުﷲ ޔާމީން މި ރަށަށް ވަޑައިގަތުމުން އެމަނިކުފާނަށް މަރުހަބާ ކިޔަން ދިޔަ ބަޔަކާ ސަލާމް ކުރައްވަނީ: ވަރަށް ގިނަ ބަޔަކު ވަނީ ކުޅުދުއްފުށިން ރައީސަށް މަރުހަބާ ކިޔާފައި.---ފޮޓޯ: ރައީސް އޮފީސް\nހދ. ކުޅުދުއްފުށި: އޮގަސްޓް 22، 2018- ރައީސް އަބްދުﷲ ޔާމީން މި ރަށަށް ވަޑައިގަތުމުން އެމަނިކުފާނަށް މަރުހަބާ ކިޔަން ދިޔަ ބަޔަކާ ސަލާމް ކުރައްވަނީ.---ފޮޓޯ: ރައީސް އޮފީސް\nހދ. ކުޅުދުއްފުށި: އޮގަސްޓް 22، 2018- ރައީސް އަބްދުﷲ ޔާމީން މި ރަށަށް ވަޑައިގަތުމުން އެމަނިކުފާނަށް މަރުހަބާ ކިޔަން އެއްވި މީހަކާ ސަލާމް ކުރައްވަނީ: ވަރަށް ގިނަ ބަޔަކު ވަނީ ކުޅުދުއްފުށިން ރައީސަށް މަރުހަބާ ކިޔާފައި.---ފޮޓޯ: ރައީސް އޮފީސް\nހދ. ކުޅުދުއްފުށި: އޮގަސްޓް 22، 2018- ރައީސް އަބްދުﷲ ޔާމީން މި ރަށަށް ކުރެއްވި ދަތުރުފުޅުގައި ރައްޔިތުންނާ ބައްދަލުކުރެއްވުމަށް ބޭއްވި ހަފުލާގެ ތެރެއިން.---ފޮޓޯ: ރައީސް އޮފީސް\nހދ. ކުޅުދުއްފުށި: އޮގަސްޓް 22، 2018- ރައީސް އަބްދުﷲ ޔާމީން މި ރަށަށް ކުރެއްވި ދަތުރުފުޅުގައި ރައްޔިތުންނާ ބައްދަލުކުރެއްވުމަށް ބޭއްވި ހަފުލާގައި އެމަނިކުފާނާއި ކުޅުދުއްފުށީ ދެކުނު ދާއިރާގެ މެމްބަރު ނަޝީދު ބައިވެރިވެވަޑައިގަންނަވަނީ.---ފޮޓޯ: ރައީސް އޮފީސް\nހދ. ކުޅުދުއްފުށި: އޮގަސްޓް 22، 2018- ރައީސް އަބްދުﷲ ޔާމީން މި ރަށަށް ކުރެއްވި ދަތުރުފުޅުގައި ރައްޔިތުންނާ ބައްދަލުކުރެއްވުމަށް ބޭއްވި ހަފުލާގައި އެމަނިކުފާނުގެ އިތުރުން ހައުސިން މިނިސްޓަރު މުއިއްޒު (ވ) އާއި ކުޅުދުއްފުށީ ދެކުނު ދާއިރާގެ މެމްބަރު ނަޝީދު (ކ) ބައިވެރިވެވަޑައިގަންނަވަނީ.---ފޮޓޯ: ރައީސް އޮފީސް\nހދ. ކުޅުދުއްފުށި: އޮގަސްޓް 22، 2018- ރައީސް އަބްދުﷲ ޔާމީން މި ރަށަށް ކުރެއްވި ދަތުރުފުޅުގައި ރައްޔިތުންނާ ބައްދަލުކުރެއްވުމަށް ބޭއްވި ހަފުލާގައި ބައިވެރިވެވަޑައިގެންނެވި، ސަރުކާރުގެ ބައެއް އިސްވެރިން.---ފޮޓޯ: ރައީސް އޮފީސް\nހދ. ކުޅުދުއްފުށި: އޮގަސްޓް 22، 2018- ރައީސް އަބްދުﷲ ޔާމީން މި ރަށަށް ކުރެއްވި ދަތުރުފުޅުގައި ރައްޔިތުންނާ ބައްދަލުކުރެއްވުމަށް ބޭއްވި ހަފުލާ އަށް ދިޔަ ބައެއް މީހުން: ރައީސަށް މަރުހަބާ ކިޔުމަށް ކުޅުދުއްފުށީގެ ވަރަށް ގިނަ ބަޔަކު ބަނދަރު ސަރަހައްދަށް ނުކުމެ ތިބި.---ފޮޓޯ: ރައީސް އޮފީސް\nހދ. ކުޅުދުއްފުށި: އޮގަސްޓް 22، 2018- ރައީސް އަބްދުﷲ ޔާމީން މި ރަށަށް ކުރެއްވި ދަތުރުފުޅުގައި ރައްޔިތުންނާ ބައްދަލުކުރެއްވުމަށް ބޭއްވި ހަފުލާގައި ކުޅުދުއްފުށީ ދެކުނު ދާއިރާގެ މެމްބަރު ނަޝީދު ވާހަކަ ދައްކަވަނީ.---ފޮޓޯ: ރައީސް އޮފީސް\nހދ. ކުޅުދުއްފުށި: އޮގަސްޓް 22، 2018- ރައީސް އަބްދުﷲ ޔާމީން މި ރަށަށް ކުރެއްވި ދަތުރުފުޅުގައި ރައްޔިތުންނާ ބައްދަލުކުރެއްވުމަށް ބޭއްވި ހަފުލާގައި ހައުސިން މިނިސްޓަރު މުއިއްޒު ވާހަކަ ދައްކަވަނީ.---ފޮޓޯ: ރައީސް އޮފީސް\nހދ. ކުޅުދުއްފުށި: އޮގަސްޓް 22، 2018- ރައީސް އަބްދުﷲ ޔާމީން މި ރަށަށް ކުރެއްވި ދަތުރުފުޅުގައި، ރައްޔިތުންނާ ބައްދަކުރެއްވުމަށް ބޭއްވި ހަފުލާގެ ތެރެއިން އެމަނިކުފާނާއި ކުޅުދުއްފުށީ ދެކުނު ދާއިރާގެ މެމްބަރު މުހައްމަދު ނަޝީދު ވާހަކަފުޅު ދައްކާލައްވަނީ.---ފޮޓޯ: ރައީސް އޮފީސް\nހދ. ކުޅުދުއްފުށި: އޮގަސްޓް 22، 2018- ރައީސް އަބްދުﷲ ޔާމީން މި ރަށަށް ކުރެއްވި ދަތުރުފުޅުގައި ރައްޔިތުންނާ ބައްދަލުކުރެއްވުމަށް ބޭއްވި ހަފުލާގައި ތިމާވެއްޓާ ބެހޭ މިނިސްޓަރު ތޯރިގް ވާހަކަ ދައްކަވަނީ.---ފޮޓޯ: ރައީސް އޮފީސް\nހދ. ކުޅުދުއްފުށި: އޮގަސްޓް 22، 2018- ރައީސް އަބްދުﷲ ޔާމީން މި ރަށަށް ކުރެއްވި ދަތުރުފުޅުގައި ރައްޔިތުންނާ ބައްދަލުކުރައްވައި ވާހަކަފުޅު ދައްކަވަނީ.---ފޮޓޯ: ރައީސް އޮފީސް


ރައީސް ނަޝީދު ރ. އަތޮޅު ހުޅުދުއްފާރު، އުނގޫފާރު، މާކުރަތު އަދި މަޑުއްވަރީއަށް ވަޑައިގަންނަވައިފި – Maldivian Democratic Party\n28 މެއި 2013\nރައީސް ނަޝީދު ރ. އަތޮޅު ހުޅުދުއްފާރު، އުނގޫފާރު، މާކުރަތު އަދި މަޑުއްވަރީއަށް ވަޑައިގަންނަވައިފި\nދިވެހިރައްޔިތުންގެ ޑިމޮކްރަޓިކް ޕާޓީގެ ރިޔާސީ ކެންޑިޑޭޓް ރައީސް މުޙައްމަދު ނަޝީދު މާޅޮސްމަޑުލު އުތުރުބުރިއަށް މިހާރު ކުރައްވަމުން ގެންދަވާ ދަތުރުފުޅުގައި މިއަދު ރ. ހުޅުދުއްފާރު، އުނގޫފާރު، މާކުރަތު އަދި މަޑުއްވަރީއަށް ވަޑައިގަންނަވައިފިއެވެ.\nމިއަދު ހެނދުނު އަލިފުށީގައި އެމްޑީޕީ ދޭތިން ފަހެތި ކެންޕެއިންގެ މަސައްކަތް ކުރިއަށް ގެންދާ ޓީމާ ބައްދަލުކުރައްވިއެވެ. އަދި އަލިފުށީގެ ރައްޔިތުންނާ ބައްދަލުކުރައްވައި ދޮރުން ދޮރަށް ހިންގެވިއެވެ.\nރ. އަލިއްފުއްޓަށްފަހު ރައީސް ނަޝީދު ދެން ވަޑައިގެންނެވީ ރ. ހުޅުދުއްފާރަށެވެ. ރައީސް ނަޝީދު ހުޅުދުއްފާރަށް ޒިޔާރަތް ކުރެއްވުމުން ހުޅުދުއްފާރުގެ ރައްޔިތުންވަނީ އެމަނިކުފާނަށް ވަރަށް ހޫނު މަރުޙަބާއެއް ދަންނަވާފައެވެ.\nރައީސް ނަޝީދު ހުޅުދުއްފާރަށް ވަޑައިގެން އެމްޑީޕީ ހަރުގޭގައި ބޮޑު ދިދަ ނަންގަވައިދެއްވިއެވެ. އަދި އެއަށްފަހު ހުޅުދުއްފާރު ރައްޔިތުންނާއި ބައްދަލު ކުރައްވާ އެމްޑީޕީގެ ސިޔާސަތުތަކާއި ބެހޭ މައުލޫމާތު ދެއްވިއެވެ. މި ބައްދަލުކުރެއްވުމުގައި ރައީސް ނަޝީދު ވިދާޅުވީ މިހާރު ފެންނަމުން މިދާ މަންޒަރަކީ ރަށްރަށުގެ ކައުންސިލަރުންނާއި ރައްޔިތުން އެމްޑީޕީއާއި ގުޅިގެންދާ މަންޒަރު ކަމަށެވެ. އަދި ރައީސް މަޢުމޫނު ސިޔާސީ މައިދާނަށް ދުރަށް ވަޑައިގަތުމުން އެމަނިކުފާނަށް ތާޢީދު ކުރެއްވި އެތައް ރައްޔިތުންނެއް އެމްޑީޕީއާ މިހާރު ގުޅެމުންދާ ކަމަށްވެސް ރައީސް ނަޝީދު ވިދާޅުވިއެވެ.\nރައީސް ނަޝީދު ވިދާޅުވީ އެމްޑީޕީން ހުށަހަޅަނީ މިރާއްޖެއާއިމެދު ރައްޔިތުންގެ އުއްމީދުކަމަށާއި ސިޔާސީ ޕާޓީ އުފެއްދި ވެރިކަމަކީ ހަމައެކަނި އެމްޑީޕީގެ ފިކުރެއް ކަމަށް ވިދާޅުވިއެވެ. އަދި ޒަމާނުއްސުރެ ކަންކަން ކުރަމުން އަންނަ ގޮތަށ ކުރިއަށްގޮސްގެން ތަރައްޤީ ނުހޯދޭނެކަމަށް ރައީސް ނަޝީދު ވިދާޅުވިއެވެ.\nރައީސް ނަޝީދުގެ ވާހަކަފުޅުގައި މިފަހަރުގެ އިންތިޚަބްގައި އިރާދަކުރެއްވިއްޔާ އެމްޑީޕީއަށް ވަރަށް ބޮޑު ވޯޓެއް ލިބޭނެ ކަމަށާއި މި ލިބޭ ބޮޑު ވޯޓާއެކު އުފުލަން ޖެހޭ ޒިންމާވެސް ބޮޑުވެގެންދާނެ ކަމަށް ވިދާޅުވިއެވެ. އަދި މިއަދުގެ ތިންފޫޓް ފިޔަވަޅުގައި މި ކުރަމުންދާ ކެންޕޭނަށްވުރެ ބޮޑު މަސައްކަތެއް މާދަމާ ކުރަން އެބަޖެހޭ ކަމަށް ވިދާޅުވިއެވެ.\nހުޅުދުއްފާރު ރައްޔިތުންނާއި ބައްދަލުކުރައްވާ ދެއްކެވި ވާހަކަފުޅުގައި އެމްޑީޕީއާއި ދިމާއަށް ފާޑުފާޑުގެ އިލްޒާމުތައް ސިޔާސީ ވާދަވަރިން އަޅުވަނީ މި ނިޒާމަށް އެމީހުން ބީރަށްޓެހިވީމަ ކަމަށް ވިދާޅުވިއެވެ. އަދި ބަޣާވަތް ގެނެވުނީ އެމްޑީޕީން ޓެކްސް ނިޒާމް ޤާއިމް ކުރީމަ ކަމަށް ވިދާޅުވިއެވެ.\nރައީސް ނަޝީދު ވިދާޅުވީ ރާއްޖޭގެ ހުރިހާ ރަށެއްގައި ފެނާއި ނަރުދަމާ އެޅޭނެ ގޮތް އެބަ އޮތް ކަމަށެވެ. އަދި ފަޅުރަށްތައް އެގޮތުގައި އޮތަސް އެފަޅުރަށުގެ ގުދުރަތީ މުއްސަނދިކަމަކުން ލިބޭނެ އެއްޗެއް ނޯންނާނެ ކަމަށެވެ. އަދި ފަޅުރަށުން މުއްސަނދިކަން ލިބޭނީ އެމުއްސަނދިކަން ހޯދަން އުޅުމުން ކަމަށެވެ. އަދި ޙަޤީޤީ ތަރައްޤީ އަކީ އަޅާ ކޮންކްރީޓެއް ނޫން ކަމަށާއި ހަޤީޤީ ތަރައްޤީ އަކީ އިންސާނީ ވަޞީލަތް ތަރައްޤީ ކުރުމުން ލިބޭ އެއްޗެއް ކަމަށް ރައީސް ނަޝީދު ވިދާޅުވިއެވެ.\nއެމްޑީޕީން މިހާރު ރައްޔިތުންނަށް ހުށަހަޅަމުންދާ ސިޔާސަތާއި ބެހޭ މައުލޫމާތުވެސް ރައީސް ނަޝީދު ހުޅުދުއްފާރު ރައްޔިތުންނާ ހިއްސާ ކުރެއްވިއެވެ. އަދި ހުޅުދުއްފާރު ހުރިހާ ޒުވާނުންނަށް އެމްޑީޕީ ސަރުކާރުގައި ވަޒީފާ ހޯދައިދެވޭނެކަމަށް ވިދާޅުވިއެވެ. އަދި ރައްޔިތުން އެމްޑީޕީ ވެރިކަމަށް އިންތިޚާބުކުރިއިރުގެ ދައުލަތުގެ އާމްދަނީއަކީ6ބިލިއަން ކަމަށާއި އެމްޑީޕީގެ3އަހަރު ދުވަހުގެ ސަރުކާރުގައި 12 ބިލިއަން ރުފިޔާއަށް ދައުލަތުގެ އާމްދަނީ މަތިކުރެވިފައިވާ ކަމަށް ވިދާޅުވިއެވެ.\nރައީސް ނަޝީދު ވިދާޅުވީ އިންސާފާއި ތެދުވެރިކަމާއި ވަފާތެރި ކަމަކީ ބަޣާވާތާ ގުޅިފައިވާއެއްޗެއް ނޫންކަން ދިވެހި ރައްޔިތުންނަށް ސާފުވާކަމަށާއި އަދި ޤައުމިއްޔަތަކީވެސް އަނިޔާވެރިކަމާ ޚިޔާނާތާއި ގުޅިފައިވާ އެއްޗެއް ނޫންކަމަށް ވިދާޅުވިއެވެ. ޤައުމިއްޔަތަކީ ތެދުވެރިކަމާއި އަމާނާތް ތެރިކަމާއި ގުޅިފައިވާ އެއްޗެއް ކަމަށް ރައީސް ނަޝީދު ވިދާޅުވިއެވެ.\nރައީސް ނަޝީދު މިއަދު ދެން ވަޑައިގެންނެވީ ރ. އަތޮޅު އުނގޫފާރަށެވެ. ރ. އުނގޫފާރަށް ރައީސް ނަޝީދު ވަޑައިގަތުމުން އުނގޫފާރުގެ ރައްޔިތުން ވަނީ ރައީސް ނަޝީދަށް ވަރަށް ހޫނު މަރުޚަބާއެއް ދަންނަވާފައެވެ.\nރައީސް ނަޝީދުގެ މިދަތުރުފުޅުގައި ރ. އުނގޫފާރު ރައްޔިތުންނާއި މިއަދު ބައްދަލު ކުރެއްވިއެވެ. މި ބައްދަލު ކުރެއްވުމުގައި ރައީސް ނަޝީދު ވިދާޅުވީ 2008 ވަނަ އަހަރު އެމްޑީޕީ ވެރިކަމަށް އައުމަށް ފަހު ތަންފީޒު ކުރަން ފެށި ސިޔާސަތަކީ ރާއްޖޭގެ ރައްޔިތުން ފަގީރުކަމުން އަރައިގަތުމަށް ތަންފީޒު ކުރެވެން ފެށުނު ސިޔާސަތުތަކެއް ކަމަށް ވިދާޅުވިއެވެ. ރައީސް ނަޝީދު ވިދާޅުވީ އެއްފަސް ކުރުމުގެ ބޭނުމަކީ އާބާދީތައް ގުޅުވުން ކަމަށާއި އެމްޑީޕީގެ ދަތުރުފަތުރުގެ ސިޔާސަތަކީވެސް އާބާދީތައް ގުޅުވުން ކަމަށެވެ. އަދި ދަތުރުފަތުރާއި ނުލައި ތަރައްޤީއެއް ރާއްޖެއަށް ނުގެނެވޭނެ ކަމަށް ވިދާޅުވިއެވެ.\nރައީސް ނަޝީދު ވިދާޅުވީ ގިނަ ޕާޓީ އެކުލެވޭ ސިޔާސީ ނިޒާމްގެ އަސާސަކީ ވަޢުދުވުން ކަމަށާއި އެމްޑީޕީން ވަކާލާތު ކުރަނީ ވެރިކަމެއް ކުރަންވާނީ ވައުދުތަކެއް ވެގެން ކަމަށެވެ. އަދި އެމްޑީޕީއަކީ ވަޢުދުވާ އަދި ވަޢުދު ފުއްދާ ޕާޓީއެއް ކަމަށް ވިދާޅުވިއެވެ. އަދި އެމްޑީޕީގެ ސިޔާސަތުގެ ތެރެއިން ޓެކްސްގެ ނިޒާމަކީ ބޮޑު ހެޔޮ ބަދަލެއް ކަމަށާއި ޓެކްސް ނިޒާމްގެ ޓެކްސްތައް ނެގުމުގެ އިންތިޒާމް ހަމަޖައްސަމުންދާ އިދާރާ،މީރާއަކީ ރާއްޖެ ދުށް އެންމެ ބޮޑު އެއްބަދަލު ކަމުގައި ރައީސް ނަޝީދު ވިދާޅުވިއެވެ.\nރައީސް ނަޝީދު ވިދާޅުވީ އުނގޫފާރު ހޮސްޕިޓަލް ރަނގަޅު ފެންވަރުގެ ބޮޑު ހޮސްޕިޓަލެއްގެ ގޮތުގައި އެމްޑިޕީ ސަރުކާރުން ތަރައްޤީ ކުރާނެ ކަމަށާއި އަދި އެމްޑީޕީން ބޭނުންވެގެން މިއުޅެނީ ފިނިހަކަ ދުވެލީގެ ނޫނިއްޔާ ކަނހަބުގެ ދުވެލީގެ ތަރައްޤީ ނޫން ކަމަށްވެސް ރައީސް ވިދާޅުވިއެވެ.\nއެމްޑީޕީ ސަރުކާރުން ފެށި އިޖްތިމާޢީ ރައްކާތެރި ކަމުގެ ސިޔާސަތާއި ބެހޭގޮތުންވެސް ރައީސް ނަޝީދު އަލިއަޅުއްވައި ލެއްވިއެވެ. އެމްޑީޕީން މި ފެންނަނީ މާ ފައްކާ މާ ސަޅި ގޮތެއް ކަމަށް ވިދާޅުވިއެވެ. އެމްޑީޕީން މި ފެންނަނީ ވަޒީފާގެ ފުރުޞަތާއި ވިޔަފާރީގެ ފުރުޞަތުތައް ކަމަށް ވިދާޅުވިއެވެ. އަދި އެމްޑީޕީން މި ހުށައަޅަނީ އަރާމުގައި އާއިލާ އާއިއެކު އުޅެވޭނެ ގޮތެއް ކަމަށް ވިދާޅުވިއެވެ.\nއެމްޑީޕީގެ އަމާޒަކީ އުނގޫފާރުގެ ހުރިހާ ޒުވާނުންނަށް ވަޒީފާގެ ފުރުޞަތު ތަނަވަސްކަން އިތުރުކޮށްދީ އެޒުވާނުންނަށް ވަޒީފާ ހޯދާދިނުން ކަމަށް ވިދާޅުވިއެވެ. އަދި އެކަން ކަމަށްޓަކައި ގެސްޓް ހައުސް ވިޔަފާރި އަކީވެސް އަދި އެމްޑީޕީން ހުށަހަޅަމުން މިދާ އެހެން ސިޔާސަތު ތަކަކީވެސް މުހިއްމު ކަމެއް ކަމަށް ރައީސް ނަޝީދު ވިދާޅުވިއެވެ.\nއުނގޫފާރުގައި އެމްޑީޕީގެ ކެމްޕެއިން ޓީމާ ބައްދަލުކުރައްވައި ދޭތިން ފަހެތި ވަރކްޝޮޕް ހިންގަވައިދެއްވިއެވެ.\nރައީސް ނަޝީދު އުނގޫފާރަށް ފަހު ދެން ރައީސް ވަޑައިގެންނެވީ ރ. މާކުރަތަށެވެ. މާކުރަތުގައިވެސް ރައްޔިތުންނާ ބައްދަލުކުރައްވައި ވާހަކަފުޅުދެއްކެވިއެވެ.\nއެމްޑީޕީގެ ސިޔާސަތުތަކީ ރައްޔިތުންނަށް ތަރައްޤީ ހޯދައިދޭނެ ސިޔާސަތުތަކެއް ކަމުގައި ރައީސް ނަޝީދު ވިދާޅުވިއެވެ. އަދި މިސިޔާސަތުތަތަކުގެ އަމާޒަކީ ފަޤީރުކަމުން އަރައިގަތުން ކަމުގައި ވިދާޅުވިއެވެ. އެމްޑީޕީގެ އަމާޒަކީ ވަޒީފާގެ ފުރުޞަތުތައް އިތުރުކޮށް ދިވެހީންނަށް ވަޒީފާގެ ފުރުޞަތުތައް ހޯދައިދިނުން ކަމުގައި ރައީސް ނަޝީދު ވިދާޅުވިއެވެ. އަދި ފަޅުގޮވާމާއި ދަނޑުގޮވާމާއި ދިވެހިރާއްޖޭގެ ޤުދުރަތީ ވަޞީލަތްތައް ބޭނުންކޮށްގެން އާމްދަނީ އިތުރކުރައްވާނެ ކަމުގައި ރައީސް ނަޝީދު ވިދާޅުވިއެވެ. ދިވެހިރައްޔިތުން އަބަދުވެސް އެދިއެދި ތިބީ ރައްޔިތުންގެ ވެރިކަމެއް އުފެއްދުމަށް ކަމަށާއި ފުލުހުންގެ ވެރިކަމެއް އޮތުމަށް ދިވެހިރައްޔިތުން ނޭދޭ ކަމުގައި ރައީސް ނަޝީދު ވިދާޅުވިއެވެ. އަދި މިހާރު ދިވެހިން ދެކެމުން މިއަންނަ ބަދަލުތައް ރައްޔިތުން ބަލައިގަނެފައިވާކަމަށާއި މިނިޒާމުގެ ސަބަބުން އަބަދުވެސް ތަރައްޤީގެ މަސައްކަތުގައި ރައްޔިތުންގެ ބައިވެރިވުން ޔަޤީން ކުރާނެ ކަމުގައި ރައީސް ނަޝީދު ވިދާޅުވިއެވެ. އެހެންކަމުން ވޯޓު ފައިސާއަށާއި، އަދިވެސް އެހެނިހެން ތަކެއްޗަށް ވޯޓު ވިއްކާނުލުމަށް ރައީސް ނަޝީދު އިލްތިމާސް ކުރެއްވިއެވެ. އަދި ވޯޓަކީ ދަރިންގެ ދަރިންގެ މުސްތަޤްބަލް ކަމަށާއި ވޯޓުގެ ބޭނުންކޮށް ސަރުކާރުން ތަންފީޒުކުރާ ސިޔާސަތުގެ ސަބަބުން ރައްޔިތުންނަށް ތަނަވަސްކަން ލިބޭނެ ކަމުގައި ރައީސް ނަޝީދު ވިދާޅުވިއެވެ.\nލަމަރުކަޒީ ނިޒާމަކީ އެމްޑީޕީގެ ފިކުރުކަމަށާއި މިހާރު މިނިޒާމު ހަލާކުކޮށް ބާރު ނައްތާލަން މަސައްކަތް ކުރަމުން އަންނަ ކަމުގައި ރައީސް ނަޝީދު ވިދާޅުވިއެވެ. އަދި އެމްޑީޕީގެ ސަރުކާރުގައި މާކުރަތުގެ ބިންތައް ރަށު ކައުންސިލުގެ ބެލުމުގެ ދަށަށް ގެނެވޭނެ ކަމުގައި ރައީސް ނަޝީދު ވިދާޅުވިއެވެ.\nރައްޔިތުންނާ މުޚާތަބު ކުރެއްވުމަށްފަހު މާކުރަތުގެ ބަނދަރުމަތީގައި އޮޑިދޯނިފަހަރުތަކަށް ސާފު ފެން ފޯރިކޮށްދޭ ނިޒާމު ރައީސް ނަޝީދު އިފްތިތާޙްކޮށްދެއްވިއެވެ. އަދި މާކުރަތުގެ އެމްޑީޕީ ކެމްޕެއިން ޓީމާ ބައްދަލުކުރެއްވިއެވެ.\nމާކުރަތަށްފަހު ރައީސް ނަޝީދު ވަޑައިގެންނެވީ ރ. މަޑުއްވަރީއަށެވެ. މަޑުއްވަރީން ރައީސް ނަޝީދަށް ވަރަށް ހޫނު މަރުޙަބާއެއް ދެންނެވިއެވެ. މިރޭ މަޑުއްވަރީގައި ބޭއްވުމަށް ހަމަޖެހިފައިވާ އެމްޑީޕީގެ “އެއްބުރުން” ޖަލްސާގައި ރައީސް ނަޝީދު ބައިވެރިވެވަޑައިގަންނަވާނެއެވެ.


Faleehaiy Kollan Konme Kameh Kuran Thibenee Thayyaarah, Mikan Ragalhu Vaan Jehe: Gender Minister - Vaguthu\nރާއްޖޭގެ ހާލަތު ރަނގަޅު، އިންޑިއާ ކޮންޓްރޯލުން ނައްޓާލާފައި! - 12 ގަޑިއިރު ކުރިން\nފަޟީހަތް ކުރަން ކޮންމެ ކަމެއް ކުރަން ތިބެނީ ތައްޔާރަށް، މިކަން ރަނގަޅުވާން ޖެހޭ: ޖެންޑަރު މިނިސްޓަރު\n9 މަސް ކުރިން ( ޖޫން 29, 2020 )\nޖެންޑަރ މިނިސްޓަރ، އާއިޝަތު މުޙައްމަދު ދީދީ\nރާއްޖޭގައި ކަމެއް ދިމާވާ އިރަށް ފަޟީހަތްކޮށްލަން ކޮންމެ ކަމެއްވެސް ކުރަން ތިބެނީ ތައްޔާރަށް ކަމަށާއި އެކަން ރަނގަޅުވާން ޖެހޭކަމަށް ޖެންޑަރު މިނިސްޓަރު އައިޝަތު މުހައްމަދު ދީދީ މިދިޔަ ހޮނިހިރު ދުވަހުގެރޭ ވިދާޅުވެއްޖެއެވެ.\nނެޝަނަލް އިމަޖެންސީ އޮޕަރޭޝަންސް ސެންޓަރު (އެންއީއޯސީ) ގައި ބޭއްވި ނޫސްވެރިންގެ ބައްދަލުވުމުގައި ޖެންޑަ މިނިސްޓަރު އައިޝަތު މުހައްމަދު ދީދީ ވިދާޅުވީ ރާއްޖޭގައި މީސްމީޑިއާގައި މީހުންނަށް ހަނގާ ކުރުން ފަދަ އުނދަގޫތަކާ ދިމާވާ ކަމަށެވެ.\nއެކަންކަމުގެ ސަބަބުން މީހުންނަށް ކުރާނެ އަސަރު އިހުސާސް ކުރެވޭނީ ތިމާއަށް ނުވަތަ ތިމާގެ ގާތް މީހަކަށް އެފަދަ ކަމެއް ދިމާވުމުންކަން މިނިސްޓަރު ވަނީ ފާހަގަކުރައްވައިފައެވެ.\nއެހެންކަމުން ބުނާ ބަހަކުން ނޫނީ ކުރާ ކަމަކުން އަނެކާ އަށް ކުރާނެ އަސަރު ވިސްނާކަން ޖެހޭ ކަމަށް މިނިސްޓަރު ވިދާޅުވިއެވެ.\nއޮންލައިންކޮށް ދިމާވާ މައްސަލަތައް ރިޕޯޓް ކުރާ މިންވަރު މަދު ނަމަވެސް، މީސްމީޑިއާ އަށް ބަލާލުމުން އެއީ ރިޕޯޓް ކުރެވޭ ވަރަށް ވުރެ ގިނައިން ހިނގާ ކަމެއްކަން އެނގެން އޮންނަ ކަމަށް އެކަމަނާ ވަނީ ވިދާޅުވެފައެވެ.\nއެފަދަ ކަންކަމާމެދު އާންމުން ހޭލުންތެރިވެ، މިހާރަށް ވުރެ ވިސްނުންތެރިކަމާއެކު ފާޑު ކިޔުންތައް ބަހައްޓަން ޖެހޭ ކަމަށް މިނިސްޓަރު ވިދާޅުވިއެވެ.\n"އަޅުގަނޑުމެންގެ ތެރޭގައި އެބަ އޮވޭ ސޯޝަލް މީޑިއާގައި ވަރަށް ބޮޑަށް ހެރޭސްމެންޓާއި ބުލީކުރުމާއި މިކަހަލަ ކަންތައްތަކެއް އެބަ ހުރޭ. ކަމެއް ދިމާވާ އިރަށް އެބަ ހަނދާން ނެތޭ ފަޟީހަތްކޮށްލުމުގައި އަޅުގަނޑުމެން މިތިބެނީ ކޮންމެ ކަމެއް ކޮށްލަން ވެސް ތައްޔާރަށް. މިކަން ރަނގަޅުވާން އެބަ ޖެހޭ." ޖެންޑަރު މިނިސްޓަރު ވިދާޅުވިއެވެ.\nމީގެ އިތުރުން ނަފްސާނީ ދުޅަހެޔޮކަމާއި ގުޅޭ ގޮތުން ވާހަކަދައްކަވަމުން މިނިސްޓަރު ވިދާޅުވީ ނަފްސާނީ ބަލިތަކަކީ އެއީ އަމިއްލަ އަށް މީހާ ދާ ހާލަތެއް ނޫން ކަމަށާ އެފަދަ ކަންކަން ސީރިއަސްކޮށް ނަގަން އިލްތިމާސް ކުރައްވާ ކަމަށެވެ.\nމީގެ އިތުރުން ދިމާވާ ނަފްސާނީ ހާލަތެއްގެ ސަބަބުން އަމިއްލަ އަށް މަރުވުމުގެ ޚިޔާލް ހުންނަ މީހުން ތިބިކަން ފާހަގަކުރެވޭ ކަމަށާއި އެފަދަ ފަރާތްތަކަށް އެހީތެރިވުމަށް ވެސް މަސައްކަތް ކުރައްވާކަން މިނިސްޓަރު ފާހަގަކުރެއްވިއެވެ.\nއެމްޑީޕީ ބައެއް މެންބަރުން ބޭނުންވަނީ ޖެންޑާ މިނިސްޓަރުކަމަށް އެމްޑީޕީ ބޭފުޅަކު ގެންނަން!\nއަންހެނުންގެ ދުވަހާާއި ގުޅިގެން މިނިސްޓަރ އައިޝާ މަޖިލީހުގައި ވާހަކަދައްކަނީ\nފުވައްމުލަކުގައި ނާޒުކު ހާލަތުގައި އުޅޭ ފަރާތްތަކަށް އެހީ ފޯރުކޮށްދޭން ފަށައިފި\nޖޫން 29, 2020 11:35\nބުނަން ރަނގަޅު ވާހަކައެއް. މީ ސަރުކާރަކީ ލާދީނީ ގުންޑާ ސަރުކާރެއްވީމަ މިކަހަލަ ކިތަންމެ ކަމެއްވެސް އަދި ކުރިއަށް އޮތް ތަނުގައި ފެންމަތިވާނެ. ރައްޔިތުން ނުކުމެ މިކަން މިންމަންވެއްޖެ. ވަގުތު ފާއިތުވެ ނުދަނީސް\nއެހެންވަނީ ސަބަބެއް ނެތި އެއްނޫން. މީސްމީހުން އަނީޔާގެ ޝިކާރައަށްވެސް ދިރިއުޅުން ފާނާވާއިރު އިންސާފެއް ނުލިބޭ. އަދި އަމުދުން ނިކަމެއްޗަކު ކުށް ކުރީމަ އަދަބުލިބިފަ ނުފޫޒުގަދަ މީހާއަށް ކުށުން ރެކެވޭތީ.\nޖޫން 29, 2020 11:50\nމި ބައިގަނޑު ރަނގަޅު އެހެންމީހުން ފަޟީހަތް ކުރަން .\nމިމީހުން ވީމަ ތިބެންވީ މަލަން އަޅައިގެން\nޖޫން 29, 2020 11:52\nތިޔަބޭފުޅާއަށް ކަމަކާ ދިމާވީމަ ސަލާމަތްވާން އަމިއްލަ ދިފާއުގަ ތިހެން ވިދާޅުވެވޭއިރު، މިސަރުކާރުން އެހެންމީހުން ފަލީހަތްކުރުމާއި، އަބުރު ކަތިލުމާއި، ނުރުހޭ ކޮންމެ މީހަކަށް ހިތުހުރި ގޮތަކަށް ކަންތައްކޮށް، ރުހޭމީހާ އުދުހިފަ އުޅޭއިރު ތިބޭފުޅާ ހަމައެއްޗެއް ވިދާޅުނުވެ ހަނުހުންނެވާއިރު ތިބޭފުޅާގެ ޒިންމާ ކޮބައިތޯ؟\nޖޫން 29, 2020 11:54\nއަދުލު އިންސާފު ނެތިގޮސް ވަލުޖަނަވާރުތަކަށް ވެގެން އުޅޭ ވެރިންތަކެއް ތިބި ތަނެއްގައި ކަންހިނގާނެ ގޮތަށް މިތާނގަ މިހިނގަނީ. ތިކަމުގައި މަތިޖަހަން އުޅުނަސް ތިއީ ވާނެ ކަމެއްނޫން. ހިސާބަށްވުރެ ނުލަފާ ބައެއް ވެރިކަމުގއި މިތިބީ.\nޖޫން 29, 2020 12:04\nހަނގާތަ؟މިކުރަނީ މީހުން ރޭޕް އަރުވަނީ ކުޑަކުދިން ރޭޕް އަރުވަނީ އަދިވެސ އުޅޭ އެހެން ކަމަކާ ކޮބާ ޝިދާތާ ބޭރު ނުވެގެން އުޅުނު ބައިގަނޑު އެމްޑީޕީ ޑޯގެއްވީމަ ހަމަ އަޅާވެސް ނުލާ ރިބީ\nޖޫން 29, 2020 12:18\nތިޔަމެސެޖް ބުނެދެންޖެހެނީ މި ރާއްޖޭގަ މިއޮންނަ މ.ޑ.ޕ ޕާޓީއައް، އެއީ މިމުޖުތަމައުގެ އިންސާނީކަ ރާމާއް ފުނޑު ފުނޑު ކޮއްލި އަދި މިއަދުވެސް ކު ރަމުން ދާބައިގަނޑެއް\nޖޫން 29, 2020 13:04\nތިޔަކަން މިއަދު އިޙުސާސް ކުރެވުނީތީ އުފާކުރަން! މިސަރުކާރު ވެރިކަމަށް އައީ ފިތުނަ ވިއްކައިގެން!ފިތުނަ ޔަކަުން ލިބިދާނެ ހެވެއް ނޯންނާނެކަން ކަނބުލޭގެޔަށް ވެސް އެނގިވަޑައި ގައްނަވާނެ! ރަންތިރީސް އަހަރުގެ ބާނީ ރައީސް މައުމޫނުގެ ވެރިކަމުގައި ތިބޭފުލާ ހަމަ ތިފަދަ މަޤާމެއްގައި ހުރެ ކުރެއްވި މަސަކަތުގެ އަސްލު އޮޅުވާލާ ރައްޔިތުންނަށް އޮޅުވާލިކަން ހަނދުމަނެތުމަކީ ގަރަހިތަޔަކަށް ވުން ފަދަކަމެއް !\nޖޫން 29, 2020 13:56\nކެނެރީގޭ ނަޝީދު ރާއްޖޭގައި ހިންގާ ޖަރީމާއެއްތީ. އެއީޔޯލަ ޑިމޮކްރަސީއަކީ. ލަދުޙަޔާތެއް ނެތުން. ބިރަކާއިނުލާ މަޖާކުރުން. ބޮވެންޖެހުން ، ބޯންޖެހުން\nޖޫން 29, 2020 14:09\nކަލޭވެސް އިސްތިއުފާ ދީފަ ގެއައް ފެއްސިބަލަ\nޖޫން 29, 2020 14:55\nބޮޑެތި ފިރިހެނުންނަށްވެތިބެ ދީން ހުއްދަ ނުކުރާ ކަންތައް ކުރީމަވެސް ކަލޭމެންގެ ސަރުކާރުން އެކަންތައް ބެލެނީކީ ނޫން. ވަކިބަޔެއްވީމަ ހަރާމް ކަންތައްކުރިޔަސް މިސަރުކާރަށް އޯކޭ. ސަރުކާރަށް އެމީހުން ކުރާ ކުށްތައް ނުބެލެންޏާ ދެންތިބޭ މީހުން އެކުށްވެރިން ބޭޒާރު ކުރަންވީހަމަ. ކަމަނާއަށް ވަރަށް އަސަރު ކޮށްފިދޯ ކަމަނާ ޕާޓީގެ މީހުންގެ އަގުވެއްޓުނީމަ. އަހަރެމެންދެން މިސަރުކާރަށް އެއްވެސް އިތުބާރެއްނެތް. ބޮޑެތި ކުށްވެރިން ހިމާޔަތް ކުރާ ސަރުކާރެއްމީ.\nޖޫން 29, 2020 16:04\nކުޑަކުދިންގެ މައްސަލަ ތަކާ ބެހޭ ގޮތުން ބުނަން އޮތީ ސަރުކާރު ސަރުކާރު ކިޔުމުގެ ބަދަލުގައި ފަރުދީ ޒިންމާ ވެސް ނަންގަވާށޭ ތިބޭފުޅުންގެ ދަރިންނަށް ނުވި ރައްކަލެއް އެހެން ބަޔަކު ނުވާނެޔޭ ހަމަ އެގޮތައް މުދައްރިސުންނާ އެންޖިއޯ ތައްވެސް ކުދިންގެ ހާލަތު ދެނެގަންނެ އެހީވާށޭ ފައިސާއަކީ ހުރިހާ އެއްޗެއްނޫން ތިމާ ކުށްވެރިވިޔަސް ހައްގުބަސް ބުނުމުގައި މަލާމާތާ ފުރައްސާރަޔަށް ނުބަލާ ކުރިއަށްދާށެވެ\nޖޫން 29, 2020 18:25\nތިމަގާމައް ކަމަނާޔައް އަދި ކަމަނާގެ ސަ ރުކާރައް އާދެވުނީ މީހުން ފަލީހަތް ކު ރުމާ އަބު ރުކަތިލުމާ އެކި މީހުންނާ އެމީހެއްގެ އަބިދަ ރިންނައް އެކިނަންނަމުންގޮވާ ބޮޑުތި ދޮގު އިލްޒާމް އަޅުވައިގެން އެސަގާފަތް މުޅިގައުމުގަ ރަން ރީދޫ ކުލައިއިން ފަތު ރައިގެން.. ﷲ ނިންމެވުން ނިކަން ދެކިބަލަ، މަދުދުވަސް ކޮޅެއް ތެ ރޭ ކު ރިން އެހެންމީހުނައް ގޮވި އެއްޗެހި ބަ ރިޔަކައް އެދިމާވަނީ ތިމާމެނާ. ތި މާޔައް އެކަން އަ ރާ ހަމަވީމަ ދެންއެއީ ކު ރަން ހެޔޮނުވާ ވަ ރުގެ ކަމެކޭ ކިޔާ މޮޅުވާހަކަ ނުދައްކާ. ލަދު ހަޔާތެއް ހު ރިއްޔާގެޔައްވަދޭ.\nޖޫން 29, 2020 18:29\nތި މާމެން މީހުނައް ކޮއްލިވަ ރޯ، ގޮވި އެއްޗިއްސޯ، ކު ރި ނޮހޮ ރޮއްޕާނޯ، އެސަގާފަތް ދި ރުވައިގެން ހޯދިފައިދާއިން ތިގޮނޑީގަ ތިމާމީވެސް ތިއިނީ. ދެން ނުހުއްޓޭ،\nޖޫން 29, 2020 18:53\nހެެއްވާކަމެއް، ކަލޭމެންގެ ޑިމޮކުރަސީގެ ބައްޕަ އަހަރެމެނައް ދަސްކޮއްދިން ގޮތޭ އެއީ، ކޮންބޭކާރު އަނގައެއް ތިތަޅަނީ، ފަޅީހަތް ކުރުން އަދި އޮތީ ކުރިޔައް، ބާރަތް އަތްޖަހާ


ފުރަބަންދުގެ ޙާލަތަށް ލުއި ދިނުން (ތިން ވަނަ މަރުޙަލާ) - GOV.MV\nޚަބަރު ފުރަބަންދުގެ ޙާލަތަށް ލުއި ދިނުން (ތިން ވަނަ މަރުޙަލާ)\n"ކޯވިޑް-19" ފެތުރެމުންދާ މި ނާޒުކު ޙާލަތުގައި، ޢާންމު ދިރިއުޅުމަށް އެނބުރި ރުޖޫޢަވެ، ދިރިއުޅުމުގެ އައު އާދަތަކަށާއި، އައު ވައްޓަފާޅިއަކަށް ވާޞިލުވުމަށް ކުރަމުން އަންނަ މަސައްކަތްތައް މިވަނީ، ތަފާތު އެކި މަރުޙަލާތަކަކަށް ބަހާލެވިފައި. މިގޮތުން ތިރީގައި ބަޔާންކުރެވިފައި އެވަނީ، މިހާރު ޢަމަލުކުރަމުންދާ ފުރަބަންދުގެ ޙާލަތަށް، 1 ޖުލައި 2020 އިން ފެށިގެން ލުއިދިނުމަށް ހަމަޖެހިފައިވާ ގޮތުގެ ތަފްޞީލް.\nބޭރަށް ނުކުންނަ ނަމަ، އެކަކު އަނެކަކާއި ދެމެދުގައި މަދުވެގެން3ފޫޓޫގެ ގައިދުރުކަން ބެހެއްޓުން.\nގްރޭޓަރ މާލެ ސަރަޙައްދުގެ މިސްކިތްތަކުގައި ޖަމާޢަތުގައި ނަމާދުކުރުމާއި ގުޅޭގޮތުން އެކުލަވާލައިފައިވާ އުޞޫލު މިނިސްޓްރީ އޮފް އިސްލާމިކް އެފެއަރޒް އިން ވަނީ އިޢުލާންކޮށްފައި.\nހަފްތާ ބަންދުގައި ކްލާސްރޫމްތައް 'ޑީޕް ކްލީން' ކުރުމަށްފަހު ޑިސްއިންފެކްޓްކުރުން.\nމަރުކަޒަށް ކިޔަވައިދޭ ޓީޗަރުން، މުވައްޒަފުން އަދި ދަރިވަރުން ޙާޒިރުވާނަމަ، މާސްކް ބޭނުންކުރުމުގައި ހެލްތް ޕްރޮޓެކްޝަން އެޖެންސީގެ 'މާސްކް އެޅުމުގައި ޢަމަލުކުރާނެ ގޮތުގެ އެޞޫލާ' އެއްގޮތަށް ޢަމަލުކުރުން.


Covid-19 ge sihhee heydha 1.7 billion rufiya in mahchah\nކޮވިޑް-19 ގެ ސިއްހީ ހޭދަ 1.7 ބިލިއަނުން މައްޗަށް\nކޮވިޑް-19 ކޮންޓްރޯލް ކުރަން ސިއްހީ މަސައްކަތްތެރިން ހިދުމަތުގައި: މި ބައްޔާ ގުޅޭ ކަންކަމުގައި ގިނަ ހަރަދުތަކެއް ކުރަމުން ގެންދޭ -- ފޮޓޯ: އަވަސް\nކޮވިޑް-19 ކޮންޓްރޯލް ކުރަން އަޅަމުންދާ ފިޔަވަޅުތަކާ ގުޅިގެން ކުރަމުން ގެންދާ "ސިއްހީ ހޭދަ" 1.7 ބިލިއަން ރުފިޔާއަށްވުރެ މަތިވެއްޖެ އެވެ.\nކޮވިޑް ބަލި ރާއްޖޭން ފެނުނު ދުވަހުން ފެށިގެން ކުރަމުން ގެންދާ ހަރަދު ހާމަ ކުރަން ފިނޭންސުން އާއްމު ކުރާ "ކޮވިޑް 19 ސްޕެންޑިން" ރިޕޯޓްގައިވާ ގޮތުން މި މަހުގެ ތިންވަނަ ދުވަހުގެ ނިޔަލަށް މި ބަލި ކޮންޓްރޯލް ކުރަން ސިއްހީ ހޭދައިގެ ގޮތުގައި 1,715.3 ބިލިއަން ރުފިޔާ ހޭދަކޮށްފައި ވެއެވެ.\nސިއްހީ ހޭދައިގެ ތެރެއިން އެންމެ ބޮޑު ހަރަދެއް ކޮށްފައިވަނީ ޑިޒާސްޓާ މެނޭޖުމަންޓް އޮތޯރިޓީ (އެންޑީއެމްއޭ) އަށެވެ. އެމްޑީއެމްއޭ އަށް 867.9 މިލިއަން ރުފިޔާ މިހާތަނަށް ހޭދަ ކޮށްފައިވެ އެވެ. ދެވަނައަށް އެންމެ ބޮޑު ހޭދައެއް ކޮށްފައިވަނީ ހެލްތު މިނިސްޓްރީ އަށެވެ. އެ މިނިސްޓްރީއަށް 500.7 މިލިއަން ރުފިޔާ ހޭދަ ކޮށްފައިވެ އެވެ. މީގެ އިތުރުން އަައިޖީއެމްއެޗަށް 145.4 މިލިއަން ރުފިޔާ ވަނީ ހޭދަކޮށްފަ އެވެ.\nމި ބަޔަކަށް ކުރި ހޭދައިގެ ތެރެއިން ތަކެތި ހޯދަން 500.3 މިލިއަން ރުފިޔާ މިހާތަނަށް ހަރަދު ކޮށްފައިވެ އެވެ. އަދި މުސާރައަށް 298.4 މިލިއަން ރުފިޔާ އަދި ކެޕިޓަލް ކިޔުއައިމަންޓަށް 201.6 މިލިއަން ރުފިޔާ ހޭދަ ކޮށްފައިވާއިރު، އޮޕަރޭޝަނަލް ސާވިސަސް އަށް 195.8 މިލިއަން ހޭދަކޮށްފައިވެ އެވެ.\nސިއްހީ ހޭދައިގެ އިތުރުން ކޮވިޑް-19 އާ ގުޅިގެން އިކޮނޮމީއަށް ލިބެމުންދާ ގެއްލުން ފޫބައްދައި ދޭން މިހާތަނަށް 1,718.2 ބިލިއަން ރުފިޔާ ވަނީ ހޭދަ ކޮށްފަ އެވެ.\nފިނޭންސް މިނިސްޓްރީ އެކޮންމިކް ރިލީފް ޕެކެޖް ކޮވިޑް-19 + އައިޖީއެމްއެޗް އެޗްޕީއޭ އަހުމަދު ނަސީމް މިނިސްޓްރީ އޮފް ހެލްތު ޑިޒާސްޓާ މެނޭޖްމެންޓް ސެންޓަރު އެންއީއޯސީ އެޗްއީއޯސީ ހުޅުމާލޭ މެޑިކަލް ފެސިލިޓީ\nކޮވިޑުގެ ސިއްހީ ހޭދަ 1.8 ބިިލިއަނަށް


Sonakshi engageveekee noon, viyafaari eh feshee! – adduLIVE\nLast Updated: May 22, 08:58\nސޮނާކްޝީ އެންގޭޖްވީކީ ނޫން، އާ ވިޔަފާރިއެއް ފެށީ!\nMay 11, 2022, 21:29 އަހުމަދު އަދްޝަން\nއިންޑިއާގެ ސެލެބްރިޓީންނަކީ ކަންކަން ވަރަށް މޮޅަށް ޓްވިސްޓްކުރަން ދަންނަ ބައެކެވެ. މީގެ ދެ ދުވަހެއް ކުރިން ބޮލީވުޑްގެ ބަތަލާ ސޮނާކްޝީ ސިންހާ ވެސް ކުރި ކަމަކީ މިއީ އެވެ. އޭނަގެ ސޯޝަލް މީޑިއާ އެކައުންޓްތަކުގައި ފޭނުން ތަޅުވައިލީ އެންގޭޖްވިކަމުގެ އިޝާރާތެއް ދެމުންނެވެ. އެގޮތުން އިނގިލީގައި އަޅާފައިވާ އަނގޮޓީއެއް ދައްކައިލީ ކާކުކަން ނޭނގޭ ގޮތަށް ފިރިހެނަކު ވެސް ފޮޓޯތަކަށް އަރުވައިގެންނެވެ.\nއެހެންވެ މިކަން ފޭނުންނާއި މީޑިއާތަކުން ވެސް މާނަކުރީ ސޮނާކްޝީ އެންގޭޖްމަންޓް އިއުލާންކުރީ ކަމަށެވެ. އެ ފޮޓޯތަކުގެ ކެޕްޝަން ވެސް އޮތީ އެގޮތަށް މާނަކުރެވޭ ގޮތަށެވެ. އެކަމަކު މިއަދު އޭނާ މި ވަނީ ފޮޓޯތަކުގެ ވާހަކަ މުޅިން އެހެން ގޮތަކަށް ޓްވިސްޓްކޮށްފަ އެވެ.\nފޭނުން ވަރަށް ތެޅުވިއްޖެދޯއޭ އަހައި ފޮޓޯތަކުގެ ހަގީގަތް މިއަދު ވަނީ ސޯޝަލް މީޑިއާގައި ކިޔައި ދީފަ އެވެ. ވީ ގޮތަކީ ސޮނާކްޝީ އާ ވިޔަފާރިއެއް ފެށީ އެވެ. އެއީ އާޓިފިޝަލް ނިޔަތީގެ ވިޔަފާރި އެވެ. އަންހެނުންގެ ޒީނަތްތެރިވާ އިރު، ތަފާތު ގޮތްގޮތަށް ގްލެމަރަސް ނިޔަފަތީގެ ބޭނުން މިހާރު ހިފާތީ އޭގެ ވިޔަފާރި ފެށީ އެވެ. މިއަށް ދީފައިވާ ނަމަކީ "ސޯއީޒީ" އެވެ.\nމިއީ ސޮނާކްޝީގެ އާ ވިޔަފާރީގެ ބްރޭންޑެވެ. "ސޯއީޒީ" ގެ ނިޔަފަތީގެ އިޝްތިހާރުތަކެއް ވެސް އޭނާ މިއަދު ދައްކައިލި އެވެ. އޭނާ ބުނި ގޮތުގައި ވިޔަފާރިވެރިއަކަށްވާން ދެކުނު ހުވަފެން މިއާ އެކީ ހަގީގަތަކަށްވީ އެވެ.\n"ސޯއީޒީ" ގެ ވާހަކަ ފޭނުން ތަަޅުވަތަޅުވާފައި މިއަދު ހާމަކުރި އިރު، އެ ވާހަކަ ސޮނާކްޝީގެ ޕޯސްޓްގައި ނިންމާލާފައި އޮތީ ވެސް އެންގޭޖްވި ކަމަށް ދެކުނު މީހުންނަށް ހާއްސަ "ލާނެއް" ހިނިގަނޑަކުންނެވެ.


Mbappe Ge Hatrick Aaeku Barca Balikoh PSG in Quater Aai Gaathah - Vaguthu\n6 ދުވަސް ކުރިން ( ފެބުރުއަރީ 17, 2021 )\nލަނޑުޖެހުމަށް ފަހު އެމްބާޕޭ އުފާފާޅުކުރަނީ\nބާސެލޯނާއިން ލަނޑެއް ޖަހާފައިވަނިކޮށް ފަހަތުން އަރާ ކާމިޔާބުކުރި ހަތަރު ލަނޑާއެކު މޮޅުގެ ޔުއެފާ ޗެމްޕިއަންސް ލީގުގެ ދެވަނަ ބުރުގެ ފުރަތަމަ ލެގުގައި ޕީއެސްޖީން ބަދަުލ ހިފައިފިއެވެ.\nބާސެލޯނާގެ ދަނޑުގައި ކުޅުނު މި މެޗު ޕީއެސްޖީ ކާމިޔާބުކޮށްފައިވަނީ 4-1 ގެ ނަތީޖާއަކުންނެވެ. މި މެޗުގައި އެންމެ ފާހަގަކޮށްލެވުނީ ކީލިއަން އެމްބާޕޭގެ ކުޅުމެވެ. އޭނާގެ ފަރާތުން މޮޅު ކުޅުމެއް މި މެޗުގައި ފެނިގެންދިޔަ އެވެ. މި މެޗުގައި އަނިޔާގެ ސަބަބުން ނޭމާ އާއި ޑިމާރިއާ ކުޅެފައެއް ނުވެއެވެ.\nމެޗުގައި ބާސާއިން ފުރަތަމަ ލަނޑު ޖަހާފައިވަނީ ފުރަތަމަ ހާފުގެ 27 ވަނަ މިނެޓުގައި ލިބުނ ޕެނަލްޓީއަކުންނެވެ. މިއީ އޭރިއާ ތެރެއިން ބާސާގެ ފްރެންކީ ޑި ޔޮންއަށް ފައުލުކުރުމާއި ގުޅިގެން ދިން ޕެނަލްޓީއެކެވެ. ނަމަވެސް ބާސާއަށް ލީޑު ހިފަހައްޓާލެވުނީ މަދު ވަގުތުކޮޅަކަށެވެ. މި ލަނޑު ޖެހިތާ ފަސް މިނެޓުފަހުން އެމްބާޕޭގެ މޮޅު ހުނަރާއެކު އެމްބާޕޭ ވަނީ ނަތީޖާ ހަމަހަމަކޮށްފައެވެ. މިއީ ވަރަށް ރީތިކޮށް ބާސާގެ ޑީފެންސްލައިން ފޫއަޅުވާލުމަށްފަހު އެމްބާޕޭ ޖެހި ލަނޑެކެވެ.\nފުރަތަމަ ހާފު ނިމުނީ ދެ ޓީމު އެއްވަރުވެގެންނެވެ. ދެވަނަ ހާފު ވަރުގަދަކޮށް ފެށީ ޕީއެސްޖީންނެވެ. ނަތީޖާއެއްގެ ގޮތުން މެޗުގެ 65 ވަނަ މިނެޓުގައި އެމްބާޕޭ ވަނީ ޕީއެސްޖީއަށް ލީޑު ފުޅާކޮށްދީފައެވެ. މި ލަނޑު ޖެހިތާ ފަސް މިނެޓުފަހުން ޕީއެސްޖީން ކާމިޔާބުކުރި ތިންވަނަ ލަނޑު ކާމިޔާބުކޮށްދިނީ ލޯނު އުސޫލުން ދާދިފަހުން އެވަޜޓަން ދޫކޮށް ޕީއެސްޖީއާއި ގުޅުނު މޮއިސް ކީންއެވެ\nމެޗުގައި އެމްބާޕޭ ހެޓްރިކް ފުރިހަމަކުރި ލަނޑު ފެނިގެންދިޔައީ މެޗު ނިމެން ފަސް މިނެޓަށް ވެފައި ވަނިކޮށެވެ. މި ހާފުގައި ބާސާއަށް ލަނޑުޖަހާނެ ފުރުސަތުތަކެއް ލިބުނެވެ. ނަމަވެސް ޕީއެސްޖީގެ ފަހަތް ފެނުނީ ވަރަށް ވަރުގަދަކޮށެވެ.\nޔުއެފާ ޗެމްޕިއަންސް ލީގުގެ ދެވަނަ ބުރުގެ ދެވަނަ ލެގު ކުޅޭނީ އަންނަ މާރޗް 11 ގައެވެ. މި މެޗު ކުޅޭނީ ޕީއެސްޖީގެ ދަނޑުގައެވެ.\nޖިރޫޑްގެ ލަނޑުން އެތްލެޓިކޯ ބަލިކޮށް ޗެލްސީ ދެވަނަބުރާއި ގާތަށް\nފެބުރުއަރީ 18, 2021 12:47